
*  Ufokuvat  -  aitoja  vai  ei? 

*  Utele -teoria  kuohuttaa 

*  Muuan  mystinen  aine... 


PÄÄKIRJOITUS 


Skepsismin  taakka 


Skeptikon  elämä  on  joskus  raskasta.  Nuo¬ 
rehko  ystäväni  sairastui  rintasyöpään  muu¬ 
tama  vuosi  sitten.  Hän  sai  tehokkaat  lää¬ 
ketieteelliset  hoidot  ja  parantui.  Tämän  vuoden 
syksyllä  ilmeni,  että  tauti  oli  uusinut  ja  lähettänyt 
etäispesäkkeitä  ympäri  kehoa.  Leikaushoito  ei  ole 
mahdollinen. 

Ystäväni  kertoi  asiasta  -  tyylilleen  uskollise¬ 
na  -  rauhallisen  analyyttisesti.  Minä  kuuntelin 
järkyttyneenä,  enkä  osannut  sanoa  muuta  kuin 
"paskamainen  juttu”.  Minä,  skeptikko,  en  voinut 
lohduttaa  häntä  millään  tavalla.  Paitsi  kuuntele¬ 
malla.  Paitsi  toivomalla,  että  tauti  pysyisi  mah¬ 
dollisimman  pitkään  kurissa  uusimpien  lääketie¬ 
teellisten  hoitojen  avulla.  Sellaista  harvinaisuutta, 
lottovoittoa,  en  edes  uskaltanut  toivoa,  että  tauti 
parantuisi  itsestään. 

Syövällä  on  olemassa  myös  spontaani  para¬ 
nemistaipumus.  Pieni  osa  ihmisistä,  erityisesti 
aivokasvaintapauksissa,  parantuu  joskus  taudis¬ 
taan  yllättäen,  jopa  ilman  lääketieteellistä  hoitoa. 
Luontaishoidoilla  ei  Suomen  syöpäyhdistyksen 
ylilääkäri  Matti  Rautalahden  mukaan  ole  mi¬ 
tään  tekemistä  tällaisten  parantumisten  kanssa. 

Skepsismin  taakka  on  raskas.  Jos  en  olisi  skep¬ 
tikko,  voisin  antaa  ystävälleni  toivoa  kertomalla 
hänelle  Marketta  Kivelästä  -  naisesta,  joka  pa¬ 
rantui  syövästä  kotikonstein.  "Margie"  kertoo 
kirj  assaan  ”N ainen  joka  ei  antanut  leikata  rintaan¬ 
sa",  että  hän  -  lääkärin  vastustuksesta  huolimatta 
-  kieltäytyi  leikkauksesta  ja  alkoi  sen  sijaan  juoda 
USA:sta  tilaamiansa  kalliita  superionisoituja  ih- 
mevesiä. 

Vesien  juomisen  lisäksi  Margie  harrasti  kotialt- 
taria,  suitsukkeita,  solujen  pesua  valolla  ja  DNA:n 
muuttamista  korkeampiin  värähtelytasoihin,  rak- 
kauspyörämeditaatioita,  karmallisten  seikkojen 
pintaan  päästämistä  j  a  työstämistä,  numerologiaa, 
paastoa,  kymmenen  oivalluksen  tietä,  ametisteja, 
enkelihoitajaa,  astrologiaa,  parantavaa  pehmole¬ 
lua,  valon  mestareiden  rukoilua,  reiki-energian 
antamista  ruoalle,  itsensä  valeina  kivien  ener- 
gisoimalla  vedellä,  tonttuja,  keijuja,  kuumia  kää¬ 
reitä,  hiivatonta-,  vehnätöntä-  ja  sokeritonta  ruo¬ 
kavaliota,  keskustelua  syöpänsä  kanssa,  paranta¬ 


via  yrttijuomia,  viiden  ensimmäisen  elinvuotensa 
prosessoimista,  Essiac-teetä,  äiti-lapsi  suhteen 
läpikäymistä,  turvesaunaa,  kuhnekylpyjä,  suo- 
lenpuhdistusta,  intuitiivista  hierontaa,  eukalyp- 
tustippoja,  luomuruokaa,  joogaa,  seesamiöljyä, 
Kalevalaa,  Ruusu-Ristiä,  regressiosessioita,  del- 
fiinitippoja  ja  amalgaamipaikkojen  poistamista. 

Jossakin  vaiheessa  Margien  ystävä  Veikko  ker¬ 
toi,  että  60  prosenttia  syöpäsoluista  on  hänen 
intuitionsa  mukaan  jo  kapseloitunut.  Täydellinen 
"varmuus”  parantumisesta  saatiin  Minä  Olen  - 
messuilla,  jossa  Aquatron  2000  -laitteistolla  to¬ 
dettiin,  ettei  Margiella  enää  ole  syöpää. 

Skeptikkona  en  valitettavasti  voi  edes  sy¬ 
vimmän  epätoivon  hetkellä  suositella  ystäväl¬ 
leni  Margien  metodia.  Superionisoidut  vedet 
ovat  täyttä  huuhaata,  lähinnä  saippuavettä,  ku¬ 
ten  tämän  lehden  sivuilla  26-30  vakuuttavasti 
osoitetaan.  Lisäksi  Skepsis  rym  tämän  vuoden 
Huuhaa-palkinto  myönnettiin  lääkäreille,  jotka 
käyttävät  elektroakupunktuurilaitteita  sairauksi¬ 
en  diagnosoinnissa.  Laite,  jolla  Margien  syöpä 
ensin  todettiin  parantuneeksi,  on  eräs  tällainen 
vimpain  (ks.  s.  22-25). 

Margien  kirjan  mukana  seuraavat  dokumentit 
kertovat  hänen  todellakin  sairastaneen  syöpää. 
"Skepsiksen  lääkäreiden”  mukaan  "neulabiopsia 
näyttää  sangen  varmasti  kyseessä  olevan  syöpä”. 
Vuotta  myöhemmin  otettu  mammografia  ei  sen 
sijaan  ole  lääkäreiden  mukaan  sataprosenttisen 
varma  diagnostinen  väline,  vaan  syövän  häviä¬ 
minen  pitäisi  varmistaa  koepalalla. 

Jos  Margie  on  parantunut,  hänen  kohdalleen  on 
osunut  uskomushoidoista  riippumaton  tilastolli¬ 
nen  oikku.  Vastuutonta  on,  että  hän  kiertää  ympäri 
Suomea  kehottamassa  muitakin  rintasyöpäpoti¬ 
laita  tekemään  kuten  hän.  Vastaavanlaista  tuuria 
tuskin  osuu  monen  muun  kohdalle. 

Skeptikkona  en  voi  lohduttaa  ystävääni  lot¬ 
tovoiton  mahdollisuudella.  Voin  vain  toivottaa 
voimia  taistelussa  tautia  vastaan. 

Risto  K.  Järvinen 

Näkökulmia 

ympärileikkaukseen 


Skeptikossa  on  kirjoitettu  naisten  ympä- 
riieikkauksista  vaaraiiisina  uskomuksina. 
Kuitenkin  poikien  rituaaiinen  ympäriieik- 
kaus  on  maaliman  eniten  tehty  leikkaus,  ja 
siihen  suhtautuminen  on  hyvin  ristiriitaista 
(ks.  Denniston  ym.  1999).  Lastenlääkäri- 
yhdistykset  eri  puolilla  maailmaa  suhtau¬ 
tuvat  siihen  hyvin  varauksellisesti.  Meillä 
Suomessa  ETENEm  kannanotto  (vvvvvv. 
etene.org/dokumentit)  puolsi  rituaalisen 
ympärileikkauksen  sallimista  edelleen. 
Eduskunnan  oikeusasiamies  R-L  Raunion 
päätös  joulukuussa  1999  (462/4/99)  oli 
selvästi  kriittisempi.  Kansainvälisesti  useat 
järjestöt  toimivat  sen  puolesta,  että  poikien 
rituaalisesta  ympärileikkauksesta  luovut¬ 
taisiin.  Alta  Vista  haussa  löytyi  yli  puoli 
miljoonaa  hakusanalla  circumcision. 


Terveiden  poikien  ympärileikkaus  nousi 
uudestaan  esille  huhtikuussa  tänä  vuonna, 
kun  New  England  Journal  of  Medicinessä 
julkaistiin  mm.  Euroopan  yhteisön  rahoittama 
laaja  meta-analyysi  ympärileikkauksen,  miehen 
papilloomavirusinfektion  ja  kohdunkaulasyövän 
välisestä  yhteydestä  (Castellsague  ym.  2002). 
Tutkimusta  esitteli  asiallisesti  Pertti  Kirkinen 
Lääkärilehden  palstoilla  (20/2002,  s.  2193).  Juk¬ 
ka  Ruukki  hehkutti  Terveyspörssi-kolumnissa 
epäasiallisesti,  että  "turvallisuus  on  taattu,  jos 
lakanoiden  välissä  pyöritään  ilman  esinahkaa... 
...esinahaton  mies  suojaa  sekä  itseään  että  puoli¬ 
soaan  virusinfektioilta  ja  syöviltä”  (Tiede  5/2002, 
s.  17). 

Rituaalinen  tai  rutiinimainen  terveille  pojille 
tehtävä  ympärileikkaus  on  maailman  yleisin  in- 
vasiivinen  toimenpide  (10  - 15  miljoonaa  poikaa 
joka  vuosi).  Ympärileikkausta  käyttävät  yhtei¬ 
söt  ja  ammatinharjoittajat  koettavat  löytää  rati¬ 
onaalisia  perusteluja  toiminnalleen.  Jo  lähes  sata 
vuotta  sitten  esitettiin  ensimmäisen  kerran,  että 


ympärileikattujen  miesten  puolisoiden  sisäsyn- 
nyttimien  syövät  ovat  harvinaisempia  kuin  ym¬ 
pärileikkaamattomien  miesten  puolisoilla.  Tätä 
samaa  myyttiä  tukemaan  lienee  tuo  NEJMm  ar¬ 
tikkelikin  kyhätty.  Tarkastelen  ensin  sitä  tuoreen 
raportin  pohjalta  (Nocirc  Annual  Report,  16:  1 
-  2,  2002). 

Johtopäätökset  alkuperäisaineistoa 
vääntämäiiä 

Meta-analyysin  kirjoittajat  yrittävät  osoittaa, 
että  ympärileikatuilla,  irtonaisia  sukupuolisuhtei¬ 
ta  harrastavien  miesten  puolisoilla  oli  vähemmän 
kohdun  kaulaosan  syöpää  kuin  ympärileikkaa¬ 
mattomilla.  Johtopäätökset  voitiin  tehdä  vain 
vääntämällä  alkuperäisiä  seitsemää  aineistoa 
tavoilla,  jotka  eivät  täytä  julkaisueettisiä  periaat¬ 
teita.  Jäin  ihmettelemään,  mitkä  vaikuttajatahot 
hyvänä  pidetyssä  lehdessä  vaikuttivat  siihen,  että 
meta-analyysi  julkaistiin.  Seuraavassa  otan  esille 
joitakin  karkeimpia  ongelmia: 

Alkuperäiset  aineistot  on  kerätty  10-17  vuot¬ 
ta  sitten  Brasiliassa,  Kolumbiassa,  Thaimaassa, 
Eilippiineillä  ja  Espanjassa.  Aineistot  eroavat 
suuresti  toisistaan  taustoiltaan  (maantiede,  poliit¬ 
tinen  järjestelmä,  uskonto,  sukupuolitavat,  HPV- 
infektion  esiintyvyys  ja  ympärileikkaustaajuus). 
Näiden  yhdistäminen  yhteen  tilastolliseen  käsit¬ 
telyyn  on  epäilyttävää. 

Ympärileikkaaminen  tai  -leikkaamattomuus 
perustui  tutkittujen  naisten  tutkimushetken  sek¬ 
sikumppaneiden  omaan  ilmoitukseen.  Kolmessa 
aineistossa  ilmoituksen  luotettavuutta  pyrittiin 
arvioimaan.  Virhe  oli  yli  viisi  prosenttia.  Neljässä 
aineistossa  miesten  ilmoittamaa  ympärileikkaa- 
mis-statusta  ei  kontrolloitu  millään  tavalla. 

Tutkijat  eivät  onnistuneet  erottamaan  toisis¬ 
taan  virtsaputki-  ja  terskanäytettä.  HPV-näytteen 
tulee  olla  limakalvonäyte  ja  ympärileikatuilla 
terskaa  peittää  levyepiteeli.  Neljäsosaa  miesten 
HPV-näytteistä  ei  voitu  analysoida.  Tätä  ei  ti¬ 
lastollisessa  tarkastelussa  otettu  asianmukaisesti 
huomioon. 

Niilin  laakson  vanhimmat  ympärileikatnt 
mnnmiot  ovat  yli  3500  vnoden  takaa.  Toimen¬ 
pide  oli  tnnnettn  sekä  Afrikan  itä-  että  länsi¬ 
rannikolla,  joten  se  lienee  olint  käytössä  kanan 
ennen  Islamin  saapumista.  Ympärileikkans  ei 
kuitenkaan  liene  Egyptistä  lähtöisin,  sillä  tapa 
on  ollut  käytössä  myös  Australiassa. 


Miesten  HPV-infektio  oli  yleisintä  Brasiliassa 
ja  harvinaisin  Filippiineillä.  Tutkittujen  asuin¬ 
paikka  selitti  erot  vahvemmin  kuin  ympärileik- 
kaaminen  tai  -leikkaamattomuus.  Kun  miehiä 
ryhmiteltiin  HPVm  toteamisen  ja  parinkymme¬ 
nen  muuttujan  mukaisiin  ryhmiin,  jäi  useisiin 
kategorialuokkiin  viisi  tai  vähemmän  tapauksia. 
Tilastollinen  käsittely  ei  ole  järkevää  eikä  johto¬ 
päätökset  luotettavia. 

Kirjallisuuskatsauksessa  on  esitetty  otteita  mie- 
lipideartikkeleista,  ei  alkuperäisiin  tutkimusai¬ 
neistoihin  perustuvia  tosiseikkoja.  Johtopäätök¬ 
sissä  jätetään  raportoimatta,  että  koko  naisten 
joukossa  seksikumppaneiden  ympärileikkaamat¬ 
tomuus  ei  ollut  vaaratekijä  kohdun  kaulaosan 
syövän  suhteen.  "Suojaava”  vaikutus  koski  vain 
pientä  osajoukkoa. 

Eettisesti  erityisen  arveluttavaa  on  artikkelin 
johtopäätökset,  joissa  laajennetaan  (virheellisin 
perustein)  "havaittu”  suojaava  vaikutus  koske¬ 
maan  koko  maailmaa. 

Lääketieteen  toimittajien  -  olivatpa  he  lääkärei¬ 
tä  tai  journalisteja  taustaltaan  -  pitää  olla  erityisen 
tarkkana  kansantajuistaessaan  ja  referoidessaan 
kansainvälisissä  tieteellisissä  lehdissä  julkaistuja 
artikkeleita.  Näiden  lehtien  päätoimittajat  ovat 
ryhtyneet  ponteviin  toimiin  palj  astaakseen  lehtiin 
käsikirjoituksia  lähettävien  tutkijoiden  sidoksia 
ja  jääviyksiä.  Tiedeyhteisön  tulee  kyseenalaistaa 
myös  näiden  lehtien  taustajärjestöjen  ja  päätoi¬ 
mittajien  omat  sidonnaisuudet  ja  jääviydet.  On 
peräti  harmillista,  että  tällainen  kyhäelmä  ujutet¬ 
tiin  NEJMiin  ja  että  siitä  tiedotettiin  niin  laajasti 
koko  maailmassa.  Myös  Lyonissa  toimiva  kan¬ 
sainvälinen  syöväntutkimuskeskus  lARC  ja  sitä 
rahoittavat  organisaatiot  kantavat  osavastuun. 


Miksi  rutiinimaisia  ympäriieikkauksia 
tehdään? 

Poikien  ympärileikkauksia  tehdään  muusta, 
kuin  lääketieteellisestä  syystä  rituaalisesti  (juu¬ 
talaiset  vastasyntyneille  ja  islamilaiset  noin  10 
vuoden  ikäisille)  tai  rutiininomaisesti  heti  synty- 

män  jälkeen.  Vastasyntyneille  ilman  uskonnol¬ 
lista  syytä  tehtävät  esinahan  poistot  yleistyivät 
1800-luvulla,  jolloin  pyrittiin  estämään  poikien 
kiinnostus  pippeliään  kohtaan  ja  erityisesti  estä¬ 
mään  itsetyydytyksen  "iljetystä.”  Operaation  piti 
olla  mahdollisimman  kivulias,  jotta  pippeliin  lei¬ 
mautui  mahdollisimman  paljon  ikäviä  muistoja. 
Tapa  levisi  Yhdysvalloissa  käytännössä  kaikkiin 
yhteiskuntapiireihin.  Yhdysvaltojen  hallitus  to¬ 
teutti  ympärileikkausta  pakkokeinoin  esimerkiksi 
toisen  maailmansodan  aikana  sotilaillaan.  Miehi¬ 
tetyssä  Japanissa  tapa  yleistyi  toisen  maailman¬ 
sodan  jälkeen,  niin  kuin  moni  muukin  amerikka¬ 
laisuuden  ilmentymä. 

Pohjois- Amerikassa  lastenlääkärijärjestöt  ovat 
kamppailleetjokauan  rutiinimaisesta  ympärileik¬ 
kauksesta  luopumiseksi.  Yhdysvalloissa  tapa  on 
vähenemässä  siellä,  missä  on  paljon  Meksikosta 
ja  muualta  espanjaa  puhuvasta  maailmasta  muut¬ 
taneita.  Itärannikolla  tapa  on  säilynyt  sitkeästi 
niin,  että  suurin  osa  poikavauvoista  ympärileika¬ 
taan  ennen  synnytyslaitokselta  kotiutumista. 

Rituaaliset  ympärileikkaukset 

Islamilaiset  ja  juutalaiset  ympärileikkaavat 
poikalapsensa.  Näistä  Lähi-idän  patriarkaalisista 
paimentolaiskulteista  vanhempi  on  juutalaisuus. 
Siksi  sen  harjoittaman  rituaalin  taustan  tuntemus 
on  paikallaan. 

Tutustuin  aiheeseen  sekä  juutalaisten  oppi¬ 
neiden  kirjoitusten  pohjalta  tarkistaen  suoma¬ 
laisista  Raamatun  käännöksistä,  miten  asia  on 
meillä  ymmärretty.  Hämmästyin  suuresti,  miten 
eri  tavalla  Vanhan  testamentin  kirjoitukset  on 
esitetty  juutalaisissa  lähteissä  ja  meidän  vanhassa 
ja  uudessa  Raamatun  käännöksessämme.  Uskon¬ 
tojen  harjoittajien  toisiinsa  kohdistama  kiihkoisa 
ymmärtämättömyys  tuli  näidenkin  esimerkkien 
avulla  ymmärrettäväksi. 


Ympärileikkauksen  raamatullinen 
tausta 

Ympärileikkaus  on  uskonnollinen  rituaa¬ 
li  (‘rite’),  joka  tehdään  kahdeksantena  päivänä 
juutalaiselle  poikavauvalle,  myös  heidän  orjil¬ 
leen,  olivatpa  nämä  syntyneet  (isännän)  talossa 
tai  eivät.  Määräys  oli  velvoittava  Abrahamin  ja 
hänen  jälkeläistensä  jumalan  kanssa  solmitun 
"liiton  tunnuksena”  kaikkiin  tuleviin  sukupol¬ 
viin  ulottuen.  Mikäli  toimenpidettä  ei  tehty,  ran¬ 
gaistuksena  on  "karet”,  eli  sulkeminen  yhteisön 
ulkopuolelle. 

Ulkopuoliset  oli  ympärileikattava  ennen  kuin 
heidän  sallittiin  osallistua  pääsiäiseen  liittyvään 
liiton  juhlaan  tai  solmia  avioliitto  juutalaisen 
naisen  kanssa.  Israelilaisen  oli  hävettävää  olla 
ympärileikkaamaton.  Siksi  nimitys  "arelim”  (ym¬ 
pärileikkaamaton)  oli  herjaava,  joilla  tarkoitettiin 
filistealaisia  ja  muita  ei-israelilaisia  ja  oli  samaa 
merkitsevä,  kuin  "tame”  (epäpuhdas),  pakana. 
Sanaa  "areF”  (ympärileikkaamaton)  käytettiin 
epäpuhtaasta  (merkityksessä  ympärileikkaama¬ 
ton  sydän);  käytettiinpä  sitä  hedelmäpuun  kol¬ 
men  ensimmäisen  vuoden  hedelmistä,  jotka  olivat 
kiellettyjä. 

Tämä  osoittaa,  mitenkä  syvään  juurtunut  van¬ 
hojen  heprealaisten  mielissä  oli  aj  atus  ympärileik¬ 
kauksen  välttämättömyydestä  kansan  pyhyydelle 
ja  puhtaudelle.  Raamatussa  on  kuitenkin  lukuisia 
kohtia,  jotka  eivät  näytä  olevan  sopusoinnussa 
tämän  käsityksen  kanssa  (II  Mooseksen  kirja 
IV,  24-26).  Mooses  jätti  esikoispoikansa  ympä¬ 
rileikkaamatta  ja  siksi  "Herra  yritti  tappaa  Moo¬ 
seksen",  jolloin  "Sippora  otti  terävän  piikivan  ja 
leikkasi  poikansa  esinahan  ja  kosketti  sillä  Moo¬ 
seksen  jalkojen  väliä”  sanoen  "sinä  olet  minun 
veriylkäni".  Näin  Mooses  lunastettiin  poikansa 
ympärileikkauksen  verellä. 

Vaikka  Mooseksen  laiminlyönti  oli  outoa, 
israelilaisten  erämaavaelluksen  aikainen  ym¬ 
pärileikkauksen  laiminlyönti  oli  vähintään  yhtä 
kummallista.  Egyptistä  palanneista  kukaan  ei 
ollut  ympärileikattu  ja  siksi  Joosua  pakotti  en¬ 
nen  pääsiäisjuhlaa  kaikki  kiviveitsellä  tehtyyn 
ympärileikkaukseen  Gilgalissa.  Nimen  sanotaan 
merkitsevän  Egyptin  häpeän  pyörtämistä. 

Kirjoituksissa  (Deuteronomia  X  16,  XXX  6, 
Jeremia  IV  4)  todetaan,  että  "ympärileikatkaa 
siis  sydämenne”.  Rituaali  saa  siis  henkisen  mer¬ 
kityksen,  eikä  ympärileikkausta  fyysisenä  tekona 
mainita  koko  kirjassa.  Jeremia  (IX,  25  -  26) 

”Ei  ole  olemassa  tieteellisesti  luotet¬ 
tavaa  selvitystä  siitä,  että  ympärileik¬ 
kauksesta  olisi  hyötyä.  Terveen,  nor¬ 
maalin  anatomian  mukaisen  fysiologi¬ 
sia  vaikutuksia  omaavan  ruumiinosan 
poistaminen  mistä  syystä  tahansa  on 
lääketieteen  etiikan  vastaista.” 


menee  niin  pitkälle,  että  ympärileikattuja  ja  ym¬ 
pärileikkaamattomia  Herra  rankaisee  yhtä  lailla; 
sillä  ”kansat  ovat  ympärileikkaamattomia  niin 
kuin  koko  Israel”.  Profeetallinen  näkemys  riitin 
pyhyydestä  on  erilainen  kuin  kansan. 

Historiallinen  näkökulma 

Ympärileikkauksen  tiedettiin  olevan  tapana 
myös  muiden  kuin  juutalaisten  keskuudessa. 
Ishmael  ympärileikattiin  13  ikäisenä  eli  murros¬ 
iässä.  Rituaali  oli  käytössä  vanhan  Arabian  lisäksi 
Etiopiassa  ja  monilla  Afrikan  ja  Australian  kan¬ 
soilla.  Tämä  laaja  käyttö  viittaa  siihen,  että  tapa 
kytkeytyy  avioitumiseen  ja  lisääntymiskyvyn  py¬ 
hitykseen.  Tätä  osoittaa  myös  ympärileikkausta 
edeltävä  viikkojen  mittainen  puhdistautuminen, 
rohkeuskokeet  ja  aikuistumiseen  vihkiminen  ja 
uuden  nimen  saaminen  sekä  saattaminen  mor- 
siuskammioon. 

Tätä  kytköstä  osoittavat  tuhansia  vuosia  van¬ 
hat  historiamerkinnät  ja  piirrokset.  Raamatul¬ 
lisessa  kirjallisuudessa  rituaali  liittyy  perimyk¬ 
sen  tunnustamiseen  ja  uuden  nimen  saamiseen. 
Mooseksen  laiminlyönti  poikansa  Gershomin 
ympärileikkauksessa  liittyi  todennäköisesti  hä¬ 
nen  avioitumiseensa  midealaisen  naisen  kans¬ 
sa.  Sippora  kuitenkin  osoitti  lainkuuliaisuutensa 
heprealaisten  jumalalle  ympärileikkaamalla  itse 
poikansa. 

Arabiaksi  ”batana”  tarkoittaa  sekä  "mennä 
naimisiin”  että  "ympärileikata”  osoittaen  riitin 
ja  hääseremonian  välisen  vanhan,  alkuperäisen 
yhteyden.  Arabian  sanat  "tuhur”  ja  "tathir”  (puh¬ 
distautuminen)  yhdistettynä  ympärileikkaukseen 
osoittavat  uskonnollisen  kytköksen  myöhem¬ 
mäksi. 

Pentateukin  kriittinen  tarkastelu  tuo  esille  toi¬ 
sen  selitysmahdollisuuden  siitä,  miksi  nuoria  is¬ 
raelilaisia  ei  ympärileikattu  ennen  Kaanaan  maal¬ 
le  saapumista.  Vanhat  heprealaiset  noudattivat 


varhaisempaa  tapaa  ympärileikata  murrosiässä. 
Nuorten  sotilaiden  ympärileikkaus  osoitti  heidän 
miehuutensa  pyhittämistä  tehtävälleen  liiton  j  äse- 
ninä  taistella  tuon  alueen  ympärileikkaamattomia 
asukkaita  vastaan.  Kun  israelilaiset  olivat  asettu¬ 
neet  Palestiinaan,  rituaali  muutettiin  kahdeksan¬ 
teen  syntymän  jälkeiseen  päivään.  Juutalaisten 
oppineiden  mukaan  tämän  vihkimistapahtuman 
-  initiaatioriitin  -  kytkeminen  vähemmän  haital¬ 
liseen  ikään  osoittaa  Mooseksen  lain  etevämmyy- 
den  vanhaan  tapaan  verrattaessa.  Yrityksillä  se¬ 
littää  ympärileikkauksen  alkuperää  hygieenisillä 
syillä  on  siis  vain  historiallinen  arvo. 

Apokryyfiset  ja  muut  pyhät 
kirjoitukset 

Babyloniaan  karkotuksen  aikana  sapatin  vie¬ 
tosta  ja  ympärileikkauksesta  tuli  juutalaisuudelle 
ominaiset  merkit.  Tämä  lienee  ajatuksena  kun 
Jesaja  (56:  4)  toteaa,  että  "myös  eunukit,  jotka 
pyhittävät  minun  sapattini,  pitävät  liiton  kanssani, 
vaikka  heiltä  lihastaan  puuttuu  liiton  merkki”. 
(Tässä  lauseessa  juutalainen  ja  suomalainen  ver¬ 
sio  poikkeavat  toisistaan,  olen  ottanut  Jewish 
Encyclopedian  esittämän  muodon.) 

Yhteydet  kreikkalaiseen  kulttuuriin,  erityisesti 
urheilukilpailuissa,  osoittivat  juutalaisten  eron 
hellenistiseen  yhteisöön,  ja  syntyi  pyrkimys  tulla 
kreikkalaisten  kaltaiseksi  venyttämällä  uusi  esi¬ 
nahka  (epispasmi). 

Rooman  alaisuudessa  ympärileikkaus  yritettiin 
kieltää  lailla,  jolloin  juutalaiset  naiset  osoittivat 
kuuliaisuuttaan  henkensä  uhallakin  ympärileika¬ 
ten  poikansa. 

Estääkseen  "liiton  sinetin”  sulkemisen  rabbit 
ottivat  käyttöön  ”peri’ahin”  (terskan  jättäminen 
paljaaksi),  jota  ilman  ympärileikkaus  oli  arvoton. 
Siitä  alkaen  ympärileikkaus  oli  juutalaisen  lain¬ 
kuuliaisuuden  tunnus.  "Kuka  onkaan  ympärileik¬ 
kaamaton,  kuuluu  Belialin  poikiin  ja  kadotuksen 
ja  ikuisen  perikadon  lapsiin;  sillä  kaikki  hengen 
ja  ylistyksen  enkelit  ovat  olleet  luomisesta  alkaen 
ympärileikattuja  ja  Jumalan  viha  lankeaa  niille 
liiton  tunnuksen  lapsille,  jotka  muuttavat  jäsenen¬ 
sä  pakanoiden  kaltaiseksi,  heidät  karkotetaan  ja 
tuhotaan  maan  päältä.” 

Y mpärileikattuna  syntyminen  katsottiin  pyhien 
ominaisuudeksi  aina  Aatamista,  joka  tehtiin  Ju¬ 
malan  kaltaiseksi  ja  Mooseksesta  Zerubbabeliin 
asti. 

Abrahamin  liitto 

Erityisen  tärkeää  oli,  että  ympärileikkauksen 
yhteydessä  vuoti  pisara  verta.  Sovituksen  päivänä 
Shem  ympärileikkasi  Abrahamin  ja  Ishmaelin; 
siitä  alkaen  liiton  veri  valuu  aina  tuona  päivänä 
sovituksen  voimaa.  Faaraon  vankeudesta  vapau¬ 
tumisen  jälkeen  pääsiäislampaan  veri  ja  liiton 
veri  sekoittuivat,  jolloin  (HesekielXVl,  6)  Jumala 
toistaa  sanat  ”Sinun  veressäsi  eläkää!”  Hesekielin 
laaja  ja  osittain  sekava  kirja  voi  selittyä  sillä,  että 
Hesekiel  ilmeisesti  sairasti  temporaali-epilepsiaa 
(Altschuler,  2002). 

Erämaavaelluksen  aikaan  israelilaiset  laimin¬ 
löivät  peri’ahin;  osa  vanhoista  kirjoituksista  ker¬ 
too,  että  tapa  laiminlyötiin  matkan  uupumuksen 
vuoksi.  Vain  leeviläisten  kerrotaan  noudattaneen 
liiton  tapaa.  He  hautasivat  esinahat  maahan  ja 
sen  jälkeen  oli  tapana  ympärileikkauksen  jälkeen 
peittää  esinahka  maalla. 

Monet  juutalaisuutta  kunnioittavat  pakanat 
noudattivat  tapaa  kuuliaisesti.  Mutta  Aabraha¬ 
min  orjat  jouduttiin  ympärileikkaamaan  väkisin, 
sillä  patriarkka  halusi  noudattaa  leeviläisten  puh- 
taussääntöjä.  Eesaukaan  ei  noudattanut  sääntöjä 
omassa  taloudessaan.  Myös  efraimilaiset  löivät 
laimin  Aabrahamin  rituaalin.  Siksi  Elia  vannoi 
1  kuningasten  kirjan  mukaan  (Ensimmäinen  Ku¬ 
ningasten  kirja,  XVll,  1)  että  ”ei  tule  kastetta 
eikä  sadetta  muutoin  kuin  minun  sanani  voi¬ 
masta”.  Herra  vannoi  valan,  että  ”berit  milahia” 
ei  tule  juhlia  Israelissa,  ellei  Elia  ole  mukana. 
Siitä  alkaen  Elialle  on  aina  varattu  tuoli  liiton 
lähettiläänä. 

Ympärileikkauksen  suojeleva  vaikutus 

Liiton  merkkiin  (ympärileikkaukseen)  liitettiin 
talismaanisia  voimia.  Enkeli  varjelee  ympärilei¬ 
kattuja  Gehennan  tuskilta,  joita  ”arelimit”  jou¬ 
tuvat  kärsimään.  Aabrahamin  sanotaan  istuvan 
Gehennan  portilla  ja  suojelevan  ympärileikattuja. 


”  Ympärileikkaus  on  niin  tärkeä,  että  taivas  ja  maa 
pysyvät  vain  tuon  tunnuksen  kautta,  kaikki  Moo¬ 
seksen  teot  ilman  ympärileikkausta  eivät  häntä 
varjelisi.”  Mutta  se  on  myös  ''korkeimman  ilon” 
lähde  erityisesti  äidille. 

Hadrianuksen  vainojen  aikaan  juutalaiset  ko¬ 
kivat  marttyyriutta,  sillä  vainot  kohdistettiin 
nimenomaan  ympärileikattuihin.  "Meidän  tulisi 
pidättyä  avioliitosta,  sillä  Rooman  hallitus  kieltää 
meitä  juhlimasta  pojan  syntymää,  mutta  silloin 
maailma  seisahtuisi.”  Tinnius  Rufus  jopa  kysyi 
purevan  sarkastisesti:  "Miksi  Jumala  ei  tehnyt 
miehestä  haluamansa  kaltaista?”  Mutta  vastaus 
oli  "jotta  ihminen  voisi  täydellistää  itsensä  to¬ 
teuttamalla  jumalaisen  määräyksen”. 

Puolesta  ja  vastaan 

Jumala  ja  Aabraham  väittelevät  ympärileik¬ 
kauksesta.  Aabraham  kysyy,  miksei  Aatamin 
käsketty  ympärileikata  itseään,  jos  se  kerran  oli 
niin  tärkeää.  Jumala  muistutti,  että  riitti,  kun  Aab¬ 
raham  ja  Jumala  ovat  maailmassa  (shADDAl) 
ja  että  maailman  olemassaolo  oli  riippuvainen 
käskyjen  hyväksymisestä.  Aabraham  totesi,  että 
ympärileikkaus  on  este  muunuskoisten  kanssa 
tapahtuvassa  yhteydenpidossa. 

Mutta  tällekin  selityksenä  on  ympärileik¬ 
kauksen  välttämättömyys  koko  olemassaololle. 
Aabrahamin  ympärileikkausta  oli  siirretty  hänen 
48  vuoden  ikäisenä  tapahtuneesta  kääntymykses¬ 
tään  aina  99  vuoden  ikään  asti  nimenomaan  sen 
vuoksi,  että  kääntymys  tuli  helpoksi  mahdolli¬ 
simman  monelle. 

Kääntyminen  juutalaisuuteen 

Käännynnäisyys  muodostui  juutalaisuuden 
syväksi  ongelmaksi,  sillä  Kreikan  ja  Palestiinan 
juutalaiset  suhtautuivat  siihen  eri  tavoin.  Edelliset 
hyväksyivät  kääntymyksen  kasteen  j  älkeen  ilman 
ympärileikkausta.  Lukuisat  historian  lähteet  ku¬ 
vaavat  molempia  käytäntöjä. 

Palestiinassa  asuvat  juutalaiset  hyväksyivät 
ympärileikkaamattomat  vain  "portin  käännyn¬ 
näisinä”.  Palestiinan  ulkopuolella  juutalaiset 
eivät  tehneet  eroa  ennen  Rooman  sotia,  jolloin 
tiukka  normi  tuli  vallitsevaksi  molemmin  puolin. 
Niinpä,  kun  Flavius  Clemens,  keisari  Tituksen 
ja  Domitianuksen  sukulainen,  antoi  ympärilei¬ 
kata  itsensä  käännyttyään  juutalaisuuteen,  hänet 
teloitettiin. 

Raamatun  kuvaamina  aikoina  äidit  ympärileik- 

kasivat  poikansa.  Myöhemmin  toimenpiteen  teki 
kirurgi,  "mohel”.  Justinianuksen  laissa  lääkäreitä 
kiellettiin  juutalaisuuteen  kääntyneiden  Rooman 
kansalaisten  ympärileikkaaminen. 

Ympärileikkaus  ei  ole  sakramentti 

Ympärileikkaus  ei  ole  juutalaiselle  kristityn 
kasteen  kaltainen  sakramentti.  Ympärileikkaa¬ 
mattomana  syntyvä  on  juutalainen.  Ympärileik¬ 
kauksen  voi  tehdä  myös  ei-juutalainen,  lapsi, 
nainen  tai  orja.  Ympärileikkaus  on  kuitenkin  - 
mahdollisuuksien  mukaan  -  tehtävä  kahdeksan¬ 
tena  päivänä,  vaikka  päivä  osuisikin  sapatiksi. 
Jos  sitä  ei  voida  tehdä  lapsen  kunnon  vuoksi, 
vaan  myöhemmin,  silloin  sapattia  on  vältettävä. 
Toimenpide  siirrettiin  jo  ammoisina  aikoina  teh¬ 
täväksi  synagogassa,  tavallisesti  jumalanpalve¬ 
luksen  jälkeen  koko  seurakunnan  läsnäollessa.  Jo 
tuhat  vuotta  sitten  rituaaliin  tuli  mukaan  ”ba’  ai  ke¬ 
rit”,  kummisetä,  joka  pitää  lasta  polviensa  päällä. 
Mohel  nostaa  lapsen  Elian  tuolille,  nostaa  sitten 
takaisin  kummisedän  syliin  asetetun  tyynyn  pääl¬ 
le.  Alun  perin  lapsi  sai  nimensä  tässä  yhteydessä 
heti  ympärileikkauksen  jälkeen. 

Reformoitunut  juutalaisuus  ja 
ympärileikkaus 

Satojen  vuosien  ajan  toteutettu  tapa  alkoi  osalle 
1800-luvun  valistuneista  juutalaisista  vaikuttaa 
vanhanaikaiselta  ja  siitä  luopumista  ehdotettiin. 
Näin  tapahtui  esimerkiksi  Frankfurtissa  1843 
”Reformfreunde”-nimellä  tunnetun  yhteisön  pii¬ 
rissä.  Sama  liike  ehdotti  myös  sapatin  siirtämistä 
sunnuntaiksi.  Keskustelu  jatkui  ja  laajeni  myös 
muihin  maihin.  Käännynnäisten  ympärileikkauk¬ 
sesta  luopumista  ehdotettiin  rabbien  Philadelphi¬ 
an  kokouksessa  1868.  Perusteluna  oli  toimenpi¬ 
teen  "äärimmäinen  julmuus  aikuisille  tehtynä”. 

Tämä  päätös  sai  reformoitujen  rabbien  hyväk¬ 
synnän  New  Yorkissa  1892. 

Ympärileikkaus  muilla  kuin 
juutalaisilla 

Rituaalinen  ympärileikkaus  on  vanhin  ja 
laajimmalle  levinnyt  kirurginen  toimenpide.  Jo 
1 800-luvun  lopussa  maailmassa  laskettiin  olevan 
pitkälle  yli  200  miljoonaa  tätä  tapaa  toteuttavaa 
ihmistä.  Tuohon  lukuun  ei  laskettu  Islamin  kan¬ 
soja,  joita  oli  250  miljoonaa.  Syyksi  esitettiin, 
että  Islam  ei  uskontona  velvoita  ympärileikka¬ 
ukseen.  Lisäksi  toimenpiteen  toteuttamistapa  ja 


suorittamisen  ajankohta  vaihtelevat  laajasti  eri 
islamilaisissa  maissa. 

Arabien  keskuudessa  tapa  tunnettiin  jo  tuhat 
vuotta  ennen  Muhammedia.  Silloin  ympärileik¬ 
kausta  pidettiin  kestävyyden  kokeena.  Islamin 
oppineet  ovat  pohtineet,  miksi  Koraanissa  ei  ym¬ 
pärileikkausta  mainita.  Oliko  tapa  niin  itsestään 
selvä,  että  siitä  ei  tarvittu  erityistä  määräystä  vai 
oliko  tapa  niin  vanha  ja  kansallisuuteen  sidottu, 
että  Muhammed  ei  halunnut  sitoa  sitä  uskon¬ 
toon?  Käytännössä  ympärileikkaus  on  Islamissa 
uskonnollinen  velvollisuus,  johon  jokaisen  on 
alistuttava. 

Niilin  laakson  vanhimmat  ympärileikatut  muu¬ 
miot  ovat  yli  3500  vuoden  takaa.  Toimenpide  oli 
tunnettu  sekä  Afrikan  itä-  että  länsirannikolla, 
joten  se  lienee  ollut  käytössä  kauan  ennen  Islamin 
saapumista.  Myös  kristittyjen  parissa  esimerkiksi 
Etiopiassa  tapa  on  tunnettu.  Ympärileikkaus  ei 
kuitenkaan  liene  Egyptistä  lähtöisin,  sillä  tapa 
on  ollut  käytössä  myös  Australiassa.  Amerikassa 
siittimen  silpominen  ja  valuvan  veren  pirskotta¬ 
minen  peltoon  satoa  lisäämään  tai  alttarille  oli 
käytössä  jo  ennen  Kolumbuksen  saapumista. 

Ympärileikkauksen  tekotavan  vaihtelu  eri  puo¬ 
lilla  maailmaa  puhuu  sen  puolesta,  että  ei  ole 
olemassa  yhtä  lähtökohtaa.  Naisten  "ympärileik¬ 
kaus”  on  käytössä  osassa  niitä  kulttuureita,  joissa 
tehdään  miesten  ympärileikkauksia.  Juutalaisilla 
vain  falashat  tekevät  leikkauksen  molemmille 
sukupuolille.  Ympärileikkauksen  alkuperää  ei 
tunneta,  mutta  vahvimmin  oletetaan  sen  liittyvän 
aikuistumisen  initiaatioriitteihin.  Tähän  perus¬ 
tuen  juutalaiset  oppineet  pitävät  juutalaisten  ta¬ 
paa  ympärileikata  poikalapset  kahdeksan  päivän 
vanhana  osoituksena  rituaalin  uskonnollisesta  tai 
symbolisesta  ainutlaatuisesta  alkuperästä. 

Juutalaisen  ympärileikkauksen 
toteuttaminen 

Ympärileikkauksen  tekijällä  tulee  olla  hyvät 
tiedot  anatomiasta  välttääkseen  komplikaatiot. 
Preputium  kuvataan  löysäksi  nahkapoimuksi, 
jossa  on  vähän  suuria  verisuonia,  eikä  veren¬ 
hukkaa  pitäisi  ilmaantua,  ellei  taitamattomas¬ 
ti  vahingoiteta  terskaa  tai  -  hyvin  harvinaisissa 
tapauksissa  -  lapsella  ole  veren  vuo  to  taipumus. 
Periytyvä  verenvuotoalttius  oli  tuttu  vanhoille 
rabbeille,  sillä  ohje  oli,  että  toimenpiteestä  tuli  pi¬ 
dättäytyä,  jos  äiti  oli  menettänyt  kaksi  poikaansa 
ympärileikkauksen  jälkeisen  verenvuodon  vuok¬ 
si.  Vauvan  peniksen  anatomian  yksinkertaisesta 

"kaikki  valmiina”  näkemyksestä  poikkeavakuva- 
us  vauvan  siittimen  rakenteesta  ja  kypsymisestä 
esitetään  Gollaherin  mainiossa  kirjassa. 

Juutalainen  tapa  on  terskan  yli  ulottuvan  nah¬ 
kan  poistamisen  lisäksi  terskan  päällä  olevan 
nahkan  halkaiseminen,  jolloin  terska  jää  näky¬ 
viin.  Islamilaisessa  tavassa  terskajääpiiloon,  sillä 
vain  "ylimääräinen”  nahka  poistetaan.  Juutalai¬ 
nen  toimenpide  on  kuvattu  1 00  vuoden  takaisessa 
Juutalaisuuden  tietosanakirjassa  (JE,  1903).  Se 
tapahtuu  kolmessa  vaiheessa:  "milah”,  ”peri’ah” 
ja  "mezizah”. 

Milah:  Mohel  avaa  lapsen  vaatteet  ja  paljastaa 
leikkauskohdan  ja  opastaa  kummisetää  pitämään 
kiinni  jaloista.  Sitten  mohel  tarttuu  esinahkaan 
vasemman  kätensä  peukalolla  ja  etusormella  ja 
vetää  nahkaa  poispäin  terskasta  ja  sijoittaa  me¬ 
tallisen  suojalevyn  aivan  terskan  eteen.  Sitten 
hän  ottaa  veitsen  ja  yhdellä  silpaisulla  leikkaa 
preputiumin  irti. 

Peri’ah:  Mohel  tarttuu  esinahkan  vielä  glansin 
päällä  olevaan  sisempään  kerrokseen  molempi¬ 
en  käsiensä  peukalon  kynnellä  ja  etusormella  ja 
repäisee  niin,  että  pystyy  pyöräyttämään  limakal- 
vomaista  epiteeliä  glansin  päällä  edestakaisin. 
Mohelin  kynsi  voi  olla  tätä  toimenpidettä  varten 
erityisesti  teroitettu.  Joskus  limakalvo  on  vielä 
kiinni  glansissa.  Silloin  joudutaan  käyttämään 
enemmän  voimaa. 

Mezizah:  Tämä  tarkoittaa  veren  imemistä  haa¬ 
vasta.  Mohel  ottaa  viiniä  suuhunsa  ja  sijoittaa 
huulensa  leikatulle  alueelle  j  a  imee,  jonka  jälkeen 
hän  sylkee  veren  ja  viinin  sekoitukseen  erityi¬ 
seen  astiaan.  Tämä  toimenpide  uusitaan  useita 
kertoja.  Sen  jälkeen  haava  peitellään.  Haavalle 
asetettavat  aineet  ja  sidokset  vaihtelevat  suuresti 
eri  maissa. 

Pellavainen  pyöreä  side,  jossa  on  reikä  keskellä 
asetetaan  paikoilleen  ja  pippeli  sidotaan  kiinni. 
Lapselle  laitetaan  vaippa  j  a  toimenpide  on  valmis . 
Sidoksen  annetaan  olla  paikoillaan  kolme  päivää. 
Leikkausalueella  voidaan  sivellä  oliiviöljyä. 


Ensyklopediassa  opastetaan  ennen  toimen¬ 
pidettä  toteutettavista  puhdistautumisista  ja  ins¬ 
trumenttien  käsittelystä.  Erityisesti  pohditaan 
"mezizahia”  eli  leikkausalueen  imemistä.  (Vast¬ 
ikään  Yhdysvalloissa  on  julkaistu  tapaus,  jossa 
oli  vahva  epäily,  että  mohel  siirsi  HlV-infektion 
ympärileikkaamaansa  lapseen,  aikaisemmilta 
vuosikymmeniltä  tunnetaan  lukuisia  kupan  siir¬ 
tymisiä). 

Ympärileikkauksen  lääketieteelliset 
edut 

Juutalaisen  tietosanakirjan  kirjoittaja  listaa 
varhaisen  ympärileikkauksen  eduiksi  fimoosin 
eli  esinahan  ahtauman  ja  sen  oheissairauksien  ja 
komplikaatioiden  puuttumisen.  Listalta  nykyään¬ 
kin  ymmärrettävä  syy-seuraussuhde  on  suotuisa 
vaikutus  balaniitin  ilmaantumiseen.  Vuoteenkas- 
telu,  masturbaatio,  peräsuolen  esiin  luiskahdus, 
tyrä  ja  hydrocele  ympärileikkaamattomuuden 
seurauksena  tuntuvat  vähän  oudolta.  Kolmen  vii¬ 
meksi  mainitun  patofysiologiseksi  mekanismiksi 
ilmaistaan  fimoosin  aiheuttama  virtsaamisvaike¬ 
us  ja  sen  voittamiseksi  tarpeellinen  vatsaontelon 
paineen  korottaminen  ponnistamalla. 

Terskan  herkän  ja  ohuen  limakalvon  paksuun¬ 
tumisen  väitetään  olevan  selityksenä  sille,  että 
juutalaisella  tavalla  ympärileikattu  olisi  vähem¬ 
män  altis  saamaan  syfilistartuntaa.  Tosin  kirjoit¬ 
tavat  suhtautuvat  tähän  väitteeseen  varoen  kuva¬ 
ten  nähneensä  useilla  ympärileikatuilla  syfiliksen 
primäärihaavauman. 

Nykyinen  näkemys  hyödyistä  ja 
haitoista 

Ympärileikkauksen  terveyttä  edistäviä  ja  hai¬ 
tallisia  ominaisuuksia  on  tuotu  esille  eri  tahoilla 
maailmaa  jo  yli  200  vuoden  aikana  (Efron,  2001). 
Saksassa  ehdotettiin  1881  kaikkien  saksalaisten 
ympärileikkausta  terveyden  edistämiseksi.  Myös 
Yhdysvalloissa  esiteltiin  samoihin  aikoihin  poti¬ 
lastapauksia,  joissa  ympärileikkauksen  avulla  oli 
saatu  potilaita  toipumaan  esimerkiksi  halvaukses¬ 
ta.  Saksan  juutalaiset  lääkärit  pitivät  asiaa  esillä 
Dresdenin  terveysmessuilla  1911.  Tämä  toiminta 
päättyi  natsien  valtaannousun  yhteydessä  1930- 
luvun  alussa. 

Hyvin  varhain  esiintyi  kuitenkin  myös  ri¬ 
tuaalisen  ympärileikkauksen  vastustusta.  Jo 
1819  Preussissa  säädettiin  laki,  joka  edellytti 

lääkärin  läsnäoloa  jokaisen  ympärileikkauksen 
yhteydessä.  Reininmaalla  vuodesta  1830  vain 
laillistetut  mohelit  saivat  tehdä  ympärileikkauk¬ 
sia.  Jo  vuonna  1 844  juutalainen  lääkäri  Joseph 
Bergson  esitti,  että  "valtion  tehtävä  on  suojella 
kaikkia  kansalaisiaan,  uskonnosta  ja  sosiaalises¬ 
ta  asemasta  riippumatta  ...  toimenpiteen  verisen 
luonteen  vuoksi ...  lapsen  fyysisen  hyvinvoinnin 
edistäminen  on  valtion  erityinen  tehtävä”.  Berg¬ 
son  ehdotti  "periahista”  (glansin  päällisen  lima¬ 
kalvon  repiminen)  ja  "metsisahista”  (haavasta 
vuotavan  veren  imeminen  suuhun)  luopumista. 
Bergsonin  ehdotusten  toteuttamista  vaati  myös 
pietarilainen  asiantuntijaryhmä  sata  vuotta  sitten. 
Tosin  vahvaa  argumentointia  tavan  säilyttämisen 
puolesta  esitettiin  vielä  ensimmäisen  maailman¬ 
sodan  aikoihin. 

Toistuvasti  on  esitetty,  että  juutalaisilla  naisilla 
esiintyy  vähemmän  kohtusyöpää.  Tämän  väitteen 
esitti  jo  yli  90  vuotta  sitten  Felix  Theilhaber. 
Sadan  vuoden  takaa  on  myös  väite,  että  ympäri¬ 
leikkaus  estää  diabeteksen  synnyn. 

Todellisuus  on  kuitenkin  se,  että  ympärileikka¬ 
uksen  yhteydessä  tapahtuvissa  välittömistä  hai¬ 
toista  johtuen  lapsia  kuolee  jatkuvasti.  Viimeksi 
Etelä-Afrikassa  menehtyi  viisi  poikaa  rituaalin 
jälkeen  (Helsingin  Sanomat,  27.6.  2002).  Yh¬ 
dysvalloissa  toimii  lakimiehiä,  jotka  ovat  eri¬ 
koistuneet  auttamaan  lapsena  ympärileikattujen 
miesten  hakiessa  korvauksia  sukupuolielimelleen 
ja  yhdyntäkyvylleen  tapahtuneiden  vaurioiden 
vuoksi. 

Ei  ole  olemassa  tieteellisesti  luotettavaa  sel¬ 
vitystä  siitä,  että  rutiinimaisesta  tai  rituaalises¬ 
ta  ympärileikkauksesta  olisi  hyötyä.  Terveen, 
normaalin  anatomian  mukaisen  fysiologisia 
vaikutuksia  omaavan  ruumiinosan  poistaminen 
mistä  syystä  tahansa  on  lääketieteen  etiikan  vas¬ 
taista.  Yhdenkin  komplikaation  ilmaantuminen 
15  miljoonan  leikkauksen  joukossa  oikeuttaa  ja 
velvoittaa  yhteiskuntia  kieltämään  toimenpiteen 
tekemisen  yhteiskuntamme  turvattomimmille  ja 
heikoimmille  jäsenille. 

Mikäli  rituaalisten  toimenpiteiden  puolustajat 
perustelevat  toimenpidettä  rationaalisin  terveys- 
syin,  heidän  pitää  olla  valmiita  siihen,  että  tehdään 
sokkoutettu,  randomisoitu  epidemiologisesti 
riittävän  laaja  ja  pitkäkestoinen  prospektiivinen 
tutkimus  poikien  ympärileikkauksen  hyödyistä 
ja  haitoista.  Sen  lisäksi  taustayhteisöjen  on  sitou¬ 
duttava  -  puolin  ja  toisin  -  siihen,  että  tutkimuksen 
johtopäätökset  toteutetaan  yksiselitteisesti  ja  kat¬ 


tavasti.  Jos  ympärileikkauksesta  ei  ole  rationaa¬ 
lista  hyötyä,  on  siitä  luovuttava.  Kerta  kaikkiaan, 
kattavasti  ja  oitis.  Jos  valmiutta  tähän  sitoutumi¬ 
seen  ei  ole,  vaan  ympärileikkausta  puolustetaan 
irrationaalisesti,  niin  silloin  ei  pidä  perustella  tätä 
irrationaalista  toimintaa  rationaalisin  perustein. 
Meidän  on  silloin  tunnustettava,  että  seikoilla, 
joita  ei  voida  osoittaa  todeksi  tai  epätodeksi, 
voidaan  toimia  vastoin  yhteiskunnassa  muutoin 
noudatettavia  eettisiä  periaatteita. 

Minua  pelottaa,  mikä  irrationaalinen  toiminta 
nostetaan  seuraavaksi  sallittavien  asioiden  jouk¬ 
koon.  ■ 

Mitä  aika  todeiia  on? 


”Aika  on  meille  kaikille  tuttu  ja  luontainen 
kuin  ilma,  jota  hengitämme.  Mutta  päin¬ 
vastoin  kuin  ilmaa,  aikaa  ei  voi  tarkkailla. 
Se  kuluu,  mutta  emme  osaa  sanoa,  mikä 
silloin  kuluu.  Aikaa  ei  myöskään  voi  tutkia 
mikroskoopilla,  eikä  sillä  voi  suorittaa  ko¬ 
keita.  Mitä  aika  sitten  todella  on?” 


'T'iin  kauan  kuin  Homo  Sapiens  on  ollut 
I  olemassa,  aika  on  ollut  hänelle  absoluut- 
-1-  ^  tinen.  Se  on  tuntunut  olevan  kaikille 
sama.  Sen  kalenterina  ovat  toimineet  ihmisestä 
riippumaton  Kuun  ja  Auringon  kierto  sekä  vuo¬ 
denaikojen  vaihtelut.  Käytännön  kannalta  nykyi¬ 
sellä  tarkkuuskellojen  aikakaudellakin  aika  on 
edelleen  ulkopuolelta  annettua  kuin  jokin  muut¬ 
tumaton  taivainen  vaarinkello  koko  ajan  mittaisi 
sekuntien  lyönnit.” 


-  Aika  on  selvästikin  jotakin,  joka  pitää  pikem¬ 
minkin  määritellä  kuin  havaita,  professori  Kari 
Enqvist  kertoi  Skepsiksen  yleisötilaisuudessa 
tieteiden  talolla  joulukuussa. 

”Aika  näyttäytyy  meille  muutoksen  kautta.  Se 
ilmenee  vaikkapa  Kuun  kiertoliikkeessä  Maan 
ympäri,  jatäten  aika  liittyy  avaruuteen.  Aika  mää¬ 
ritellään  kappaleiden  avaruudellisten  sijaintien 
avulla,  ja  siksi  nopeudeksi  kutsumamme  suure 
liittyy  nimenomaan  ajan  olemukseen.  Voimme 
sanoa,  että  aikaa  mitataan  liikkeellä,  tai  että  aika 
ilmenee  meille  liikkeen  kautta.” 

Einsteinin  maksama  kova  hinta 

”  1 800-luvun  alkuvuosikymmeninä  englantilai¬ 
nen  Michael  F araday  oli  kokeellisissa  tutkimuk¬ 
sissaan  todennut,  että  liikkuva  magneetti  aiheut¬ 
taa  viereiseen  johtimeen  sähkövirran.  Sähkö  ja 
magnetismi  siis  liittyvät  toisiinsa.  Mutta  myös 

Kari  Enqvist,  Otto  J.  Mäkelä,  Jukka  Häkkinen  ja 
"herra  aika”.  Luentotilaisuuden  alkuun  on  enää 
noin  kaksi  minuuttia. 


liikkeen,  ja  sitä  kautta  ajan  ja  avaruuden,  nähtiin 
jollakin  lailla  nivoutuneen  sähköön  ja  magnetis¬ 
miin.  Johtimen  suhteen  paikallaan  pysyvä  mag¬ 
neetti  ei  nimittäin  saa  aikaan  sähkövirtaa.  Tämä 
osoittautui  tärkeäksi  vihjeeksi  ajan  olemuksen 
selvittelylle.” 

"Faradayn  havainnoista  kävi  ilmi,  että  sekä 
sähkö  että  magnetismi  ovat  avaruuteen  levittäy¬ 
tyneitä  voimakenttiä.  Vuonna  1873  skotlantilai¬ 
nen  James  Clerk  Maxwell  pystyi  muotoilemaan 
sähkön  ja  magnetismin  matemaattisen  teorian 
muotoon,  jossa  se  tänäkin  päivänä  tunnetaan. 
Samalla  hän  tuli  osoittaneeksi,  että  sähkömag¬ 
neettisen  kentän  häiriö  eli  sähkömagneettinen 
säteily  etenee  täsmälleen  valon  nopeudella  ja  että 
täten  myös  itse  valo  on  eräs  sähkömagneettinen 
ilmiö.” 

”  1900-luvun  alkaessa  Maxwellin  ennustamat 
sähkömagneettiset  aallot  oli  havaittu,  ja  teoria 
oli  jo  yleisesti  hyväksytty.  Maxwellin  yhtälöi¬ 
den  merkitystä  ajan  käsitteelle  ei  kuitenkaan 
ymmärretty  ennen  kuin  Albert  Einstein  vuonna 
1905  julkaisi  käänteentekevän  artikkelinsa  ’Zur 
Elektrodynamik  bewegter  Körper’ .  Siinä  Hintein 
kiinnitti  huomion  tosiseikkaan,  että  Maxwellin 
yhtälöt  riippuvat  pelkästään  sähkö-  ja  magneet¬ 
tikenttien  välisistä  suhteellisista  nopeuksista. 
Päinvastoin  kuin  Isaac  Newtonin  mekaniikka, 
joka  oletti  absoluuttisen  avaruuden  ja  sitä  kautta 
absoluuttisen  liikkeen,  Maxwellin  teoria  tuntee 
vain  suhteellisen  liikkeen.” 

''Einstein  alkaakin  artikkelinsa  seuraavin  sa¬ 
noin:  'On  tunnettua,  että  kun  Maxwellin  elektro- 
dynamiikkaa  -  kuten  se  tavallisesti  ymmärretään 
tällä  hetkellä  -  sovelletaan  liikkuviin  kappaleisiin, 
joudutaan  epäsymmetrioihin,  jotka  eivät  näytä 
olevan  ilmiöille  luontaisia. '  ” 

"Jos  magneetti  on  levossa  ja  johdin  liikkuu  sen 
suhteen,  Newtonin  mukaan  kyseessä  pitäisi  olla 
eri  asia  kuin  jos  johdin  on  levossa  ja  magneetti 
liikkuu  sen  suhteen.  Absoluuttisessa  avaruudessa 
voi  näet  aina  sanoa,  kuka  tai  mikä  on  todellisessa 
liikkeessä.  Mutta  tällaista  absoluuttista  nopeutta 


Maxwellin  yhtälöt  eivät  tunnusta.  Niinpä  Einstein 
päätteli:  'Tämän  kaltaiset  esimerkit,  kun  otetaan 
myös  huomioon  epäonnistuneet  yritykset  löytää 
minkäänlaista  liikettä  Maan  ja  'valon  väliaineen' 
välillä,  viittaavat  siihen,  että  sekä  elektrodynamii- 
kan  että  mekaniikan  ilmiöillä  ei  ole  minkäänlai¬ 
sia  ominaisuuksia,  jotka  liittyisivät  absoluuttisen 
levon  ideaan. '  ” 

"Einstein  uskoi  Maxwellin  yhtälöihin,  joiden 
hän  ehdotti  olevan  voimassa  olipa  havaitsijan  lii¬ 
ketila  mikä  tahansa.  Koska  yhtälöissä  esiintyi  va¬ 
lon  nopeus  yhtenä  parametrina,  oletuksesta  seura¬ 
si  radikaali  johtopäätös:  valon  nopeus  olisi  sama 
kaikille  havaitsijoille.  Tämä  tarkoitti  samalla  sitä, 
että  valon  nopeutta  ei  voi  millään  saavuttaa.  Valoa 
ei  saa  kiinni,  sillä  ratsastamalla  valonsäteellä  sen 
näkisi  vastoin  lähtöoletusta  levossa.” 

"Flinta,  jonka  Einstein  joutui  maksamaan,  oli 
kova:  sekä  absoluuttisesta  avaruudesta  että  ajasta 
täytyi  luopua.  Koko  ajan  käsite  piti  määritellä 
uudelleen.  Valon  nopeus  voi  olla  liiketilasta  riip¬ 
pumatta  sama  kaikille,  mutta  vain  jos  kellojen 
käynti  riippuu  liiketilasta.” 

"Nämä  ilmiöt  näkyvät  tosin  käytännössä  vas¬ 
ta,  kun  suhteelliset  nopeudet  ovat  hyvin  suuria, 
lähellä  valon  nopeutta,  joka  on  noin  kolmesataa 
tuhatta  kilometriä  sekunnissa.  Alkeishiukkasten 
maailmaa  lukuun  ottamatta  sellaisia  nopeuksia  ei 
luonnossa  esiinny.” 

Siriukseen  ja  takaisin 

"Einsteinin  Maxwellin  yhtälöiden  kanssa  yh¬ 
teensopivaksi  muotoilema  kinematiikka  tun¬ 
netaan  suppeampana  suhteellisuusteoriana.  Se 
käsittelee  suoraviivaista,  vakionopeudella  tapah¬ 
tuvaa  liikettä,  johon  minkäänlaiset  voimat  eivät 
vaikuta.  Suppeampi  suhteellisuusteoria  hylkää 
absoluuttisen  ajan  ja  avaruuden  käsitteet  ja  ker¬ 
too,  miten  kahden  eri  liiketilassa  olevan  havait¬ 
sijan  kellojen  vertailu  tapahtuu.  Matemaattisesti 
hyppyä  yhdestä  koordinaattisysteemistä  toiseen, 
suhteellisella  vakionopeudella  liikkuvaan  systee¬ 
miin  kutsutaan  'Lorentzin  muunnokseksi'.” 

"Suhteellisuusteoriassa  ajan  ja  avaruuden  mää¬ 
ritelmät  todellakin  sekoittuvat.  Kellojen  käynti 
riippuu  sen  mukaan  liiketilasta,  ja  jokaisella  ha¬ 
vaitsijalla  on  oma  paikallinen  aikansa.  Liikku¬ 
vassa  koordinaatistossa  kellot  käyvät  hitaammin, 
mutta  liike  on  vain  suhteellista.  Esimerkiksi  sopii 
vaikkapa  Maasta  tähtiin  lähetetty  avaruusraketti. 
Vaikka  maapallolle  jääneen  tarkkailijan  mielestä 
raketissa  poispäin  kiitävän  astronautin  kello  käy 

hitaammin,  raketissaan  astronautti  on  mielestään 
levossa;  hänen  mielestään  hän  on  paikoillaan  ja 
Maa  liikkuu.  Siksi  hän  laskeskelee,  että  kellot 
Maassa  käyvät  hitaammin.  Paradoksaalista  tässä 
tilanteessa  on  se,  että  molemmat  ovat  oikeassa. 
Vasta  kun  astronautti  ja  Maahan  jäänyt  matkaha- 
luton  ystävä  pääsevät  vertailemaan  kellojaan  sa¬ 
massa  pisteessä  -  eli  kun  astronautti  palaa  Maahan 
-  he  näkevät,  kenen  kello  todella  on  jätättänyt.” 

-  Jos  pystyttäisiin  rakentamaan  raketti,  jonka 
nopeus  olisi  90  prosenttia  valon  nopeudesta,  olisi 
Siriuksessa  raketilla  käynyt  takaisin  tullessaan 
neljä  vuotta  nuorempi  kuin  maahan  jääneet,  En¬ 
qvist  totesi. 

Myös  lentokoneessa  paljon  matkustelevat  hen¬ 
kilöt  vanhenevat  Enqvistin  mukaan  hitaammin 
kuin  muut.  Nuoruuden  lähteeksi  lentämistä  ei 
kuitenkaan  voi  mainostaa,  sillä  "nuoreneminen” 
on  parhaimmillaankin  vain  joitakin  mikrosekun- 
teja. 

Elämän  onnellisin  hetki 

-  Eilosofian  "viruksen”  omaavat  tuppaavat  aina 
jossakin  vaiheessa  kysymään  kausaalisuudesta, 
Enqvist  kevensi  luentoaan. 

"Koska  kellojen  käynti  riippuu  liiketilasta, 
suhteellisuusteoriassa  kysymys  tapahtumien 
kausaalisuhteen  invarianssista  nousee  tärkeäksi. 
Voisiko  olla  mahdollista,  että  jossakin  koordinaa¬ 
tistossa  seuraus  edeltää  syytä,  esimerkiksi  Saraje¬ 
von  laukaukset  ammuttiin  vasta,  kun  ensimmäi¬ 
nen  maailmansota  oli  jo  syttynyt?  Tämä  tietenkin 
tuntuu  järjettömältä,  ja  voidaankin  osoittaa,  että 
kausaalisuhde  ei  rikkoudu,  jos  valon  nopeus  ase¬ 
tetaan  informaatiota  kuljettavan  signaalinopeu- 
den  ehdottomaksi  ylärajaksi.” 

-  Tämän  mukaan  vastaus  kysymykseen  "kum¬ 
pi  oli  ennen  -  muna  vai  kana?”  kuuluu:  Jos  muna 
oli  ennen  kanaa  jossakin  koordinaatistossa,  ei  ole 
olemassa  koordinaatistoa,  jossa  kana  on  ennen 
munaa. 

"Vaikka  suhteellisuusteoria  voi  tuntua  jär¬ 


jenvastaiselta,  sen  ennustamat  ilmiöt  on  monin 
tavoin  testattu  ja  hyviksi  havaittu.  Kvanttielekt- 
rodynamiikka,  koko  fysiikan  kaikkein  tarkin  teo¬ 
ria,  sisältää  suppeamman  suhteellisuusteorian  ja 
siksi  sen  jopa  yhdentoista  merkitsevän  numeron 
tarkkuudella  antamat  oikeat  ennusteet  osoitta¬ 
vat  myös  suhteellisuusteorian  oikeellisuutta. 
Hiukkaskiihdyttimissä  lähellä  valon  nopeutta 
matkaavat  alkeishiukkaset  eivät  edes  pysyisi 
kiihdy tinputkissa,  ellei  niiden  kulkua  korjattaisi 
suhteellisuusteorian  kaavojen  avulla.” 

"Suppeammassa  suhteellisuusteoriassa  Ein¬ 
stein  rajoittui  tarkastelemaan  tasaista,  suoravii¬ 
vaista  liikettä.  Yleinen  suhteellisuusteoria  on 
nimensä  mukaan  yleistys  tapaukseen,  jossa  ha¬ 
vaitsijoiden  välinen  liike  ei  ole  tasaista  ja  suora¬ 
viivaista,  vaan  kappaleiden  liikkeisiin  vaikuttaa 
voimia  ja  erityisesti  painovoima.  Tehtävä  oli  vai¬ 
kea,  ja  Einsteinilta  kului  yli  kymmenen  vuotta 
ennen  kuin  uusi  teoria  oli  valmis.  Tällä  kertaa 
Einsteinia  ei  ohjannut  toinen,  koeteltu  teoria  tai 
havainnot,  vaan  matemaattinen  kauneus.” 

"Sen  lisäksi,  istuessaan  työpaikallaan  Bernin 
patenttitoimistossa  vuonna  1907,  hän  oli  saa¬ 
nut  ajatuksen  jota  myöhemmin  nimitti  elämänsä 
onnellisemmaksi:  jos  henkilö  putoaa  vapaasti 
painovoimakentässä,  hän  ei  tunne  omaa  paino¬ 
aan.  Tästä  hän  päätteli,  että  gravitaatiovoima  on 
näennäisvoima,  joka  johtuu  koordinaatiston  va¬ 
linnasta.” 

Mustia  ja  valkoisia  aukkoja 

Yleisen  suhteellisuusteorian  mukaan  liike  on 
"oikeasti”  koko  ajan  suoraviivaista,  mutta  massa 
(energia)  käyristää  avaruutta.  Esimerkiksi  Au¬ 
rinko  painaa  avaruuden  kudelman  ikään  kuin 
kuopalle  niin,  että  tasaisen  koordinaatiston  sil¬ 
mälaseja  käyttävä  havaitsija  näkee  poikkeaman 
suoraviivaisesta  liikkeestä,  jonka  oitis  tulkitsee 
voimaksi.  Mutta  todellisuudessa  voimaa  ei  siis 
ole  olemassakaan.” 

"Yleinen  suhteellisuusteoria  toi  uuden  aines¬ 
osan  ajan  käsitteeseen.  Suppeamman  suhteelli¬ 
suusteorian  aika  oli  suhteellista:  jokaisella  havait- 
sij  alla  on  oma  aikansa,  joka  riippuu  suhteellisesta 
liikkeestä.  Yleisen  suhteellisuusteorian  mukaan 
aika  on  myös  paikallista.” 

"Koska  aika  ja  avaruus  ovat  naimisissa  keske¬ 
nään,  avaruuden  käyristyminen  vaikuttaa  myös 
kellojen  käyntiin.  Näin  suhteellinen  aika  muut¬ 
tuu  sen  mukaan,  millaisessa  gravitaatiokentässä 
havaitsija  liikkuu.” 

"Kaiken  lisäksi  yleinen  suhteellisuusteoria 
ennustaa  myös  singulariteettien  olemassaolon. 
Nämä  ovat  avaruusajan  pisteitä,  joissa  sekä  aika 
että  avaruus  loppuvat.  Eräs  esimerkki  on  musta 
aukko,  jollainen  voi  syntyä  riittävän  massiivisen 
tähden  luhistuessa  kasaan.  Tuolloin  aine  ei  voi 
vastustaan  gravitaatiovoimaa,  vaan  romahtaa 
yhdeksi  matemaattiseksi  pisteeksi.  Alkuräjäh¬ 
dysteorian  mukaan  koko  maailmankaikkeus  sai 
alkunsa  singulariteetista,  ja  1970-luvulla  britti- 
matemaatikko  Roger  Penrose  ja  fyysikko  Ste¬ 
phen  Hawking  osoittivat  matemaattisesti,  että 
suhteellisuusteoreettisen  maailmankaikkeuden 
ratkaisut  sisältävät  aina  singulariteetin.’’ 

"Mustaa  aukkoa  ympäröi  tapahtumahorisontti, 
jonka  etäisyys  singulariteetista  on  verrannollinen 
mustan  aukon  massaan.  Tapahtumahorisontin  si¬ 
säpuolelta  ei  edes  valo  pysty  pakenemaan  mustan 
aukon  vetovoimaa,  vaan  putoaa  sinne  äärellisessä 
ajassa.  Tapahtumahorisontin  sisällä  siis  kaikki 
liike  vie  pisteeseen,  jossa  aika  loppuu.” 

"Mutta  ajan  paikallisuus  näkyy  tavassa,  jol¬ 
la  kaukainen  havaitsija  näkee  astronautin  puto¬ 
avan  mustaan  aukkoon.  Kaukaa  (matemaattisesti 
äärettömyydestä)  katsottuna  näyttää  siltä,  että 
astronautti  ei  putoa  tapahtumahorisontin  lävitse 


-  Time  is  not  what  it  used  to  be,  Skepsiksen  tieteelli¬ 
sen  neuvottelukunnan  puheenjohtaja  Kari  Enqvist 
totesi  luentonsa  yhteenvedossa. 


milloinkaan.  Kaukaisen  tarkkailijan  mielestä  ta¬ 
pahtumahorisonttia  kohti  putoavan  astronautin 
kello  käy  hitaammin  ja  hitaammin  (vaikka  hänen 
nopeutensaei  mainittavasti  lisäännykään),  ja  siksi 
hän  näkee  mustan  aukon  tapahtumahorisontissa 
alati  hidastuvan  elokuvan,  jossa  näyttelevät  kaik¬ 
ki,  jotka  milloinkaan  ovat  aukkoon  pudonneet. 
Tapahtumahorisontista  lähetettyjen  fotonien  ki- 
puaminen  gravitaatiokaivosta  näyttää  kestävän 
äärettömän  kauan,  ja  samalla  niiden  aallonpituus 
punasiirtyy  kohti  ääretöntä." 

-  Alkuräjähdys  on  ikään  kuin  mustaan  aukkoon 
putoamisen  käänteinen  tapahtuma  -  eräänlainen 
hypoteettinen  "valkoinen  aukko”.  Sitä  ennen  ei 
ole  olemassa  aikaa  eikä  avaruutta.  Alkuräjähdys 
ei  siis  tapahtunut  jossakin  nevvtonilaisessa  tyhjäs¬ 
sä  tilassa  maailmankellon  lyödessä  hetkeä  nolla, 
Enqvist  totesi. 

Aika  ei  kuulu  maailman 
perusrakenteeseen? 

"Suhteellisuusteorian  käsitys  ajasta  on  siis  in¬ 
tuition  vastainen.  Kellojen  käynti  on  suhteellista, 
j  a  avaruudessa  on  olemassa  paikkoj  a,  joissa  kellot 
käyvät  hyvin  hitaasti;  jopa  paikkoja,  joissa  aika 
loppuu  kokonaan.  Mutta  teoriassa,  joka  ottaa  huo¬ 
mioon  myös  kvantti-ilmiöt,  tilanne  voi  muuttua 
vieläkin  kummallisemmaksi.” 

-  Tällaista  teoriaa  kutsutaan  kvanttigravitaati- 
oksi  tai  "vaatimattomasti”  Kaiken  teoriaksi. 

"Monet  fyysikot  uskovat,  että  yleistä  suhteel¬ 
lisuusteoriaa  täytyy  modifioida,  kun  hiukkasten 
energiat  käyvät  hyvin  suuriksi  tai  kun  avaruusai- 
kaa  katsotaan  hyvin  pienissä,  noin  Planckin  pi¬ 
tuuden  10  m  tai  Planckin  ajan  10 s  skaaloissa. 
Kvanttifysiikan  ja  yleisen  suhteellisuusteorian 
yhteensovittaminen  on  kuitenkin  osoittautunut 
matemaattisesti  tavattoman  haastavaksi  ongel¬ 
maksi,  eikä  yleisesti  hyväksyttyä  Kaiken  teoriaa 
vielä  ole  olemassa.” 

"Toistaiseksi  paras  kandidaatti  ovat  säieteo- 
riat,  jotka  olettavat  alkeishiukkaset  Planckin 

kokoluokan  suuruisiksi  lankamaisiksi  säikeiksi 
(jotka  voivat  olla  avoimia  tai  suljettuja  kuten 
kumilenkki) .  Säieteoriat  edellyttävät  lisäksi  kuusi 
ylimääräistä  avaruusulottuvuutta,  joiden  ajatel¬ 
laan  käpertyneen  kokoon  (’kompaktifioituneen’) 
mikroskooppisen  pienissä  kokoskaaloissa  niin, 
että  ne  näkyvät  vain  äärimmäisen  suurienergisissä 
hiukkastörmäyksissä . 

”01ipa  gravitaation  kvanttiteoria  millainen  ta¬ 
hansa,  on  luultavaa,  että  se  tuo  mukanaan  Heisen- 
bergin  epätarkkuusperiaatetta  vastaavaan  kvant- 
tiepämääräisyyden  myös  aikaan  ja  avaruuteen. 
Kvanttimekaniikassa  hiukkaset  eivät  ole  piste¬ 
mäisiä,  vaan  niillä  on  tietty  aikaan  ja  avaruuteen 
levinnyt  todennäköisyysjakauma.  Gravitaation 
kvanttiteoriassa  tämän  epämääräisyyden  tulisi 
näkyä  avaruusajan  ominaisuuksissa  siten,  että 
Pianokin  pituutta  ja  aikaa  vastaavissa  skaaloissa 
avaruus  ja  aika  käyvät  sumeiksi.  On  kuin  kellojen 
käynti  alkaisi  vaihdella  villisti  ja  arvaamattomas¬ 
ti,  eikä  enää  ole  lainkaan  selvää,  mikä  on  'ennen’ 
j  a  mikä  ’ j  älkeen  ’ .  On  todennäköistä  -  vaikka  tämä 
tietysti  on  vielä  pelkkää  spekulaatiota  -  että  syyn 
ja  seurauksen  välinen  suhde  rikkoutuu  Pianokin 
skaalassa.” 

”Heisenbergin  epätarkkuusperiaatteen  mukaan 


ajallinen  tarkkuus,  aikaresoluutio,  on  sitä  pa¬ 
rempi  mitä  suuremmalla  energialla  tapahtumia 
luodataan.  Vastaava  ilmiö  näkyy  tavallisessa 
mikroskoopissa:  mitä  pienempi  valon  aallon¬ 
pituus,  eli  mitä  suurempi  fotonin  energia,  sitä 
pienempiä  yksityiskohtia  voidaan  havaita.  Säie- 
teorioissa  Heisenbergin  epätarkkuusperiaatteen 
uskotaan  kuitenkin  muuttuvan  siten,  että  energian 
lisääminen  ei  lopulta  enää  lisääkään  aikareso¬ 
luutio  ta.  Ajan  epätarkkuus  kyllä  pienenee  aluksi 
aina  Pianokin  ajan  suuruiseksi,  mutta  sen  jälkeen 
epätarkkuus  alkaa  jälleen  kasvaa  energiaan  ver¬ 
rannollisena.  Tämän  mukaisesti  Pianokin  aika 
olisi  pienin  kuviteltavissa  oleva  aikaintervalli. 
Pianokin  aikaa  ja  pituutta  pienemmissä  skaa¬ 
loissa  avaruusaika  yksinkertaisesti  katoaisi  pois. 
Täten  on  mahdollista,  että  aika  on  vain  suuren 
kokoskaalan  emergentti  ilmiö,  jota  ei  fysikaalisen 
maailman  kaikkein  perustavimmassa  kuvailussa 
ole  lainkaan  olemassa.” 

-  Aika  ei  ehkä  kuulu  maailman  perusraken¬ 
teeseen.  Se  ilmenee  meille  ihmisille  vain,  koska 
olemme  niin  suuria.  g 


Kirjoitus  perustuu  Kari  Enqvistin  luentoon  tietei¬ 
den  talolla  4.12.2002  ja  Enqvistin  tekstiin  ”Aika 
suhteellisuusteoriassa  ja  sen  takana”  (Suomen 
Tiedeseuran  vuosikirja  SPHINX  2001-2002). 


Kari  Enqvistin  nimi  veti  tieteiden  talon  luentosalin  lähes  täyteen  kuulijoita.  Esityksen  jälkeen  riitti  kysy¬ 
myksiä  lähes  puolen  tunnin  ajaksi.  Itse  luennossaan  Enqvist  kertoi  ajan  määritelmistä  ennen  ja  nyt. 

Kelvotonta  viestintää 


Ostaiskohan  kaksi  vai  kolme  litraa 
maitoa,  mietti  nainen  harmaassa 
toppatakissaan.  -  Mutta  pitäiskö 
hän  ottaa  kuitenkin  hylaa,  muuten 
se  Erkki  taas  piereskelee  koko  yön. 
Se  kyllä  valittaa  sen  mausta  kun  sille  pitää  olla 
aina  punaista,  eikä  sitä  kätinääkään  jaksa  kuun¬ 
nella.  Jos  nyt  kuitenkin  ottas  yhden.  Juon  sen 
sitten  vaikka  ite.  Ja  joku  juustokin... 

Tällaista  se  oli.  Missään  ei  ollut  hetken  rau¬ 
haa.  Maksaisin  paljon, 
jos  voisin  välttyä  tois¬ 
ten  ajatuksilta,  mutta  ei, 
aina  joku  telepaattinen 
viesti  työntyi  aivoihi¬ 
ni.  Eikä  lääkäreistä  ole 
apua  -  pitäisivät  hullu¬ 
na.  Vaikka  tuntuu,  että 
pian  minusta  sellainen 
tuleekin. 

Ominaisuus  oli  kehit¬ 
tynyt  vähitellen.  Kyvyksi  en  halua  sitä  sanoa.  En¬ 
sin  aavistin,  mitä  läheiset  ihmiset  aikoivat  sanoa. 
Minulla  oli  aina  vastaus  valmiina.  Moni  ei  pitänyt 
siitä.  Jouduin  työpaikallani  huonoon  valoon. 

Sitten  aloin  kuulla  ihmisten  ajatuksia.  Ensin 
katkonaisina  lauseina,  sitten  vähitellen  eräänlai¬ 
sena  hatarasti  kuvitettuna  puheena.  Siinä  vaihees¬ 
sa  olin  jo  erkaantunut  useimmista  ystävistäni  ja 
saanut  potkut  töistäni.  Olin  vain  sanonut  heille 
sen  mitä  mieltä  olin  heidän  minua  koskevista 
ajatuksistaan. 

Aloin  arvostaa  jopa  televisiota,  jonka  ohjelmia 
olin  ennen  pitänyt  vähä-älyisinä.  Tietäisittepä 
mitä  joittenkin  päässä  liikkuu  -  älyttömimmät 
visailut  ovat  niihin  ajatuksiin  verrattuna  tieteel¬ 
lisiä.  Lupasin,  etten  enää  moiti  typerintäkään 
toimittajaa,  en  hölmöintäkään  juontajaa. 

Aloin  jaotella  ihmisiä  uusin  perustein.  Maa¬ 


ilmassa  näytti  olevan  lauma  tyhjänjahkailijoita, 
jotka  pohtivat  vain  pitäisikö  lyhtypylväs  ohittaa 
vasemmalta  vai  oikealta,  ostaisiko  sitä  vai  tätä 
ja  niin  edelleen.  Heidän  lisäkseen  oli  määrätön 
määrä  seksihulluja  urpoja,  jotka  miettivät  vain 
sitä  yhtä.  Oli  myös  joltinenkin  joukko  murheen- 
kantajia,  jotka  aatoksissaan  vatkasivat  työ-  ja 
rahahuoliaan.  Ja  oli  suuri  sakki  minäkkäitä,  joiden 
päässä  pyöri  vain  kaksi  sanaa;  minä  ja  minulle. 

Mutta  pahimpia  kaikista  olivat  hyräilijät.  Voi 
sitä  hymttäntyytä,  joka 
täyttää  jotkut  pääkopat. 
Kun  joskus  keskelläke- 
sääväärinhyristy  joulu¬ 
laulu  kaikui  ajatuksiini, 
niin  mietin  ettei  sellai¬ 
sia  teosto-maksuja  ole¬ 
kaan,  joita  en  maksaisi 
saadakseni  moisen  aja- 
tusgrammarin  vaikene¬ 
maan. 

Nyt  ehkä  ymmärrätte  erakoitumiseni.  En  ole 
varma  siitäkään  välittyvätkö  ai voaallot  kännykän 
kautta  -  viime  aikoina  on  alkanut  tuntua  siltä.  Sitä 
paitsi  tiedän,  että  IT-alalla  on  niitäkin,  jotka  ottai¬ 
sivat  minut  vakavasti,  jos  menisin  ehdottamaan, 
että  tehdään  tästä  bisnestä.  Ne  tyypit  uskoisivat 
mihin  tahansa,  jos  ne  luulevat  että  sillä  voisi 
kampittaa  Nokian. 

Toisaalta  ei  minulla  tätä  nykyä  ole  ketään,  jonka 
kanssa  viitsisin  puhuakaan.  Kiusallinen  ominai- 
suuteni  tuottaa  minulle  onneksi  sen  verran  rahaa, 
että  sillä  pärjää.  Televisio  ei  ajattele,  kirjat  eivät 
ajattele.  Ne  ovat  sopivia  kumppaneita.  Kelvoton¬ 
ta  viestintää  koko  telepatia. 

Valitettavastijoskus  pitää  käydä  kaupassa.  Mie¬ 
tin  pitäisikö  ottaa  kolmas  paketti  näkkileipää  vai 
pärjäisikö  näillä. 


”En  ole  varma 
siitäkään  välittyvätkö 
aivoaallot  kännykän 
kautta.  “ 

Kokoelma  väitteitä  kuohuttaa  yiiopistoväkeä  Ouiusso 


Utele-teoriaa 
ei  ole  vielä  olemassa? 


Kokoelma  väitteitä  ei  voi  vielä  olla  tieteellinen  teoria.  Tieteellinen  teoria  on  myös  arvoton, 
ellei  sitä  todenneta  tavalla,  jonka  muut  tutkijat  -  lähinnä  alaan  kuuluva  huippututkijoiden 
joukko  tai  yliopistojen  yhteistyöelimet  -  voivat  toistaa,  joko  matemaattisesti  tai  kokeelli¬ 
sesti  laboratoriossa.  Ajatukset  ja  ideat  eivät  ole  valmiita  tieteellisiä  teorioita.  Siksi  käytän 
teorian  paikalla  sanaa  ”Utele-ajattelu”. 


Jotta  voitaisiin  rakentaa  testattava  teoria, 
koko  kehäpäätelmien  joukko  on  matemati- 
soitava  ja  etsittävä  luonnosta  testattaviksi 
kelpaavia  ilmiöitä.  Niistä  on  edelleen  tehtävä 
testiin  luotettaviksi  kelpaavia  havaintoja,  ja  ver¬ 
tailtava  sitten  tuloksia  aikaisemmin  saatuihin  ja 
uusiin  omiin  kehäpäätelmiin. 

Utele-ajattelussa,  jotaFM  Jorma  Saarni  mark¬ 
kinoi  teoriaksi,  on  Albert  Einsteinin  kaava  E  = 
mc^  (lausuttuna;  energia  on  massa  kertaa  valon 
nopeus  toiseen  potenssiin)  korvattu  kaavalla  E  = 
m^^  (lausuttuna:  energia  on  massa  kertaa  an tigra- 
vitaation  maksimi).  Materia  muuttuu  energiaksi 
kaavan  m  =  E  gm  kautta,  jossa  gm  tarkoittaa 
gravitaation  maksimia. 

Saarnin  mukaan  gravitaatio  ja  antigravitaatio 
ovat  voimia,  jotka  muuttavat  energiaa  materi¬ 
aksi  ja  päinvastoin.  Maailmalta  ei  taida  löytyä 
fyysikkoa,  joka  yhtyisi  tähän.  Voisimme  ottaa 
luonnosta  joitakin  ilmiöitä  ja  asettaa  sekä  Saarnin 
että  Einsteinin  teoriat  testiin.  Samalla  voidaan 
katsoa,  ennustaako  jompikumpi  jonkin  vahvan 
faktan  ja  moneen  kertaan  havainnoilla  todetun 
ilmiön  olemassaolon.  Jos  ennustaa,  niin  millä 
tarkkuudella? 

Teorioiden  neulansilmät 

Merkurius  on  planeetta,  jonka  rataliikkeessä 
tapahtuu  erityisen  voimakas  perihelipisteiden 
kiertymä.  Merkurius  kiertää  ellipsin  muotoista 
rataa  ja  sen  isoakseli,  joka  yhdistää  radan  aphelin 
ja  Auringon  puoleisen  pisteen  perihelin,  ei  pysy 
paikallaan,  vaan  kiertyy  noin  1  asteen  verran 
vuosisadassa,  samaan  suuntaan  kuin  Merkurius 


kiertää.  Valtaosa  liikkeestä  on  Maan  radan  koor- 
dinaattijärjestelmän  aiheuttamaa,  mutta  noin  532” 
kaarisekunnin  verran  vuosisadassa  on  todellista 
liikettä,  joka  edelleen  johtuu  muiden  planeetto¬ 
jen,  kuten  Venuksen  Maan  ja  Jupiterin  häiriöistä. 
Kiertymän  arvo  on  575”  kaarisekuntia.  Havaitaan 
,että  kiertymä  on  43”  kaarisekuntia  suurempi, 
mitä  Nevvtonin  gravitaatiolaki  ennusti.  Se  käy 
ilmi  Einsteinin  teoriasta  ja  näkyy  havainnoissa 
43”:n  suuruisena.  Kilpailevat  painovoimateoriat 
ovat  usein  tyssänneet  tähän. 

Toinen  merkittävä  testi  on  valon  taipuminen 
Auringon  lähellä.  Eotonit  ovat  valokvantteja  ei¬ 
vätkä  sisällä  lepomassaa,  mutta  ovat  kuitenkin 
energiaa  ja  suppean  suhteellisuusteorian  mukaan 
ekvivalenttia  massan  kanssa.  Tämän  vuoksi  pai¬ 
novoima  vaikuttaa  valonsäteisiin  samoin  kuin 
mihin  tahansa  massalliseen  hiukkaseen.  Einstei¬ 
nin  teoria  ennustaa,  että  Auringon  gravitaatio 
vaikuttaa  ohikulkeviin  fotoneihin  ja  saa  ne  poik¬ 
keamaan  suoraviivaiselta  radalta  1,75”  kaarise¬ 
kunnin  verran.  Eyysikot  halusivat  testata  ilmiötä 
ja  sen  paikkansapitävyyttä  täydellisien  auringon¬ 
pimennysten  aikana.  Taipuma  oli  todellakin  1 ,75” 
kaarisekuntia  Miten  tämä  saataisiin  esiin  Saarnin 
mallissa,  kun  kaavasta  on  poistettu  valon  nope¬ 
us,  eikä  se  sisällä  ekvivalenssiperiaatetta?  Saarni 
voisi  miettiä  asiaa. 

Atomikellot  maapallon  ympäri 

Kolmas  testi  voisi  olla  punasiirtymä  ja  kello- 
paradoksi.  Suhteellisuusteoria  ennustaa  puna- 
siirtymän  fotoneille  painovoimakentässä  ja  sama 
koskee  myös  muita  mikromaailman  ilmiöitä  ja 

-  Matias  Päätalo  - 


makroskooppisia  ilmiötä,  mm.  ajan  kulumista. 
Yleisen  suhteellisuusteorian  mukaan  painovoi¬ 
makentässä  eri  korkeuksilla  olevat  atomit  vä¬ 
rähtelevät  jonkin  verran  erilaisilla  taajuuksilla. 
Atomikellot  käyvät  eri  tahtiin.  Aika  kuluu  hei¬ 
kossa  painovoimakentässä  nopeammin  kuin  voi¬ 
makkaammassa.  Koska  tämä  teorian  osa  herätti 
epäilyksiä,  vuonna  1971  atomikellot  lähetettiin 
lennolle  maapallon  ympäri.  Atomikellot  lensivät 
tavallisissa  Jumboissa  yhden  kerran  itään  ja  yh¬ 
den  kerran  länteen.  Havaittiin,  että  molemmissa 
tapauksissakellot  olivat  käyneet  0,2  mikrosekun- 
tia  kauemmin  kuin  maanpinnalle  jätetyt.  Kuinka 
kävisi  Saarnin  mallissa,  jossa  punasiirtymä  on 
punainen  vaate  ja  siinä  on  uusi  aikateoria?  Tässä 
tapauksessa  Saarnin  malli  tuottaisi  tyhjää,  koska 
hänen  uusi  aikateoriansa  ei  tunne  koko  ilmiötä. 

Punasiirtymän  todistivat  laboratoriossa  ame¬ 
rikkalaiset  Pound  ja  Rebka  jo  vuonna  1959.  He 
toistivat  kokeet  vuonna  1964  vielä  tarkemmalla 
laitteistolla  ja  saivat  suhteellisuusteorian  ennus¬ 
taman  tuloksen,  jossa  virheraja  oli  alle  yhden 
prosentin. 

Tutkasäteen  viivästyminen  on  ilmiö,  jonka  suh¬ 
teellisuusteoria  ennustaa.  Tätä  ilmiötä  on  tutkittu 
heti  siitä  asti,  kun  se  teknisesti  oli  mahdollista, 
lähinnä  avaruusluotaimista.  Takaisin  palaava  tut- 
kakaiku  Auringon  ohi  kulkiessaan  viivästyy  noin 
250  mikrosekuntia,  joka  vastaa  suhteellisuus¬ 
teorian  ennustetta.  Suhteellisuusteoriaa  on  toki 
testattu  monilla  sadoilla  testeillä  ja  aivan  kaikki 
ei  siinäkään  ole  valmista,  sen  fyysikot  ovat  aina 
myöntäneet. 

Saarnin  oudot  atomit 

Edellä  esitetyt  luonnonilmiöt  ovat  faktoja,  jot¬ 
ka  voidaan  koelaitteissa  havaita  ja  testata.  Jos 
uusi  teoria  väittää  olevansa  parempi  ja  tarkempi, 
se  on  kyettävä  valvotuissa  olosuhteissa  riippu¬ 
mattomien  tutkijoiden  toimesta  toistamaan  ja 


vahvistamaan.  Painovoimateorioita  on  esitetty 
usein,  mutta  yksikään  ei  ole  ollut  vakava  uhka 
Einsteinin  teorioille. 

Saarnin  mallin  olisi  kyettävä  kokonaan  Utele- 
idean  pohjalta  matemaattisesti  selittämään,  miten 
hänen  teoriansa  ennustaa  pysyviä  tai  muuttuvia 
ilmiötä,  mukaan  lukien  planeettojen  liikkeet  ja 
perusfysiikan  faktat.  Ellei  Utele  tähän  pysty,  on 
turha  mennä  vääntelemään  kaavaa  ”E=  mc^”  toi¬ 
seen  muotoon.  Ei  riitä,  että  Saarni  julkisuudessa 
ilmoittaa  saavansa  samoja  likiarvoja,  hänen  on 
näytettävä  omasta  kaavastaan  käsin  laskentamalli 
ja  tulokset,  joiden  on  oltava  parempia  kuin  Ein¬ 
steinin. 

Todistamisvelvollisuus  on  väittämän  esittäjällä 
ja  se  pitää  voida  asettaa  näytille  julkisen  tiede- 
kritiikin  arvioitavaksi  kansainvälisissä  tiedejul¬ 
kaisuissa.  On  vielä  tärkeää  huomioida  etteivät 
tieteelliset  teoriat  ole  patentoitavissa,  vaan  ai¬ 
noastaan  niihin  liittyvät  tekniset  tai  fysikaaliset 
sovellukset  ja  laitteet.  Mikäli  idea  taas  perustuu 
virheelliseen  teorian  soveltamiseen,  patenttivi¬ 
rasto  ei  tällaisille  patenttia  yleensä  myönnä. 

Uraanipommi  on  kova  ja  tuskallinen  testi  Ute- 
le-ideassa.  Saarnin  atomimalli  poikkeaa  täysin 
nykyisen  ydinfysiikan  malleista.  Saarni  väittää, 
että  maailmankaikkeudessa  on  edelleen  yhtä  pal¬ 
jon  materiaa  ja  antimateriaa,  vaikka  viimeksi 
englantilainen  Stephen  Hawking,  jota  pidetään 
yleisesti  Einsteinin  veroisena,  osoitti,  että  jo  al¬ 
kuräjähdyksen  hetkellä  antimateria  jäi  häviölle. 
Saarni  ei  hyväksy  alkupaukkua,  mutta  väittää 
mm.  neutronin  sisustan  olevan  antiainetta. 

Tiedetään,  että  jos  aine  ja  antiaine  yhtyvät,  va¬ 
pautuu  miljoonia  kertoja  enemmän  energiaa  kuin 
tavallisissa  ydinreaktioissa.  Oletetaanpa  neutroni 
antiaineeksi  ja  palataan  atomipommin  kehittä¬ 
misen  kultavuosiin  ja  Los  Alamosiin.  Uraani- 
pommissa  ketjureaktio  alkaa,  kun  uraanin  ytimiä 
pommitetaan  neutroneilla.  Yhden  antineutronin 
törmäys  olisi  vasta  tusaus,  mutta  miljardien  an- 
tineutronien  ja  tavallisten  protonien  ketjureaktio 
olisi  hirvittävä.  Koko  Pohjois-Amerikka  olisi 
hävinnyt  ensimmäiseen  ydinkokeeseen  vuonna 
1945.  Tämän  voi  Saarni  itse  helposti  laskea.  ® 


Kirjoittaja  on  tieteisiin  erikoistunut  freelance¬ 
toimittaja,  viestinnän  opettaja  ja  projektisuun¬ 
nittelija. 

HTAJAN  PALSTA 


Huuhaa-palkinto 
uskomusläökinnälle 


Joulukuun  alussa  oli  jälleen  Skepsiksen  vuo¬ 
tuisen  palkintojenjaon  aika.  Sokrates-pal- 
kintoa  emme  tällä  kertaa  jakaneet,  mutta 
Huuhaa-palkinto  meni  jälleen  kerran  uskomus- 
lääkinnän  leviämistä  edistäneelle  taholle. 

Palkintohan  annettiin  tällä  kertaa  lääketieteen 
ammattilaisille,  jotka  ovat  työssään  käyttäneet 
uskomuslääkinnän  menetelmiä.  Palkintojenjaon 
jälkeen  minulle  esitettiin  monia  mielenkiintoisia 
kysymyksiä,  joista  kaksi  perusteemaa  jäi  mie¬ 
leeni. 

Ensinnäkin  monia  askarrutti,  miksi  palkinto 
jaettiin  jälleen  kerran  uskomuslääkinnälle?  Onko 
Skepsis  jotenkin  urautunut  lääkintäasioihin  vai 
emmekö  muuten  vain  keksi  mitään  muuta  palkit¬ 
tavaa?  Tähän  kysymykseen  ei  ole  yksiselitteistä 
vastausta,  mutta  omalla  puheenjohtajakaudellani 
olen  tietoisesti  lisännyt  uskomuslääkinnän  pai¬ 
notusta  toiminnassamme.  Yhdistyksen  resurssit 
ovat  raj  alliset,  joten  joihinkin  asioihin  täytyy  kes¬ 
kittyä.  Tämä  ei  tietenkään  ole  tarkoittanut  muiden 
asioiden  poisjättämistä,  olemmehan  edelleenkin 
esimerkiksi  tutkineet  kaivonkatsojiajahaastaneet 
selvänäkijöitä. 

On  kuitenkin  syytä  pohtia,  minkälaisten  asioi¬ 
den  palkitsemisella  on  jonkinlaisia  merkityksel¬ 
lisiä  vaikutuksia.  Huuhaa-palkinnon  ideanahan 
ei  ole  nolata  ketään,  vaan  vaikuttaa  positiivisesti 
ihmisten  toimintatapoihin.  Koska  uskomuslää- 
kintää  on  nähtävissä  nykyisin  kaikkialla,  on  us- 
komuslääkintään  liittyvällä  palkitsemisella  myös 
suurin  merkitys.  Tämä  ei  tietenkään  poissulje  sitä, 
että  muut  huuhaata  edistävät  tahot  olisivat  ensi 
vuonna  turvassa  palkinnolta! 

Toinen  minulta  tiedusteltu  asia  liittyy  palkin¬ 
tojen  kohteisiin.  Ketä  siis  ovat  nämä  lääkinnän 
ammattilaiset,  jotka  oletettavasti  uskomuslääkin- 
tää  käyttävät?  Eivät  kai  sentään  lääkäreitä?  Ikävä 
kyllä  palkinto  kohdistui  tällä  kertaa  muun  muas¬ 
sa  lääkäreihin,  jotka  ovat  kertoneet  käyttävänsä 
elektroakupunktuurilaitetta.  Mielestäni  on  erit¬ 
täin  huolestuttavaa,  jos  lääkärin  ammattitaitoon 
luottavat  ihmiset  saavatkin  hoitoa  menetelmillä 


tai  laitteilla,  joiden  vaikutuksia  ei  ole  tutkittu. 
Tämä  on  mielestäni  julkista  keskustelua  kaipaava 
asiaja  siksi  myös  mitä  sopivin  Huuhaa-palkinnon 
saaja. 

Hallituksen  kokoonpano  vaihtui 

Marraskuisessa  yhdistyksen  syyskokoukses¬ 
sa  hallitus  muutti  hiukan  kokoonpanoaan,  kun 
Göran  Törnwall  jäi  muiden  kiireiden  vuoksi 
pois  hallituksesta.  Göran  oli  hallituksen  moni¬ 
vuotinen  jäsen  jaosallistui  aktiivisesti  toimintaan. 
Kiitokset  Göranille  panoksesta  yhdistyksen  hy¬ 
väksi  ja  toivottavasti  näemme  vielä  Skepsiksen 
tilaisuuksissa!  Göranin  tilalle  hallitukseen  tuli 
Mikko  Hyvärinen,  jonka  toivotan  tervetulleeksi 
hallitukseen. 

Vuosi  on  jälleen  ollut  vauhdikas,  ja  kiitän  täs¬ 
sä  yhteydessä  kaikkia  jäseniä  aktiivisuudesta. 
Erityisen  hauskaa  on  saada  palautetta  toiminnan 
parantamiseksi  ja  vihjeitä  huuhaa-toiminnasta. 
Toivon,  että  jatkossakin  otatte  aktiivisesti  yh¬ 
teyttä,  sähköpostitse  minut  tavoittaa  parhaiten 
osoitteesta  chairman@skepsis.fi. 

Aaveiden  ja  haaveiden  yö 

Skepsis  on  aktiivinen  heti  uuden  vuoden  jäl¬ 
keen,  olemme  mukana  torstaina  9.1.  Helsingin 
Tieteiden  talolla  järjestettävässä  "Aaveiden  ja 
Haaveiden  yössä”,  joka  on  osa  Tieteen  päivien 
tapahtumia  (http://www.tsv.fi/tieteenpaivat/tie- 
teidenyo.html.  Tervetuloa  mukaan! 

Oikein  hyvää  joulunaikaa  ja  skeptistä  uutta 
vuotta  kaikille! 

Jukka  Häkkinen 
Skepsis  ry:n  puheenjohtaja 

Palkinnon  perustelut 
kokonaisuudessaan 


Skepsis  ry  on  myöntänyt  vuoden  2002  Huu¬ 
haa-palkinnon  lääkäreille,  jotka  käyttävät 
uskomuslääkinnän  menetelmiä. 
Virallisessa  terveydenhuollossa  käytetään 
tieteellisillä  tutkimuksilla  todennettuja  hoitoja, 
jolloin  voimat  keskitetään  niihin  diagnostiikan 
ja  hoidon  menetelmiin,  joiden  toimivuudesta  on 
saatavilla  näyttöä  eli  riittävän  suurilla  potilasjou¬ 
koilla  tehtyä  tutkimustietoa.  Viime  aikoina  on 
kuitenkin  esiintynyt  tapauksia,  joissa  lääketieteen 
ammattilaiset  käyttävät  epätieteellisiä  menetel¬ 
miä  ja  laitteita.  Eräs  esimerkki  on  elektroaku- 
punktuurilaitteen  käyttö,  jolla  voidaan  väitteiden 
mukaan  muun  muassa  diagnosoida  sairauksia, 
testata  lääkkeiden  sopivuutta  henkilölle,  selvittää 
ruoka- allergioita  tai  puutostiloja.  Laite  perustuu 
kuitenkin  yksinkertaiseen  ihon  sähkönjohtoky¬ 
vyn  mittaamiseen,  joka  on  osoitettu  arvottomaksi 
elimistön  terveydentilan  määrittämisessä. 


Koska  uskomuslääkinnän  menetelmiä  ei  ole 
tieteellisesti  todennettu,  voidaan  niiden  käyttöä 
sairauksien  hoidossa  ja  diagnosoinnissa  pitää  hy¬ 
vin  vastuuttomana.  Näiden  menetelmien  leviämi¬ 
nen  terveydenhuollon  ammattilaisten  käyttöön  on 
erityisen  huolestuttavaa.  Mystiset  energiavirrat  ja 
akupunktiopisteet  eivät  kuulu  tieteelliseen  tutki¬ 
mukseen  perustuvan  lääketieteen  piiriin  ja  lääkä¬ 
rien  tulisi  tuntea  tässä  asiassa  vastuunsa. 

Skepsis  ry  haluaa  kiinnittää  huomiota  tervey¬ 
denhuollon  valvonnasta  vastaavien  viranomais¬ 
ten  huomiota  niihin  vaaroihin,  joita  kelvottomi¬ 
en  taudinmääritysmenetelmien  käyttö  potilaille 
tuottaa.  Sairauksien  määrittämisen  tulee  perustua 
tieteellisesti  todennettuihin  menetelmiin. 

Skepsis  ry;n  hallitus  4.12.2002 


Skepsiksen  puheenjohtaja  Jukka  Häkkinen  tarjoaa  huuhaa-palkintoa,  mutta  kukaan  ei  saavu  noutamaan. 
Tämä  on  ollut  perinne  jo  pitkään.  Tänä  vuonna  ei  palkintoa  kenellekään  henkilökohtaisesti  edes  tyrkytetty. 

Elektroakupunktuuri 
-  uusi  diagnostinen 
meneteimö? 


Hammashoidon  ammattilaisille  on  mainos¬ 
tettu  uutta  menetelmää,  elektroakupunktuu- 
ria,  jolla  voidaan  määrittää  sairaudet  ja 
allergiat  jo  ennen  kuin  oireita  on  näky¬ 
vissä.  Menetelmä  tekee  potilaan  kliinisen 
tutkimisen  lähes  tarpeettomaksi,  samoin 
kemialliset  määritykset  verestä  tai  virtsasta. 
Myöskään  röntgen-  tai  muita  kuvantamis¬ 
menetelmiä  ei  enää  tarvita.  Lisäksi  mene¬ 
telmällä  voidaan  valita  potilaalle  sopiva 
lääke.  Kuulostaako  liian  hyvältä? 


Kyseessä  on  elektroakupunktuuri,  EAV. 

Sen  kehitti  1970-luvulla  saksalainen 
Reinhold  Voll  tukeutuen  1950-luvul- 
la  Saksassa  tehtyihin  kokeiluihin  ja  kiinalaisen 
perinteisen  lääkinnän  uskomuksiin  elimistön 
"energiavirroista”. 

Voll  arveli  sairauksia  voitavan  diagnosoida 
näistä  energiavirroista  määrittämällä  sähköistä 
vastusta  akupunktiopisteistä  (1). 

Voll  rakensi  tarkoitusta  varten  mittauslaitteita 
ja  levitti  käsityksiään  keskieurooppalaisten  lää¬ 
kärien  keskuuteen  niin  tehokkaasti,  että  tämä 
diagnostiikka  tunnetaan  Keski-Euroopassa  ylei¬ 
simmin  nimellä  EAV  (ElektroAkupunktur  nach 
Voll).  Menetelmästä  on  useita,  huonommin  tun¬ 
nettuja  muunnelmia,  mm.  BED  (Bioelektrische 
Eunktions-Regulationsdiagnostik),  SEG  (Seg- 
mentelektrogramm),  NBT,  EHT,  DDG,  Micro- 
cancer  Test  ja  Vega-Test  (1). 

EAV-diagnostiikan  leviäminen 

Elektroakupunktuuriin  liittyvät  sairauskäsityk- 
set  ja  Vollin  teorioihin  perustuvat  laitteet  on  viime 
vuosina  tuotu  myös  Suomeen.  Aluksi  menetel¬ 


mää  esiteltiin  nk.  vaihtoehtolääkinnän  messuilla 
ja  lehdissä.  Sittemmin  myös  sanomalehdet  kuva¬ 
sivat  sitä  (2,  3). 

Alan  markkinoinnin  aktivoituessa  EAV-laittei- 
ta  on  esitelty  jopa  lääkärien  ja  hammaslääkärien 
koulutustilaisuuksien  yhteydessä.  Englannissa 
Keelen  yliopiston  tiedemessuilla  esiteltiin  LIS¬ 
TEN  (Life  Information  System  TEN)  -nimistä 
EAV-diagnoosilaitetta.  Laitteen  luvattiin  selvittä¬ 
vän  elimistön  reaktiot  yli  tuhannelle  haitalliselle 
aineelle  sekunnissa,  ja  valitsevan  10000  lääkkeen 
valikoimasta  täsmälleen  potilaan  elimistölle  par¬ 
haan  lääkkeen  tarkalleen  oikeana  vahvuutena  ja 
oikeaan  aikaan  otettavaksi. 

Myös  EAV-kursseja  on  Suomessa  tarjolla. 
Niiden  mainoksissa  kerrotaan  EAVm  olevan 
diagnoosi-  ja  terapiamenetelmä,  jolla  pystytään 
muuntamaan  elimistön  autonomisia  säätelypro- 
sesseja.  Menetelmällä  pystytään  mm.  testaamaan 
materiaaliallergiat,  löytämään  pesäkkeet  ja  yksi¬ 
lölle  sopivin  lääkitys.  Kuusi  tuntia  kestävä  kurssi 
maksaa  100  euroa. 

EAV- laitteen  käyttö 

Diagnoosin  teko  EAV-laitteella  on  vaivatonta 
ja  kivutonta.  Potilas  pitää  kädessään  negatiivista 
elektrodia.  Potilasta  tutkiva  henkilö  painelee  toi¬ 
sella  elektrodilla  "akupisteitä”  potilaan  kädestä, 
päästä  tai  jaloista,  ja  lukee  vastusmittaria.  Usein 
mittauksista  selvitään  puolessa  tunnissa. 

EAV-laite  on  yksinkertainen  sähkön  vastuksen 
mittari,  joka  johtaa  heikon,  noin  10  mikroampee- 
rin  virran  0,1-2  voltin  jännitteellä  potilaaseen 
(1,  4).  Laite  antaa  mittaustuloksen  mittarilla, 
merkkivaloilla  tai  äänillä. 

Hienoimmatlaitteetonkytketty  tietokoneeseen, 
joka  tulostaa  useiden  mittauksien  perusteella 
diagnoosin  ja  hoito-ohjeet.  Yleensä  kuitenkin 
mittaaja  itse  tulkitsee  tuloksen  EAV-laitteen  mit¬ 
tarilta. 

EAV-koneen  tekevän  vesi-alkoholiliuokseen  ko. 
aineille  vasta-aineet,  joita  sitten  käytetään  lääk¬ 
keiksi  (2,  3). 


Erityistapaus:  tautipesäke 


Tuloksen  tulkinta 

Jos  potilaan  ihon  sähkövastus  on  normaalina 
pidettyä  pienempi,  antaa  mittari  suuremmat  luke¬ 
mat,  jotka  osoittavat  Vollin  mukaan  "ylimääräistä 
energiaa,  joka  johtuu  tulehduksesta”.  Pienet  näy¬ 
töt,  SO.  suurempi  vastus ,  ilmaisevat  "väsymykses¬ 
tä  tai  elinten  rappeutumisesta  johtuvaa  energian 


vajausta”. 

EAV-laitteella 
väitetään  myös  voi¬ 
tavan  päätellä,  mikä 
lääke  auttaa  potilas¬ 
ta.  Laitteen  lukeman 
pitäisi  nousta,  kun 
potilaan  kädessään 
pitämä  lääke  on 
hänelle  sopiva.  On 
myös  mahdollista 
asettaa  lääkeval¬ 
mistetta  sisältävä 
ampulli  telineeseen, 
jonka  kautta  elekt- 
roakupunktuurilait- 
teen  virta  kulkee 
(5).  Tavallisesti 
näin  määritetään 
homeopaattisten  val¬ 
misteiden  kelpoi¬ 
suutta  potilaalle. 

Joskus  tutkittavaa 
ainetta  ja  mittaus¬ 
laitetta  ei  yhdiste¬ 
tä  millään  tavoin. 
Eräs  homeopaatti 
pelkästään  asettaa 
erilaisia  ruoka-ai¬ 
neita,  pesuaineita  ja 
allergiaa  aiheuttavia 
materiaaleja  koneen 
viereen.  Hän  väittää 


10 


EAV-laitteet  tuot¬ 
tavat  terveil-le- 
kin  tutkittaville 
monia,  huoles¬ 
tuttavia  tauti- 
diagnooseja  ja 
allergioita,  ja 
saavat  tutkitut 
hankkimaan 
ja  käyttämään 
tar-peettomia 
eri-koisvalmis- 
teita. 


EAV:sta  esitettyjen  lupausten  mukaan  minkä 
tahansa  elimen  tulehdus  voidaan  todeta,  vaikka 
muilla  keinoin  näkyviä  merkkejä  tulehduksesta 
ei  olisikaan.  Tulehdus  ilmenee  siten,  että  mit¬ 
tarin  näyttö  äkkiä  muuttuu  kesken  mittauksen. 
Tulehdusta  nimitetään  EAV- diagnostiikassa  tau¬ 
tipesäkkeeksi.  Sellainen  voi  olla  mm.  arpi,  tuleh¬ 
tunut  tai  amalgaamilla  paikattu  hammas,  umpili- 
säkkeentulehdus  tai  tulehtunut  eturauhanen. 

Laitteella  luvataan  saatavan  apua  tilanteissa, 
joissa  lääkäri  ei  ole  pystynyt  tutkimuksillaan 
selvittämään  potilaan  vaivojen  syytä.  Selityksiä 
luvataan  mm.  suolen  toiminnan  häiriöihin,  aller¬ 
giaan  ja  immuunijärjestelmän  heikkouteen. 

Kustannukset 

Edellä  mainitun  LlSTEN-laitteella  tehdyn 
E  AV- mittauksen  hinnaksi  ilmoitettiin  42  puntaa. 
Suomessa  vastaavista  analyyseistä  on  veloitettu 
noin  35  euroa  (2).  Laitteen  hinta  oli  90-luvun 
alkupuolella  15000  puntaa  (lähes  150000  mk). 
Laitteisto  koostui  sähkön  vastusmittarin  lisäksi 
tavallisesta  tietokoneesta  ja  yksinkertaisesta  tu¬ 
lostimesta. 

Suomessa  ovat  mm.  muutamat  homeopaatit 
hankkineet  MORA-analysaattoreita,  joiden  hin¬ 
naksi  on  kerrottu  reilut  33  00  euroa  (3).  MORAn 
väitetty  toimintaperiaate  poikkeaa  hieman  VA- 
K10-EAV:sta:  laitteella  mitataan  "potilaan  omaa 
biosähköisyyttä,  otetaan  potilaasta  tuleva  virta 
talteen,  puhdistetaan  ja  voimistetaan  se  ja  palau¬ 
tetaan  potilaaseen”  (6). 

Samoin  on  suomessa  mainostettu  BEST  System 
-nimistä  EAV-mittausta,  jolla  luvataan  voitavan 
tunnistaa  myrkylliset  aineosat,  ruokayliherkkyy- 
det,  mikrobit  jne.,  ja  määrittää  kehon  vitamiini- ja 
mineraalitilanne.  Mittaus  BEST  System  laitteella 
maksaa  100  euroa  mk  (7). 

EAV-menetelmän  toimivuus 

EAV-laitteiden  toimivuutta  ei  tiettävästi  ole 
missään  osoitettu.  Normaalin  käytännön  mu¬ 
kaan  näytön  puuttuessa  hoitoa  on  viisainta  pitää 
hyödyttömänä  ja  vaarallisena.  Tätä  periaatetta 
EAV- diagnostiikkaan  soveltaen  voi  todeta,  että 
kyseessä  on  tehoton  ja  haitallinen  huijaus.  Näin 
voi  päätellä  myös  sen  perusteella,  miten  menetel¬ 
män  toimintamekanismi  selitetään. 

Käsitys  elektroakupunktuurin  kelvottomuudes¬ 
ta  tautien  määrittämiseen  ei  perustu  pelkästään 
päätelmiin  menetelmän  perusteista  tai  kliinisen 
näytön  puutteesta.  EAV:  n  toimivuutta  on  selvi¬ 
tellyt  hollantilainen  Michiel  Klein  Breteler  (8, 
9).  Hän  mm.  totesi,  että  EAV-diagnoosilaitteen 


mittausnäyttö  muuttuu  äkillisesti  myös  silloin, 
kun  sähkövirtaa  ei  johdeta  mihinkään  elimeen. 

Kun  elektrodia  painetaan  ihoa  vasten,  puristuu 
ihonsisäistä  ja  -alaista  nestettä  elektrodin  kärjen 
alta  pois.  Ihon  vastus  kasvaa  ja  mittarin  näyttö 
muuttuu.  Muutos  ei  johdu  siitä,  että  jostain  sisäeli¬ 
mestä  tulisi  viesti  sairaudesta  tai  että  elimistössä 
olisi  "tulehduspesäke”. 

Kliininen  koe 

Klein  Breteler  tutki  37  potilasta,  joilla  oli  var¬ 
mistettu  sydämen  sepelvaltimon  ahtauma.  Ver¬ 
tailuryhmässä  oli  13  tervettä  vapaaehtoista  tut¬ 
kimushenkilöä.  Potilaille  tehtiin  kaikkiaan  600 
mittausta;  mittaukset  tehtiin  vasemman  käden 
kuudesta  akupisteestä. 

EAV-diagnostiikan  puolustajien  mukaan  lait¬ 
teella  voidaan  määrittää  jopa  sekin,  mikä  sepel¬ 
valtimoista  on  ahtautunut.  Tulokset  sellaisista 
akupisteistä,  joista  sepelvaltimon  ahtauman  olisi 
pitänyt  näkyä,  olivat  samanlaisiakuin  nekin,  jotka 
saatiin  muista  akupisteistä.  Tämä  löydös  ei  tue 
väitettä,  että  akupisteiden  välillä  olisi  eroa  siten, 
että  tietyistä  pisteistä  voitaisiin  nähdä  tiettyjä 
terveyteen  liittyviä  asioita. 

Menetelmän  kyky  tunnistaa  sepelvaltimon  ah¬ 
taumaa  osoittautui  olemattomaksi:  vain  50,7  %: 
Ile  potilaista,  joilla  oli  valtimon  ahtauma,  EAV- 
mittaus  sellaista  osoitti.  "Diagnoosimenetelmän” 
kyky  todeta  sepelvaltimon  ahtauma  oli  herk¬ 
kyydeltään  arvauksen  luokkaa.  Vastaavasti  myös 
niiltä,  joiden  sepelvaltimot  olivat  todellisuudessa 
terveet,  elektroakupunktuuritutkimus  väitti  usein, 
42,7  %:ssa  tapauksista,  löytyvän  ahtauman.  Me¬ 
netelmän  tarkkuuskin  on  kyseenalainen. 

Vaikuttaa  huijaukselta 

EAV-diagnostiikka  on  uskomuslääkintää,  ei 
lääketiedettä.  Sen  antamat  tulokset  riippuvat  mm. 
tutkittavan  ihon  kosteudesta  sekä  ennen  kaikkea 
siitä,  millä  voimalla  mittaaja  painaa  elektrodia. 
Mittaaja  voi  joko  tietoisesti  tai  huomaamattaan 
ohjata  mittaustulosta,  joka  siksi  voi  näyttää  sopi¬ 
van  potilaasta  muilla  keinoilla  saatuihin,  terveyttä 
koskeviin  tietoihin.  Myös  ihon  alla  olevan  rasva¬ 
kudoksen  paksuus  vaikuttaa  tulokseen. 

On  vaikeaa  uskoa,  että  voitaisiin  määrittää  ihmi¬ 
sen  allergisuus  tai  sietokyky  jopa  sadoille  aineille 
vain  sen  perusteella,  millainen  sähkövastus  iholla 
sattuu  olemaan.  Kyseessä  kun  on  pelkästään  yk¬ 
sinkertainen  sähkövirta,  jossa  ei  tiettävästi  ole. 

tai  josta  ei  EAV-mittauksella  ainakaan  analysoida 
muuta  informaatiota  kuin  vastus. 

Selitysmalli  ”tulehduspesäkkeistä”  on  lääke¬ 
tieteen  historiasta  tuttu,  mutta  jo  kauan  sitten 
virheelliseksi  todettu.  Aikoinaan  uskottiin  moni¬ 
en  elinten  voivan  toimia  oireettoman  tulehduksen 
pesäpaikkoinaj  a  kuormittavan  elimistöä.  Käytän¬ 
töön  teoriaa  sovellettiin  poistamalla  potilailta  pe¬ 
säkkeiksi  uskottuj  a  terveitä  hampaita,  nielurisoj  a, 
umpilisäkkeitä,  kohtuja  jne.  (10). 

EAV:n  haitat 

Suoria  haittoja  EAV:sta  tuskin  on,  kunhan  lait¬ 
teen  sähkötekninen  laatu  on  sellainen,  ettei  poti¬ 
laaseen  pääse  liian  suurta  sähkövirtaa.  Sen  sijaan 
välilliset  haitat  ovat  ilmeisiä. 

Potilaat  maksavat  turhasta  ja  lisäksi  he  saat¬ 
tavat  rajoittaa  epäterveellisellä  tavalla  ruokava¬ 
liotaan  testin  väitettyä  heitä  allergisiksi  monille 
ruoka- aineille.  Laite  tuottaa  terveillekin  tutkit¬ 
taville  monia,  huolestuttavia  tautidiagnooseja  ja 
allergioita,  ja  saa  tutkitut  hankkimaan  ja  käyttä¬ 
mään  tarpeettomia  erikoisvalmisteita.  Potilaalle 
saatetaan  E  AV- mittauksen  tuloksen  perusteella 
neuvoa  hoidoksi  hampaiden  poistamisia,  amal¬ 
gaamipaikkojen  poistamista  hampaista  tai  nielu- 
risojen  poistoa. 

Terveydenhuoltoa  koskevien  asetusten  mu¬ 
kaan  diagnoosien  teko  kuuluu  vain  lääkäreille  ja 
hammaslääkäreille.  Kuitenkin  Suomessa  toimii 
useita  E  AV-  ja  eräillä  muillakin  ”diagnoosimene- 


Jos  virallisten  terveydenhoidon  ammattien  harjoit¬ 
tajien  todetaan  käyttävän  tällaisia  diagnoosimene¬ 
telmiä,  on  asiasta  syytä  ilmoittaa  Terveydenhuollon 
oikeusturvakeskukselle. 


telmillä”  operoivia  uskomuslääkinnän  terapeut¬ 
teja,  joilla  ei  ole  lääkärin  tai  hammaslääkärin 
koulutusta.  Jos  virallisten  terveydenhoidon  am¬ 
mattien  harjoittajien  todetaan  käyttävän  tällaisia 
diagnoosimenetelmiä,  on  asiasta  syytä  ilmoittaa 
Terveydenhuollon  oikeusturvakeskukselle.  EAV- 
diagnostiikan  käyttö  terveydenhoidossa  ei  ole 
hyväksyttävää.  B 

Muuan  mystinen  aine 


Mikä  on  tämä  mystinen  aine? 

Se  on  tärkeä  kemian  teoiiisuuden  iiuotin  ja 
puhdistusaine.  Fiuori  syttyy  siinä  paiamaan. 
Sen  hajotessa  syntyy  räjähdyskaasua,  näin 
voi  tapahtua  esimerkiksi  sähköiaitteissa, 
kuten  akuissa.  Sen  tiedetään  aiheuttaneen 
onnettomuuksia,  jopa  kuoiemantapauk- 
sia.  Se  voi  räjähtää  kaiiumin  ja  natriumin 

Kyseessä  on  tietenkin  vesi,  kertoi  kysei¬ 
sestä  yhdisteestä  Skepsiksen  tilaisuudes¬ 
sa  lokakuussa  Helsingissä  luennoinut  in¬ 
sinööri  Pertti  Laine. 

Laine  kertoi,  että  vesi  on  elämän  edellytys, 
ainakin  tunnetuille  hiilenkiertoon  perustuville 
elämänmuodoille.  Siksi  on  ymmärrettävää,  että 
vedestä  on  löydetty  mystisiä  piirteitä  niin  ennen 
muinoin  kuin  nykypäivänäkin. 

Saminakkopelote 

Vesi  on  läntisissä  uskonnoissa,  kuten  luterilai¬ 
suudessa,  lähinnä  symbolinen  elementti.  Kaste- 


kanssa.  Siinä  oievan  neutroneja  sisäitävän 
isotoopin  ansiosta  siitä  on  erotettavissa 
sekä  vetypommin  raaka-ainetta  että  ydin¬ 
reaktorin  hidastinta.  Se  koostuu  vedystä  ja 
hapesta.  Sen  kemiaiiinen  nimi  on  esimer¬ 
kiksi  divetymonoksidi.  Sen  hengittäminen 
yii  kahden  minuutin  ajan  on  yksi  yieisimpiä 
kuoiinsyitä  keskikesäisin. 


riittiin  kelpaa  aivan  tavallinen  vesijohtovesi.  Kas¬ 
teen  jälkeen  malja  tyhjennetään  yksinkertaisesti 
viemäriin,  vaikka  jotkut  voivat  sitä  pienen  tilkan 
säästääkin. 

Kansakoulun  alaluokkien  uskontotunneilta 
Laineen  mieleen  jäi  raamatullista  veden  mys¬ 
tiikkaa.  Myyttisessä  luomistarinassa  vesi  oli  jo 
olemassa  ennen  kuin  luoja  ryhtyi  työhönsä.  Itse 
asiassa  tähdetkin,  joissa  on  pääasiassa  vetyä,  luo¬ 
tiin  luomiskertomuksen  mukaan  kronologisesti 
veden  jälkeen,  vaikka  vesi  on  itse  asiassa  "jy¬ 
sähtänyttä”  vetyä. 

Uskonnoissa  vesi  on  usein  sekä  siunaava  että 
tuhoava  aine.  Sade  kasvattaa  viljelykset  ja  juottaa 

Pertti  Laine  myöntää,  että  kuvan  pullossa  oleva  ke¬ 
miallinen  yhdiste  on  mystinen.  Kummallista  on,  että 
se  kiehuu  tasan  sadassa  asteessa  ja  että  sen  kiinteän 
muodon  sulamispiste  on  nolla  astetta. 

-  Voiko  tämä  olla  sattumaa? 


karjan  sekä  ihmiset.  Vedenpaisumuksen,  tulvan 
tai  juomakelvottomaksi  myrkyttyneen  veden  kat¬ 
sotaan  olevan  seurausta  jumalten  vihasta.  Siuna¬ 
tussa  vihkivedessä  ilmenee  mystistä  energiaa, 
joka  manattaessa  karkottaa  pahoja  henkiä. 

Myös  suomalaisissa  muinaisuskonnoissa  vesi 
oli  tärkeä  elementti.  Esimerkiksi  Kalevalan  kol¬ 
mannesta  runosta  on  jäänyt  elämään  Joukahaisen 
lausahdus:  ”Vesi  on  vanhin  voitehista,  kosken 
kuohu  katsehista,  itse  Luoja  loitsijoista.  Jumala 
parantajista.” 

Karjalaisissa  parantavissa  manausloitsuissa  oli 
sairauden  tai  vamman  synnyn  mainitseminen  tär¬ 
keä  osa  paranemisprosessia.  Syntyjen  lukemisen 
uskottiin  lievittävän  ja  parantavan  kipuja,  jotka 
aiheutuvat  esimerkiksi  käärmeenpuremasta.  Syn¬ 
nyn  perustana  on  ajatus,  että  ilmiön  myyttisen  al¬ 
kuperän  tietävä  henkilö  pystyy  sitä  hallitsemaan. 
Jos  palohaavat  olivat  tulleet  kuumasta  vedestä, 
oli  parantavaan  voiteeseen  lisäksi  luettava  veden 
sanat  ja  käytävä  pyytämässä  vedeltä  anteeksi. 

Vesi  nähtiin  kiinteänä  luonnon  osana,  jota  itse 
asiassa  pidettiin  elävänä  oliona.  Siispä  sen  kanssa 
tuli  elää  sovussa.  Kyykäärmeen  alkuperän  uskot¬ 
tiin  olevan  vedessä,  joten  puremaa  oli  syytä  hoitaa 
myös  vedellä.  Käärmeen  uskottiin  syntyneen  ve¬ 
dessä  luojattaren  oksennuksesta  ja  palaavan  aina 
veteen  ihmistä  pistettyään. 

Vesi  oli  vanhimpana  voitehista  myös  voimak¬ 
kain  parannusaine,  joten  vettä  käytettiin  miltei 
kaikessa  parantamisessa.  Tämä  on  toki  hygieni¬ 
an  kannalta  katsottuna  oikein.  Hygieniaan  liittyi 
myös  sammakkopelote:  ihminen  saattoi  saada 
sammakon  sisäänsä,  jos  joi  epäpuhdasta  vettä 
vaikkapa  suoraan  joesta.  Kun  sammakko  kasvoi 
suureksi,  se  aiheutti  kipuja  ihmiselle. 

Lumeinolekyyli 

Nykyään  ymmärretään,  että  vettä  suoraan  joes¬ 
ta  juotaessa  voi  saada  kehoonsa  haitallisia  mikro¬ 
beja.  Silti  usko  mystiseen  veteen  ei  ole  kaikonnut 
minnekään.  Tänä  päivänä  uskotaan  esimerkiksi 
ravistettuun,  eli  homeopaattiseen  veteen. 


Kuten  tiedetään,  homeopatiassa  käytetään 
lääkitsemiseen  liuosta,  joka  on  laimennettu  niin 
monta  kertaa,  että  siinä  ei  ole  jäljellä  molekyyliä¬ 
kään  alkuperäisestä  aineesta.  Joissakin  liuoksissa 
käytetään  j  auhettua  metallia,  jolloin  nesteeseen  ei 
molekyylejä  edes  ravistamalla  irtoa.  Homeopaatit 
kutsuvat  tätä  laimean  ääretöntä  laimentamista 
potensoinniksi.  Homeopatiassa  selitetään  vedellä 
olevan  "muistin”,  joka  laimentamisesta  huoli¬ 
matta  säilyttää  tiedon  veteen  alunperin  lisätystä 
"lääkeaineesta”,  vaikka  sitä  suurissa  laimennok¬ 
sissa  ei  enää  olekaan  läsnä.  Sen  veteen  jättämän 
"muistijäljen”  väitetään  välittävän  lääkkeen  vai¬ 
kutuksen  ja  parantavan. 

-  Tutkimuksissa  ei  homeopaattisen  veden  ja 
kraanaveden  välillä  kuitenkaan  ole  todettu  min¬ 
käänlaisia  eroja.  Laine  totesi. 

Miten  homeopaattinen  lääke  sitten  voisi  vai¬ 
kuttaa? 

Vaikka  oikeaa  lääkettä  nautitaan  vain  hyvin 
pieniä  määriä,  kyseisessä  pillerissä  tai  kapselissa 
on  taatusti  jäljellä  oikeita  molekyylejä.  Kun  lää¬ 
kettä  nautitaan,  se  liukenee  kehon  nesteisiin,  siis 
veteen.  Tässä  vedessä  tapahtuu  kemiallisia  reakti¬ 
oita,  molekyylit  vaihtavat  kuulumisia.  Yhdisteitä 
hajoaa  ja  uusia  syntyy  siten,  että  reaktiossa  toinen 
aine  luvuttaan  elektroneja  toiselle. 

Homeopatiankin  täytyy  siis  perustua  kemialli¬ 
seen  reaktioon.  Miten  tämä  on  mahdollista,  koska 
alkuperäisestä  aineesta  ei  ole  jälkeäkään?  Tähän 
homeopaatit  ovat  keksineet  selityksen,  jonka  mu¬ 
kaan  vesi  ikään  kuin  matkii  kemiallista  ainetta, 
jonka  kanssa  se  on  kosketuksessa.  Ravistuksessa 
veteen  muka  jää  jonkinlainen  muistijälki. 

Nimitettäköön  tätä  muistijälkeä  vaikkapa  lu- 
memolekyyliksi.  Kun  tällainen  lumemolekyyli 
saapuu  elimistöön,  kemiallinen  reaktio  voi  alkaa. 
Mutta  kuinka,  sillä  elimistön  entsyymi  kohtaakin 
tyhjätaskun,  jolla  ei  ole  vaihdettavia  elektrone¬ 
ja? 

1980-luvun  lopussa  ranskalainen  Benveniste 
väitti  todistaneensa  veden  muistin  laboratorios¬ 
saan,  ja  aiheesta  käytiin  keskustelua  arvostetussa 
tiedelehdessä  "Naturessa”. 

-  Tämä  osoittaa,  että  tiede  on  avoin  uusille  hyvin 
merkillisillekin  ideoille. 

Benvenisten  tulokset  osoittautuivat  myöhem¬ 
min  johtuvan  huonoista  koejärjestelyistä.  Hänen 
avustajansa  olivat  olleet  myös  hieman  liian  avu¬ 
liaita  ja  väärentäneet  tutkimustuloksia.  Heidän 
motiivinaan  oli  kunnian  lisäksi  myös  raha,  sillä 
ilmeni,  että  ranskalainen  homeopaattisia  valmis- 

teitä  tuottava  yhtiö  ”Boiron”  oli  maksanut  kahden 
tutkijan  palkan. 

15  vuoden  aikana  ei  ole  löytynyt  tieteellistä 
näyttöä  sen  enempää  veden  muistista  kuin  ho¬ 
meopatian  toimivuudestakaan.  Joitakin  pseudo¬ 
tieteellisiä  tutkimuksia  putkahtelee  silloin  tällöin 
esiin.  Esimerkiksi  tieteellisesti  käyttökelvotonta 
”Kirlian” -kuvausta  on  yritetty  käyttää  hyväksi. 
On  otettu  kuvia  vesitipoista,  ja  kun  kuvista  on 
tullut  erilaisia,  on  tämä  katsottu  todisteeksi  veden 
muistista. 

-  Ihan  varmaa  on,  että  tislatusta  vedestä  tulee 
sen  sähköisten  ominaisuuksien  vuoksi  erilainen 
kuva  kuin  suoloja  sisältävästä  vesijohtovedestä. 

Energisointivempaiinia 

Maailmalta  löytyy  myös  erilaisia  veden  energi- 
sointi Vimpaimia.  Ne  ovat  teknisen  oloisia  laitteita, 
joiden  luvataan  tekevän  paljon  hyvää.  Näiden  lait¬ 
teiden  markkinat  eivät  ulotu  vesijohtoliikkeisiin, 
vaikka  ne  on  tarkoitettu  vesijohtoon  liitettäväksi. 
Laitteita  näkyy  lähinnä  henkisen  tien  kulkijoille 
tarkoitetuissa  tilaisuuksissa,  ja  mainontakin  on 
keskittynyt  alan  lehtiin,  sellaisiin  kuin  ”Ultra”  ja 
”Minä  Olen”. 

-  Jos  laitteet  todella  toimivat,  kuten  valmista¬ 
jat  ja  myyjät  väittävät,  miksei  niitä  edes  yritetä 
markkinoida  suuremmalle  yleisölle?  Laine  kysyi 
aiheellisesti. 

Suomalaisilla  markkinoilla  on  ainakin  kaksi 
"suosittua”  veden  energisointilaitetta. 

-  Kyselin  Grander- teknologian  edustaja  Kalevi 
Riikoselta  Hengen  ja  Tiedon  messuilla,  mikä  on 
tämän  niin  kutsutun  veden  energisointilaitteen 
toimintaperiaate.  Sain  vastauksen,  että  laitteen 
sisällä  on  magneetti,  tai  oikeastaan  magneetin  kal¬ 
taista  ainetta,  joka  energisoi  vesijohtoveden;  vesi 
puhdistuu  todistettavasti.  Tästä  on  muun  muassa 
todisteena  Kiinassa  tehty  viljelytutkimus. 

-  Tutkimusta  tuntuu  olevan  mahdoton  saada. 
Jos  sen  saa,  se  on  luultavasti  kiinankielinen. 

Grander-laitteen  Internet-sivuilla  laitteen  toi¬ 
mintaperiaate  selitetään  aivan  ei  tavalla:  "Veden 


energisointi  on  informaation  siirtoteknologiaa 
(luonnon  oman,  korkeimman  asteen  informaa¬ 
tion  siirtoa).  Veteen  ei  lisätä  mitään,  eikä  siitä 
poisteta  mitään.  Menetelmän  kehittäjän  Johann 
Granderin  mukaan  energisoidun  veden  positii¬ 
viset  ominaisuudet  voidaan  siirtää  mihin  tahansa 
veteen,  ja  sitä  kautta  ihmisiin,  kasveihin  ja  koko 
ympäristöön.” 

Energisointi  tapahtuu  sivujen  mukaan  laitteil¬ 
la,  jotka  on  täytetty  Grander-informaatiovedellä. 
Laitteet  asennetaan  joko  vesijohtoon  tai  upote¬ 
taan  veteen.  Tämä  kummallinen  informaatiovesi 
muodostaa  perustan  kaikille  Grander- teknologian 
tuotesovelluksille. 

Mielenkiintoista  on,  että  vuonna  1998  Grander- 
teknologian  toimintaperiaate  oli  vielä  seuraavan¬ 
lainen:  "Kiitos  kymmenien  vuosien  tutkimuksen 
Johann  Grander  on  onnistunut  vahvistamaan  ve¬ 
den  luonnolliset  energiat.  Hän  kehitti  niin  kutsutut 
magneettisetmoottorit,jotkavahvistavatluonnossa 
olevaa  magnetismia  ja  saavat  energian  virtaamaan. 
Tämä  energia  muuttaa  pysyvästi  veden  rakennetta. 
Tällä  tavalla  aikaansaadaan  elektromagneettiset 
värähtelyt  ja  informaation  tallennus  ja  siirto.  Veden 
elvyttäminen  perustuu  siten  erilaisten  luonnollis¬ 
ten  magneettien  vaikutuksesta  veteen.” 

-  Herra  Grander  on  siis  neljässä  vuodessa  unoh¬ 
tanut  laineensa  alkuperäisen  toimintaperiaatteen ! 
Laine  ihmetteli. 

Hänen  mukaansa  laite  on  kaiken  lisäksi  melkein 
aito  ikiliikkuja,  sillä  se  toimii  luonnonenergialla 
-  ilman  sähköä,  huoltoa  ja  lisäosia. 

-  Grander-teknologian  vaikutus  voitaisiin  hel¬ 
posti  todistaa  standardisoiduilla  mikrobiologi¬ 
silla  vesianalyyseillä.  Mistä  tällaiset  tutkimukset 
ovat  saatavissa? 

Neljä  miljoonaa  kuollutta  lasta 

Mielenkiintoisia  ja  paljon  monipuolisempia 
ovat  saksalaisen  fyysikon  ja  insinöörin  titteliä 
käyttävän  Peter  Grossin  väitteet.  Hän  esittää, 
että  vedessä  olevien  saasteiden  sähkömagneet¬ 
tinen  värähtely  voidaan  todistaa  spektrometrillä, 
jolla  löytyvät  kaikki  värähtelytaajuudet  nollasta 
hertsistä  aina  megahertseihin. 

-  Missä  herra  Gross  on  suorittanut  tutkintonsa, 
kun  ei  tiedä,  että  spektrianalyysi  kyllä  näyttää, 
mitä  alkuaineita  tutkittavassa  vedessä  on,  muttei 
sentään  sähkömagneettisia  värähtelyjä? 

Gross  "tietää”  elävästä  vedestä  ihan  muuta  kuin 
kilpailijansa  Grander.  Hän  väittää  elävän  veden 
sisältävän  runsaasti  vuorovaikutuskvantteja  ja 

biofotoneja.  Etelä-Ranskassa  sijaitsevan  Lour- 
desin  lähteen  ja  pyhän  virran  Gangesin  veden 
Gross  kertoo  sisältävän  ideaalisen,  biologisesti 
edullisen  kirjon. 

YK;  n  tilastojen  mukaan  noilla  seuduilla  Intiassa 
ja  Pakistanissa  kuolee  vuosittain  neljä  miljoonaa 
alle  viisivuotiasta  lasta  kunnollisen  juomaveden 
puutteeseen.  Joisiko  Gross  itse  Gangesin  ideaalia 
vettä  ja  selviäisi  ilman  keltatautia? 

Laserkokeilu 

Osataan  sitä  Suomessakin.  Vuonna  1993  oli 
Sähköviesti-lehdessä  kansikuvajuttu  ”Laser 
puhdistaa  vesistöjä”.  Siinä  kerrottiin,  kuinka 
lahtelainen  hammaslääkäri  Heikki  Tammisalo 
puhdistaa  vesistöjä  laserin  avulla,  ja  tulokset  ovat 
kiistattomia. 

Artikkelin  aiheet  koskettivat  veden  rakenteita 
ja  muistia,  molekyylitason  viestintää  ja  solujen 
sähkömagneettisten  kenttien  ominaisvärähtelyä, 
niin  sanottua  bioresonanssia.  Einsteinin  avaruu¬ 
den  rinnalla  tarkasteltiin  Kozyrevin  avaruutta, 
jotta  laservaikutuksen  salat  saisivat  valaistusta. 
Esimerkkinä  mainittiin,  että  miljoonan  asukkaan 
AlmaAtanjätevedet  puhdistuvat  laserilla.  Lisäksi 
Kazahstanissa  kasvaa  miljoona  hehtaaria  vehnää 
pelloilla,  joita  ei  juuri  lannoiteta,  vaan  kasvuylly- 
ke  annetaan  laserilla. 

Veden  rakennetta  tutkinut  Salfordin  yliopiston 
professori  Cyril  W.  Smith  totesi,  että  terveessä 
vedessä  muodostuu  molekyyliketjuja,  jotka  voi¬ 
vat  olla  spiraaleja  tai  kidemuo toisia.  Ehjäketjui- 
nen  vesi,  esimerkiksi  lähdevesi,  on  biologisesti 
arvokasta.  Tislatussa  vedessä  sitä  vastoin  veden 
rakenne  on  rikottu.  Veden  rakennetta  rikkoviksi 
ovat  osoittautuneet  kemialliset  yhdisteet,  joista 
on  revitty  keinotekoisesti  energiaa:  pakokaasut, 
lannoitteet,  ydinsäteily,  sellun  kloorivalkaisu  ja 
savukaasut.  Hyvin  järjestäytyneessä  vedessä  täy¬ 
tyy  Smithin  mukaan  siis  olla  informaatiota.  Eli 
vedellä  on  muisti. 

Kun  rakenteeltaan  rikkoutunutta  vettä  laseroi- 
daan,  sen  järjestäytymisen  aste  nousee,  veden 


muisti  palautuu.  Sen  jälkeen  voidaan  muistista 
poistaa  vahingollista  informaatiota  ja  syöttää  ti¬ 
lalle  hyödyllistä. 

Kyseinen  aihe  näyttää  putkahtavan  aina  silloin 
tällöin  esiin  eri  puolilla  maailmaa.  Suomessa 
aiheeseen  palattiin  viime  kesänä,  kun  Etelä-Suo¬ 
men  Sanomat  kertoi,  että  Lahden  Pikku- Vesijär- 
veä  yritetään  kohentaa  lasersäteellä.  Lehden  mu¬ 
kaan  Lahden  Pikku- Vesijärvellä  oli  meneillään 
koe,  jossa  laserilla  pyritään  vaikuttamaan  veden 
rakenteeseen  ja  molekyyleihin  niin,  että  järven 
itsepuolustuskyky  paranee. 

Projektissa  oli  mukana  sama  mies  kuin  aiem¬ 
minkin,  hammaslääkäri  Tammisalo.  Kummalli¬ 
sinta  on,  että  tällä  kertaa  laseria  ei  suunnattu 
laisinkaan  veteen,  vaan  neljästä  lasersäteestä 
muodostettiin  pyramidi  järven  yläpuolelle. 

-  Hankkeeseen  käytettiin  pienten  järvien  kun- 
nostusrahastoa,  joka  koostuu  myös  EU-rahoista. 
Mukana  oli  myös  Lahden  Ympäristökeskus,  joka 
näin  oli  tänä  vuonna  hyvä  ehdokas  Skepsiksen 
Huuhaa-palkinnon  saajaksi. 

Myrkytysvaara  hopeavedestä 

Eräs  väärinkäytetty  vesi  on  hopeavesi,  jonka 
väitetään  tuhoavan  noin  650  tunnettua  haitallista 
mikrobia  (virukset,  sienet,  bakteerit) .  Aineen  käy¬ 
tön  mainostetaan  olevan  turvallista  ja  tehokasta, 
sillä  ”kolloidihopea  ei  aiheuta  sivuoireita”.  Ho¬ 
peaa  voidaan  mukamas  käyttää  tulehdusperäis- 
ten  sairauksien  hoidossa,  muun  muassa  akneen, 
ihottumaan,  astmaan,  niveltulehduksiin,  borre- 
lioosiin,  palovammoihin,  kynsisieneen,  herpek¬ 
seen,  hepatiittiin  ja  hiivasyndroomaan. 

Mainosten  mukaan  hopea,  jota  tavataan  säh¬ 
köllä  tuotetuissa  kolloideissa,  on  täysin  erilaista 
kuin  vedessä,  mutta  eroa  ei  näe  paljaalla  silmällä. 
Koska  hiukkasissa  on  sähkövaraus,  ne  ovat  jat¬ 
kuvassa  liikkeessä  nesteessä  ja  koska  samanlaiset 
varaukset  hylkivät  toisiaan,  niin  hiukkaset  eivät 
tartu  toisiinsa  eivätkä  tule  raskaiksi  ja  laskeudu 
nesteen  pohjalle.  Tätä  ei  kuulema  voi  ymmär¬ 
tää  muuten  kuin  perehtymällä  uusimpaan  tieteen 
alaan  -  mikroryppäisiin. 

Hopean  käyttö  lääketieteellisiin  tarkoituksiin 
-  selvästi  onnistuneesti  -  on  satoja  vuosia  vanha. 
Vuosisatamme  alkupuoliskolla  sitä  mainosten 
mukaan  käytettiin  laajasti  ilmeisen  hyvin  tulok¬ 
sin.  Sen  poisjäämisen  myönnetään  johtuneen  pää¬ 
asiassa  kahdesta  seikasta:  hopean  kalleudesta  ja 
siitä,  että  pitkällisen  käytön  jälkeen  siitä  jäi  poti¬ 
laan  ihoon  sairaalloisen  harmahtava  väri. 

Mutta  nyt  ongelmat  ovat  mainosten  mukaan 
poistuneet.  Hopeaveden  valmistusmenetelmä  on 
uusittu,  joten  ihon  värjäytymishaittoja  ei  enää  ole 
ja  samalla  myös  hinta  on  pudonnut.  Kymmenet 
riippumattomat  testit  monilla  menetelmillä  kuu¬ 
dessa  maassa  ovat  hopeaveden  markkinoijien 
mukaan  osoittaneet,  että  hopea  tappaa  nopeasti 
bakteereja  vedessä  ja  säilyttää  veden  puhtaana  pit¬ 
kiä  aikoja.  Väitetään,  että  uuden  tutkimuksen  ansi¬ 
osta  hopeasta  on  muodostumassa  nykylääketieteen 
ihme:  antibiootti  tappaa  ehkä  puoli  tusinaa  erilaista 
taudinaiheuttajaa,  mutta  hopea  tappaa  650! 

Vuonna  1995  eräs  luontaiskauppias  nimeltä 
Leslie  Taylor  testasi  yhdeksää  eri  hopeavesituotet- 
ta.  Kahdessa  tuotteessa  oli  itsessään  mikro-orga¬ 
nismeja.  Niissä  oli  oikeasti  jonkin  verran  hopeaa, 
mutta  sen  määrä  vaihteli  ja  väheni  tuotteista  ajan 
myötä.  Viisi  tuotetta  osoitti  laboratorio-oloissa  jon¬ 
kinlaista  bakteereja  tappavaa  vaikutusta.Testissä 
käytettiin  yleisesti  tulehdusta  aiheuttavaa  stafy¬ 
lokokkia.  Vertailuun  hän  käytti  tuohon  bakteeriin 
tehoavaa  antibioottia.  Kahdeksan  tunnin  vaikutuk¬ 
sen  jälkeen  antibiootti  oli  pysäyttänyt  bakteerien 
kasvun,  samoin  neljä  hopeavesivalmistetta. 

-  Oikeasti  bakteerej  a  tappava  vaikutus  ei  osoita, 
että  vaikutus  on  samanlainen  nautittuna.  Parem¬ 
minkin  tuotteet,  jotka  tappoivat  bakteereja  labo¬ 
ratorion  petrimaljassa,  aiheuttaisivat  nautittuna 
allergisen  reaktion  tai  myrkytyksen  hopeapitoi- 
suudellaan. 

Kun  PDA  tutki  hopeavesituotteita,  se  huomasi, 
että  hopeaionipitoisuudet  vaihteli vat  välillä  15 
- 124  %  siitä  määrästä,  mitä  oli  ilmoitettu.  Eli  ho- 
peamyrkytyksen  saaminen  olisi  ainetta  sisäisesti 
nautittuna  mahdollinen. 

-  Plopea  ei  todellisuudessa  ole  ihmisille  tärkeä 
ravintoaine.  Lisäksi  hopeavesi  maksaa  yli  pai¬ 
nonsa  hopeaa. 

Superioinisoitu  hölynpölyvesi 

Kummallisista  parantavista  vesistä  Pertti  Lai¬ 
ne  mainitsi  vielä  happiveden  ja  superioinisoidun 
veden. 


-  Itse  asiassa  vesijohtovedessä  on  aika  paljon 
happea.  Erityisesti  kaloille  hapekkasta  vedestä 
on  hyötyä.  Mutta  minä  hengitän  mieluummin 
ilmaa. 

Superionisoidussa  vedessä  taas  väitetään  ole¬ 
van  kolme  elektronia  enemmän  kuin  tavallisessa 
vedessä.  Sitä  juomalla  asiasta  kirjan  kirjoittanut 
Marketta  Kivelä,  ”Margie”,  on  kertonut  paran¬ 
tuneensa  rintasyövästä. 

Ainetta  kerrotaan  valmistettavan  ensin  vedestä 
ionisoimalla. 

-  Miten  se  tapahtuu?  Ei  aavistustakaan. 

Seuraavaksi  väitetään  fysiikan  kannalta  vir¬ 
heellisesti,  että  veden  molekyylirakenteessa  on 
ylimääräisiä  elektroneja. 

-  Tietenkin  näin  voi  olla,  jos  lioksessa  on  vain 
negatiivisesti  varautuneita  ioneja,  mutta  ne  eivät 
voi  olla  vesimolekyylejä. 

Kolmas  väite  on,  ettei  kyseessä  ole  kemiallinen 
prosessi.  Tämä  väite  siis  kumoaa  ensimmäisen. 
Jos  vettä  valmistetaan  ionisoimalla,  kyseessä 
pitäisi  nimenomaan  olla  kemiallinen  prosessi. 
Varsinkin,  kun  tätä  ihmevettä  valmistavan  yri¬ 
tyksen  sivulla  www.perfectscience.com  on  ollut 
prosessin  kemiallinen  kaava. 

Veden  myös  väitetään  puhdistavan  luonnonve¬ 
siä  tekemällä  raskaista  metalleista  harmittomia. 
Tämän  tekee  myös  akvaarioveden  puhdistusaine, 
jota  saa  eläinkaupoista.  Aineessa  on  kemikaaleja 
jotka  reagoivat  metallien  kanssa  muuttaen  ne 
suoloiksi.  Tämmöisiä  kemikaaleja  käytetään  nor¬ 
maalissa  veden  puhdistusprosessissakin. 

-  Oikeasti  H^O  vesimolekyyli  on  sähköises¬ 
ti  neutraali.  Se  on  siis  sähköisesti  diboli,  muttei 
ollenkaan  magneettinen.  Sähköisellä  potentiaa¬ 
lilla  ja  magneetin  pohjois-  ja  etelänavoilla  ei  ole 
mitään  yhteistä.  Vesimolekyylien  kokoa  ei  voi 
mitenkään  muuttaa. 

-  Jos  joku  puhuu  veden  energisoinnista,  niin 

hän  puhuu  täyttä  hölynpölyä.  ■ 

Keski-Suomen 
skeptikot  1 0  vuotta 


Jyväskylässä  toimiva  ”Keski-Suomen 
skeptikot”  täytti  tänä  vuonna  kymmenen 
vuotta.  Alun  perin  Jyväskylän  Skepsis-toi¬ 
mintaryhmänä  tunnettu  ryhmä  perustettiin 
vuonna  1992,  James  Randin  vierailun 
innoittamana.  Ryhmän  kokoon-kutsujina 
toimivat  moniala-aktiivi,  nykyään  Skepsis 
ry.n  varapuheenjohtaja  Otto  Mäkelä  sekä 
edesmennyt  vapaa-ajattelija  ja  skeptikko 
Kari  Saari. 

Keski-Suomen  skeptikot  ovat  järjestäneet 
kolmesta  viiteen  esitelmä-  ja  keskustelu¬ 
tilaisuutta  vuodessa.  Nyt  täyteen  tullutta 
kymmenvuotista  toimintaa  juhlistettiin  esitelmä¬ 
tilaisuudella  ”Neljä  näkökulmaa  uskomuslääkin- 
tään”. 

Puhujiksi  tilaisuuteen  oli  kutsuttu  kliinisen  ke¬ 
mian  professori  (emeritus)  Veikko  Näntö,  ter¬ 
veyssosiologi,  dosentti  Markku  Myllykangas 
sekä  fyysikko,  dosentti  Juha  Merikoski. 

Uskomuslääkinnän  suosioita  ei  aina 
voi  yksiiöidä 

Tilaisuudessa  käsiteltiin  uskomuslääkintää  eri 
puolilta,  alkaen  sen  määrittelystä  ja  alkuperästä, 
syistä  miksi  sil¬ 
lä  edelleen  riit¬ 
tää  kannattajia, 
ja  päätyen  vii¬ 
mein  yleiselle 
tasolle  luon¬ 
nontieteiden 
tiedonhankin- 
tamekanismei- 
hin. 

Esityksissä 

kerrottiin,  miten  muinoin  sairauksien  uskottiin 
aiheutuvan  yliluonnollisista  syistä,  ja  niiden  pa¬ 
rantaminen  liittyi  läheisesti  magiaan  ja  uskon¬ 
toihin.  Tieteellisen  maailmankuvan  avartuessa  ja 
lääketieteen  erottuessa  omaksi  alakseen  alettiin 


sairauksiakin  ymmärtää  ja  oppia  parantamaan. 

Huolimatta  lääketieteen  kiistattomista  saa¬ 
vutuksista  riittää  uskomuslääkinnällä  kuitenkin 
kannattajia.  Syitä  tähän  ei  aina  voi  yksilöidä, 
sillä  monesti  ihmiset  turvautuvat  useiden  us- 
komushoitomuotojen  lisäksi  myös  perinteiseen 
lääketieteeseen. 

Usein  myös  ihmisten  käsitys  luonnontieteen 
luonteesta  ja  tiedon  hankkimisen  keinosta  on 
hieman  epäselvä  ja  saattaa  johtaa  väärinkäsi¬ 
tyksiin. 

Oman  lisänsä  tilanteeseen  tuo  hoitomuotojen 
kustannustehokkuuden  arviointi;  terveydenhoi¬ 
dossa  pyritään  säästämään  karsimalla  tehottomia 
hoitomuotoja,  mutta  samalla  uskomuslääkintää 
vaaditaan  julkisen  korvauksen  piiriin. 

Neljäs  näkökulma 

Neljännen  näkökulman  asiaan  tarjosi  yleisö, 
joka  osallistui  vilkkaasti  keskusteluun  esittämällä 
mielipiteitä  aiheen  kaikilta  puolilta.  Skeptikkoja 
syytettiin  jälleen  mm.  kangistumisesta  kaavamai¬ 
siin  ajatusmalleihin  ja  liiasta  epäilystä  kaikkea 
hyvää  kohtaan. 

Järjestäjät  ja  ilmeisesti  myös  yleisö  olivat  ko¬ 
konaisuudessaan  tyytyväisiä  tilaisuuteen.  Kuuli¬ 
joiden  määrä  vain  jäi  odotettua  pienemmäksi,  sii¬ 
täkin  huolimatta 
että  tilaisuus  sai 
julkisuutta  kah¬ 
della  paikalli¬ 
sella  radiokana¬ 
valla. 

Keski-Suo¬ 
men  skeptikot 
tulee  edelleen 
jatkamaan  esi¬ 
telmä- ja  keskus¬ 
telutilaisuuksia.  Niistä  saa  tietoa  sekä  Skepsis  ry: 
n  että  Keski-Suomen  skeptikoiden  web-sivuilta 
(http://www.cc.jyu.fi/yhd/skepsis/). 

Vesa  Kolhinen 

-  Risto  k.  järvinen  - 


Ufokirjoissa  on  lukemattomia  valokuvia  tunnistamattomista  lentävistä  kohteista.  Myös 
suomen  Ufotutkijat  ry:lle  toimitetaan  vuosittain  joitakin  kuvia,  joissa  näkyy  tuntematon 
kohde.  Tarkastelussa  suuri  osa  osoittautuu  tunnettujen  ilmiöiden  aiheuttamiksi  tai  tahatto¬ 
miksi  valotusvirheiksi.  Ajoittain  joku  intoutuu  myös  väärentämään  ufokuvia  -  vaihtelevalla 
menestyksellä  -  joko  kokeillakseen  meneekö  jäynä  täydestä  tai  saadakseen  julkisuutta. 


Sami  Laitala  Suomen  Ufotutkijat  ryistäker- 
toi  Skepsiksen  yleisötilaisuudessa  marras¬ 
kuussa,  että  tuntemalla  kuvien  ottamiseen 
liittyvät  laitteet,  tekniikat  ja  prosessit  ufotutki¬ 
jat  voivat  löytää  kuvista  epäjatkuvuuskohtia  ja 
epäjohdonmukaisuuksia,  jotka  paljastavat  kuvat 
manipuloiduksi. 

Laitala  itse  on  harrastanut  sekä  valokuvausta 
että  mustavalkoisten  kuvien  kehittämistä  kaksi¬ 


kymmentäviisi  vuotta,  ja  on  jo  varhain  kokeillut 
manipuloida  kuvan  syntyyn  vaikuttavia  prosesse¬ 
ja  kaikissa  mahdollisissa  vaiheissa  nähdäkseen, 
miten  kuviin  voidaan  vaikuttaa. 

Manipulointikeinoja 

Kuvaa  voidaan  Laitalan  mukaan  manipuloida 
joko  tahallaan  tai  vahingossa  muun  muassa  valon- 

Sami  Laitala  on  Suomen  Ufotutkijat  ry  :n  hallituksen  varajäsen  ja  kuuluu  myös  Skepsikseen.  Hän  on  toiminut 
Uforaportti  8  ja  -9  -kirjojen  päätoimittajana.  Skepsiksen  yleisötilaisuudessa  hän  esitteli  satoja  enemmän  ja 
vähemmän  uskottavan  näköisiä  ufokuvia,  joista  useimpiin  löytyi  selitys. 


Kuva  vasemmalla  on  Skeptikon  toimituksen  ottama.  Se  on  aikaansaatu  kuvaamalla  maisemaa  ikkunan  läpi 
ja  heiluttamalla  taskulamppua  kuvaajan  takana  niin,  että  valo  heijastuu  ikkunaan.  Ikkunan  tuplalasista 
johtuu,  että  heijastumia,  "ufoja”,  on  kaksi. 


lähteillä,  -voimakkuudella,  -suunnalla,  -värillä 
ja  -heijastuksilla.  Myös  heijastumia,  heijastavan 
pinnan  tekstuuria  j  a  kuva- alan  ulkopuolella  olevia 
valonlähteitä  sekä  valonläpäisyä  voidaan  käyttää 
vaikuttamaan  lopputulokseen. 

Kun  kuvaa  ufokuvaa,  merkittävää  voi  olla  valoa 
läpäisevän  aineen  tiheys.  Valo  taittuu  ja  heijastuu 
tiheydeltään  erilaisten  väliaineiden  -  kuten  ilma, 
vesi  ja  lasi  -  rajapinnassa.  Tiheyteen  vaikuttaa 
muun  muassa  ilman  lämpötila,  esimerkkinä  muun 
muassa  kangastukset. 

Kuvaan  vaikuttaa 
myös  valoherkän  ma¬ 
teriaalin  reagoiminen 
valoon,  siis  filmin 
herkkyys  ja  valon  eri 
aallonpituudet.  Filmiä 
voidaan  myös  altistaa 
muulle  säteilylle  ja  sitä 
voidaan  käsitellä  kemi- 
allisestijamekaanisesti. 

Valotusajalla,  sulkimen 
tyypillä  ja  muodolla  on 
Laitalan  mukaan  myös 
merkityksensä. 

Keinoja  on  monia; 
kaksoisvalotus  (ks. 

Laitalan  luentokalvosta 


otettu  kuva  tämän  sivun  alalaidassa),  taustaproji¬ 
sointi,  filmin  kuumentaminen,  vedostusmateriaa- 
lin  käsitteleminen,  yli-  tai  alivalotusjanegatiivien 
tai  diojen  asettaminen  päällekkäin. 

Kuvaa  kehitettäessä  voi  valotuksen  aikana 
käyttää  hyödykseen  maskeja.  Lisäksi  vedostus- 
materiaalia  voi  taivuttaa,  liikuttaa  ja  pyörittää 
valotuksen  aikana.  Vedostusmateriaalia  voi  myös 
käsitellä  kemiallisesti  tai  mekaanisesti;  vanhen¬ 
tuneet  kemikaalit  ja  likainen  huuhteluvesi  tuot¬ 
tavat  usein  vahingossa¬ 
kin  ufokuvia.  Samoin 
erilaiset  roskat;  karvat, 
hiukset,  kuplat,  hiekka 
ja  pöly. 

Väärentäjän 
perustrikit 

Perustrikit  ufokuva- 
väärennöksen  tekemi¬ 
sessä  ovat  Laitalan  mu¬ 
kaan  kaksoisvalotus, 
aikavalotus,  kuvaami¬ 
nen  lasin  läpi  (piirrok¬ 
set  lasissa,  heijastuk¬ 
set)  ja  pienoismallin 
käyttäminen.  Yleinen, 

yleensä  tahaton  virhe  on,  että  linssin  edessä  on 
pieniä  hiukkasia,  vesipisaroita  tai  pölyä,  jotka 
näkyvät  erityisesti  salamaa  käytettäessä.  Salaman 
heijastuksetkin  tuottavat  muutenkin  usein  yllät¬ 
täviä  lopputuloksia. 

Huijauskuvat  paljastetaan  etsimällä  kuvista 
muun  muassa  valojen  ja  varjojen  epäloogisuuksia 
ja  epäjatkuvuuskohtia  -  etenkin  kuvan  saumoissa 
ja  rakeisuudessa.  Kuvan  ottopaikalla  on  käytävä, 
jos  mahdollista,  ja  katsottava  sopiiko  valon  ja 
varjojen  suunta  väitettyyn  kuvausaikaan.  Lisäksi 
tarkastetaan,  mitäjäi  kuvaushetkellä  kuvaajan  se¬ 
län  taakse;  siellä  saattaa  olla  ikkunaan  heijastuva 
pyöreä  ufomainen  lamppu. 

Aitoja  ufokuvia? 

Onko  Laitalalle  tullut  vastaan  ufokuvaa,  johon 
hän  ei  ole  keksinyt  selitystä? 

-  Kyllä  selityksen  aina  keksii,  muttei  aina  kovin 
hyvää.  Iso  osa  kuvista  on  yksinkertaisesti  niin 
huonoja,  ettei  niistä  voi  sanoa  mitään  varmaa 
suuntaan  taikka  toiseen.  Tapauksen  kulusta  ja  sen 
yksityiskohdista  ei  myöskään  aina  saa  kaikkea 
selville.  Lisätiedot  voisivat  ratkaista  asian  tai 
eliminoida  osan  selityksistä. 

-  Esimerkiksi  Kallion  kirkon  "ufolle”  en  osaa 
esittää  kuin  arvauksia  ja  mahdollisia  selityksiä. 
Ongelmana  tapauksessa  on  se,  että  ilmiö  huomat¬ 
tiin  kuvanauhalla  vasta  myöhemmin;  kukaan  ei 
koskaan  nähnyt  sitä  paikan  päällä.  Ilman  havain¬ 
toja  tapaus  on  arvoton. 

-  Nauhalla  näkyy  kahdesti,  kuinka  kirkas  val¬ 
koinen  valoilmiö  liikkuu  viivasuoraan  alhaalta 
ylös  kuvaruudun  poikki.  Se  voisi  muuten  olla 
ilmapallo  tai  hotelli  Hesperiasta  irti  laskettu  pi- 
lottipallo ,  mutta  sellainen  ei  kulkisi  ruudun  poikki 
niin  nopeasti;  se  liikkuisi  ainakin  hiukan  vinosti 
tuulen  takia  ja  tuskin  näyttäisi  niin  suurelta  niin 
etäällä.  Kyseessä  voi  olla  vika  tai  häiriö  kameras¬ 
sa,  mutta  sellaiseksikin  se  olisi  kovin  outo.  ■ 


Ufotutkija  Sami  Laitala  pyrkii  selvittämään  tapauk¬ 
sen  kulun  ufokuvan  ottohetkellä.  Usein  tilanteen 
havainnoijan  sijainnilla  on  suuri  merkitys.  Hän  voi 
luulla,  että  humanoidi  vilkuttaa  hänelle  ufosta,  kun 
tämä  itse  asiassa  kuivaa  pesun  jälkeen  ikkunaa. 

Alakuvassa  yksi  Laitalan  esittämistä  sadoista  ufoku- 
vista,  mikä  mitä  todennäköisesti  on  väärennös. 

LÄHETETTYJÄ 


-  PETTERI  Arola  - 

Tieto  ja  totuus 


Tieto  on  tosi  uskomus,  joka  on  oikeutettu. 

Tiedon  ei  siis  tarvitse  olla  totta,  vaan 
ainoastaan  tosi,  oikeutettu  uskomus. 
Maailman  ja  lauseen  korrespondenssi  on  totuuden 
asteen  kriteeri  ja  näin  ollen  tautologia  on  varma 
totuus,  tosi  kaikissa  mahdollisissa  maailmoissa. 

Maailman  kontingentit  asiaintilat  voivat  olla 
ainoastaan  totuudenkaltaisia,  lähetä  totuutta,  mut¬ 
ta  eivät  saavuttaa  sitä.  Aistievidenssi  konfirmoi 
tietoamme  maailmasta,  mutta  ei  tee  sitä  ehdot¬ 
tomasti  todeksi,  sillä  aistit  voivat  pettää  meitä  ja 
näin  ollen  varmuutta  emme  tule  koskaan  saamaan . 
Maailman  yksityiset  asiaintilat  determinoivat 
totuutta,  mutta  totuus  ei  suostu  kuin  osittaiseen 
yhteistyöhön. 

Mutta  mitä  on  totuus? 

Korrespondenssi-teorian  mukaan  totta  on  se, 
mikä  yhdistää  lauseen  ja  toden  yksityisen  asiain¬ 
tilan  toisiinsa  loogisen  kuvarelaation  avulla.  Jos 
entiteetti  A  lausuu  lauseen  B,  joka  toteaa,  että 
maailmassa  vallitsee  relaatio  olioiden  X,  Y  ja  Z 
välilläjajos  todella  on  niin,  että  relaatio  vallitsee, 
niin  silloin  lause  B  korrespondensoi  maailman 
kanssa  ja  olio  A  puhuu  totta  lauseellaan  B. 

Kuvarelaatio  vallitsee  ainoastaan  tosien  lausei¬ 
den  ja  maailman  välillä.  Jos  lause  X  sanoo  maa¬ 
ilmasta,  että  Y  sijaitsee  paikassa  Z,  niin  silloin  ja 
vain  silloin,  jos  Y  todella  sijaitsee  paikassa  Z,  ku¬ 
varelaatio  vallitsee  lauseen  ja  maailman  välillä. 

Lause  on  verifioitu,  jos  kuvarelaatio  vallitsee. 
Lause  on  falsifioitu,  jos  kuvarelaatiota  ei  ole  ja 
lause  on  mieletön,  jos  lausetta  ei  voi  periaattees¬ 
sakaan  verifioida  tai  falsifioida. 

Aistievidenssi  siis  tekee  lauseesta  toden,  epäto¬ 
den  tai  jos  evidenssiä  ei  voi  mitenkään  periaattees¬ 
sakaan  saada,  mielettömän  pseudolauseen. 

Toinen  totuusteoria  on  koherenssi-teoria,  jonka 
mukaan  lauseiden  systeemi  ollessaan  loogisesti 
ristiriidaton,  koherentti,  on  totta.  Koherentteja 
systeemejä  ovat  myöskin  yleensä  metafyysisiä  tai 
pseudotieteiden  toimivuutta  perustelevat  lausei¬ 
den  järjestelmät,  joten  koherenssi  ei  monestikaan 
ole  hyvä  teoria  totuudelle. 
Korrespondenssi-teoria  on  siis  paras  teoria  to¬ 


tuutta  silmällä  pitäen. 

Oikeutettu  uskomus  on  uskomus,  joka  on  us¬ 
kottava  tosiasioiden  selittämisessä  ja  se  ei  anna 
valheellista  kuvaa  maailmasta. 

Mutta  mistä  me  tiedämme,  että  aistit  eivät  petä 
meitä?  Mistä  me  tiedämme,  että  emme  ole  unessa 
silloin,  kun  luulemme  olevamme  valveilla?  Mistä 
me  tiedämme,  että  ei  joku  tai  jokin  tarkoituksel¬ 
lisesti  petä  meitä,  huijaa  uskomaan  illuusiota 
todeksi? 

”Cogito,  Ergo  Sum”,  ajatteli  aikoinaan  Des¬ 
cartes  ja  vakuuttui  siitä,  että  ajattelu  takaa  yk¬ 
sityisen  olemassaolomme.  Ei  ole  epäilystä,  että 
kun  ajattelen,  olen  myös  olemassa,  tiedän  siis 
olemassaoloni.  Kun  ajattelen  olevan!  olemassa, 
on  oltava  joku,  joka  ajattelee  olevansa  olemassa, 
muutoin  ei  itse  ajattelun  aktia  voisi  olla  olemassa, 
jollei  ole  olemassa  ajattelun  agenttia,  siis  häntä, 
joka  ajattelee.  Ja  maailman  on  oltava  olemassa, 
sillä  miten  muutoin  voimme  ajatella  olemassa¬ 
oloamme,  ellei  ole  olemassa  maailmaa,  jossa 
olemme  olemassa? 

Kielen  on  oltava  olemassa,  sillä  miten  muutoin 
voimme  pukea  ajatuksemme  käsitettävään  muo¬ 
toon,  ellei  ole  kieltä,  välinettä,  jolla  sen  teem¬ 
me?  Ja  aistien  on  oltava  olemassa  ja  tarkkailtava 
maailmaa,  kielen  on  välitettävä  aistien  ajattelun 
välityksellä  tarjoama  tieto.  Voimme  olla  tieten¬ 
kin  unessa,  kun  näin  ajattelemme,  mutta  onko 
se  kovinkaan  perusteltu  otaksuma  maailmasta, 
jossa  elämme? 

Voimme  olla  altaissa  eläviä  aivoja,  joita  ohjaa 
ulkoinen  agentti,  joka  huijaa  meitä  uskomaan 
maailman  todeksi  ja  tosiasioita  täynnä  olevaksi, 
mutta  onko  siinäkään  mieltä  uskoa  noin?  En  usko, 
vaikkakaan  ei  ole  yhtään  todistetta  perusteluni 
tueksi. 

Uskon,  että  maailmassa  on  tosiakin  asioita, 
aivan  samoin  on  valhetta.  Aistievidenssi  viime 
kädessä  määrää,  onko  jokin  yksityinen  asiantila 
vallitseva  vai  vallitsematta  oleva. 

Korrespondenssiteoria  siis  on  paras  totuusteo¬ 
ria  mielestäni.  ■ 

Mikko  Hyvärinen 


Skepsiksen  hallituksen  uuden  jäsenen  Mikko  Hyvärisen,  29,  näkee  usein  yhdistyksen 
myyntipöydän  takana  yleisötilaisuuksissa  Tieteiden  talolla.  Niin  myös  joulukuun  tilaisuu¬ 
dessa.  Tarkoitus  oli  haastatella  häntä  Kari  Enqvistin  luennon  jälkeen  ravintola  Pomodo- 
rissa,  mutta  Skepsikselle  varattu  pöytä  oli  tupaten  täynnä  ja  keskustelu  niin  vilkasta,  ettei 
haastattelua  pystynyt  tekemään.  Niinpä  kysyin  mieheltä  myöhemmin  puhelimitse,  kuinka 
hänestä  tuli  skeptikko. 


-  Risto  k.  järvinen 


”UI 


"fohommat  upposivat  minuun  jo  pienestä 
pitäen  täysillä.  Kymmenvuotiaana  lai- 
nasin  kirjastosta  ufokirjoja  ja  uskoin  niis¬ 
sä  esitettyihin  kuviin  jaasioihin.  Hieman  vanhem¬ 
pana  luin  innolla  myös  Rauni-Leena  Luukasen 
kirjoja.  Joskus  viisitoistavuotiaana  ymmärsin, 
että  kaikki,  mikä  on  painettu  kirjoihin,  ei  vält¬ 
tämättä  ole  totta.  Ajattelin,  että  kaikkeen  sitä 


on  tullutkin  uskottua,  ja  menetin  mielenkiintoni 
ufoaiheeseen.” 

"Toinen  sysäys  matkallani  skeptikoksi  oli  us- 
komuslääkintä.  Aluksi  asia  ei  juuri  kiinnostanut 
minua,  sillä  pidin  sitä  vain  muutaman  ihmisen 
harmittomana  puuhasteluna.  Kun  huomasin,  mi¬ 
ten  laajaa  toiminta  on,  ajattelin  että  tämä  ei  ole 
oikein.” 


36 


SKEPTIKKO  4/2002 


”01in  luultavasti  Skeptikko  ennen  kuin  tiesin, 
mitä  sana  edes  tarkoittaa.  Joskus  vuonna  1997 
etsin  netistä  kriittistä  tietoa  paranormaaleista  il¬ 
miöistä  ja  uskomushoidoista,  ja  päädyin  Skep¬ 
siksen  sivuille.  Noin  vuoden  verran  kävin  kuun¬ 
telemassa  yhdistyksen  luentoja  Porthaniassa  ja 
kerran  pikkujouluaikaan  lähdin  porukan  mukaan 
j  atkoille  ravintolaan  katsomaan,  mitä  siellä  oikein 
tapahtuu.  Sen  jälkeen  olen  ollut  toiminnassa  tii¬ 
viimmin  mukana.” 

Lamppu  parantaa  syövän? 

"Valmistun  valaistustekniikan  diplomi-insi¬ 
nööriksi  vuoden  alussa  Otaniemestä.  Jopa  va¬ 
laistukseen  liittyy  huuhaata.  Aina  silloin  tällöin 
markkinoille  ilmestyy  lamppuja,  joita  mainoste¬ 
taan  sellaisilla  terveysvaikutuksilla,  joista  ei  ole 
minkäänlaista  näyttöä.  Joidenkin  lamppujen  valo 
on  mukamas  lähempänä  luonnollista  valoa  kuin 
muiden,  joten  se  myös  vaikuttaa  positiivisesti  ter¬ 
veyteen.  Joidenkin  lamppujen  valossa  mukamas 
näkee  paremmin  kuin  muiden.” 

"Räikein  tapaus  on  muutaman  vuoden  takaa, 
jolloin  markkinoitiin  valaisinta,  jonka  väitettiin 
jopa  ehkäisevän  syöpää.  Lisäksi  valaisin  kehitti 
sisäerity  srauhaset  virheettömiksi,  paransi  riisitau¬ 
din  ja  jopa  nosti  kouluarvosanoja.  Markkinatuo¬ 
mioistuin  onneksi  totesi,  että  myyjän  käyttämät 
ilmaisut  olivat  toteennäyttämättömiä  ja  markki¬ 
nointi  oli  hyvän  liiketavan  vastaista.” 

"Uskomuslääkintä  on  asia,  joka  edelleen  huo¬ 
lestuttaa  minua  eniten.  Sellaista  tarjoavalla  on 
suuri  vaara  saada  aikaan  todellista  ja  peruuttama¬ 
tonta  vahinkoa.  Kummitukset  ja  telepatiat  ovat 
melko  harmittomia  väitteitä,  mutta  myynnissä 
olevien  uskomuslääkintätuotteiden  pitäisi  olla 
vähintään  vaarattomia,  mutta  mielellään  myös 
toimivia  ja  tehokkaita.  Kadunkuluttajien  päätet¬ 
tävissä  ei  saa  olla,  toimivatko  mainostetut  tuotteet 
vai  eivät.  Muuten  en  kieltoj  a  kannata,  mutta  tällai¬ 
sissa  terveyteen  liittyvissä  tapauksissa  kyllä.” 

Omituiset  uskomukset  eivät  ole 
älykkyysmittari 

"Minkälainen  skeptikko  olen?  Olen  'kofeiini- 
ton’  skeptikko:  en  pidä  riitelystä,  asiallisesta  väit¬ 
telemisestä  kylläkin.  Tiedostan,  että  on  olemassa 
rajatietoon  sokeasti  uskovia  ihmisiä,  joille  ei  voi 
esittää  asioita  millään  perusteilla,  koska  loogi¬ 
set  perustelut  eivät  merkitse  heille  mitään.  Kes¬ 
kustelu  heidän  kanssaan  on  useimmiten  turhaa 


työtä,  sillä  rajatietofanaatikoilla  oma  kokemus 
toimii  yleensä  kaiken  ylittävänä  äärimmäisenä 
todisteena.  Vain  niihin  voi  vielä  vaikuttaa,  joiden 
mielipide  ei  ole  selvä.  Joten  ei  skeptikon  työ  ihan 
äkkiä  pääse  loppumaan.” 

"Haluaisin  painottaa,  että  omituiset  uskomuk¬ 
set  eivät  ole  mikään  älykkyysmittari.  Omituisiin 
asioihin  uskoo  myös  moni  pitkälle  koulutettu 
henkilö.  Kun  puhutaan  rajatieto  ihmisten  kanssa, 
puhutaan  yleensä  asioista,  joilla  on  heille  erityisen 
tärkeä  merkitys.  Silloin  kyseisistä  asioista  ei  pidä 
puhua  halveksuvasti.  Kaiken  heille  tärkeän  lei¬ 
maaminen  huuhaaksi  heti  kättelyssä  ei  varmasti 
edistä  keskustelua.” 

"Myös  sanaa  ‘huijari’  käyttäisin  hyvin  varo¬ 
vasti.  On  huonoa  retoriikkaa  väittää  huijariksi  ih¬ 
mistä,  vaikkapa  avuliasta  kansanparantajaa,  joka 
uskoo  asiaansa  vilpittömästi.  Eri  asia  on  henkilöt, 
jotka  tekevät  pulassa  olevien  kustannuksella  tie¬ 
toisesti  rahaa.” 

Lumimies  Meilahdessa 

"Skeptikoillakin  voi  olla  mystisiä  kokemuksia. 
Minä  näin  talvella  1997  lumimiehen  Meilahdes¬ 
sa.  Kävelin  katua  pitkin,  oli  pimeää,  huomasin 
parinkymmenen  metrin  päässä  seisovan  hahmon, 
jolla  oli  keltainen  rinki  silmiensä  ympärillä.  Säi¬ 
kähdin  todella,  vaikka  en  pitänytkään  henkilöä 
oikeana  lumimiehenä;  hän  vain  näytti  sellaiselta. 
Silmien  värin  olen  varmastikeksinyt  jälkeenpäin, 
sillä  en  olisi  voinut  nähdä  niitä  niin  kaukaa.” 

"En  ole  keksinyt  asialle  mitään  selitystä.  Ehkä 
kyseessä  oli  puu  ja  koin  jonkinlaisen  perspektii¬ 
vivirheen.  Kun  kävin  paikan  päällä  myöhemmin, 
ei  kyseisessä  kohdassa  tosin  kasvanut  puuta.  Ehkä 
muistan  paikan  hieman  väärin.  Oliko  kyseessä 
teekkaripila?  En  usko,  pikemminkin  jonkinlainen 
näkövirhe.  Tapaukseen  ei  kuitenkaan  liittynyt 
mitään  todellista  mystiikkaa.” 

"Onko  minulla  taikauskoisia  tapoja,  jotka  tie¬ 
dän  naurettavaksi,  mutta  joita  silti  toistan?  Ehkä. 
Edellinen  tietokoneeni,  joka  alkoi  olla  elämänsä 
lopussa,  ei  aina  tahtonut  käynnistyä.  Olin  huo¬ 
maavinani,  että  jos  sitä  kopautti  kylkeen  tai  nosti 
määrättyä  kulmaa  ilmaan,  se  saattoi  käynnistyä. 
Ainakin  kerran  kävi  niin.  Ja  kun  kerran  niin  oli 
käynyt,  koin  voimakkaan  tunteen  tehdä  samoin 
seuraavallakin  kerralla.  Rationaalisesti  ajatellen 
se  oli  tyhmää,  mutta  saattaahan  olla,  että  nosta¬ 
minen  liikautti  kontaktit  kuntoon.”  ■ 

Onko  skeptikoilla 
lainkaan  tunteita? 


Skepsiksen  saaman  kirjeen  mukaan  Huu- 
haa-paikinto  oiisi  pitänyt  myöntää  Skep- 
sikseiie  itseiieen.  Kirjeessä  myös  kysyttiin, 
onko  skeptikoiiia  tieteeiiisesti  todistettuja 
tunteita.  Yhdistyksen  puheenjohtaja  Jukka 
Häkkinen  vastasi. 

Kirje 

Arvoisa  Skepsis  ry. 

Tehkääpä  oikea  "uroteko”  ja  myöntäkää  vuo¬ 
den  Huuhaa-palkinto  omalle  yhdistyksellenne. 
Mielestäni  se  olisi  vähintäänkin  kohtuullista. 

Sillä  mitä  on  tämä  skeptikkojen  peräänkuulut¬ 
tama  "tieteellinen  todistettavuus"?  Että  kaikkien 
asioiden  pitäisi  olla  tieteellisesti  todennettavissa, 
jotta  asian  olemassaoloon  voitaisiin  uskoa.  Niin¬ 
kö?  Minun  käsittääkseni  ei  ole  olemassakaan 
mitään  tieteellistä,  absoluuttista  tai  objektiivista 
totuutta,  ei  mistään  asiasta.  Niin  sanottuun  tieteel¬ 
liseen  totuuteen  liittyy  aina  myös  subjektiivisia 
havaintoja,  eikö  niin? 

Kun  te  skeptikot  ajattelette  esimerkiksi  niin, 
että  ufoja  ei  voi  olla  olemassa,  koska  niiden 
olemassaoloa  ei  pystytä  "tieteellisesti”  todista¬ 
maan,  niin  minä  ajattelen  vastaavasti,  että  UFO¬ 
JA  VOI  OLLA  OLEMASSA,  koska  ei  pystytä 
"tieteellisesti”  todistamaan,  etteikö  niitä  voisi 
olla  olemassa. 

PS .  Toivon  yhdistyksenne  sietävän  kritiikkiä,  jota 
itsekin  esitätte.  Ai  niin,  olisi  myös  todella  mielen¬ 
kiintoista  tietää,  onko  teillä  skeptikoilla  lainkaan 
niin  sanottuja  tunteita.  Ja  jos  on,  niin  miten  pys¬ 
tytte  "tieteellisesti”  todistamaan  tuntemanne  niin 
sanotut  tunteet?  Se,  että  joku  teistä  skeptikoista 
kokee  subjektiivisen  "tunteen”  ei  vielä  riitä  "tie¬ 
teelliseksi”  todisteeksi  siitä,  että  asianomainen 
henkilö,  siis  skeptikko,  on  todellakin  havainnut 
itsessään  tietyn  "tunteen”.  Eli  siis  periaatteessa, 
kun  skeptikko  kokee  jonkun  "tunteen”,  tulee  hä¬ 
nen  asettaa  tunnekokemuksensa  kyseenalaisek¬ 
si,  eikö  niin?  Näinhän  yhdistyksenne  logiikka 
toimii. 


Vastaus 

Kirjoittaja  pohdiskelee  kirjeessään  monia  tär¬ 
keitä  kysymyksiä,  joihin  vastaan  seuraavassa 
lyhyesti. 

Tieteellinen  todistettavuus 

Tiede  ei  tarjoa  absoluuttisia  ja  lopullisia  to¬ 
tuuksia,  ainoastaan  eri  tarkkuudella  tehtyjä  arvi¬ 
oita  ja  teorioita,  joiden  avulla  voidaan  jäsentää 
todellisuutta  ja  tehdä  ennusteita  todellisuudesta. 
Tieteentekijät  ovat  inhimillisiä  olentoja  ja  siten 
voivat  hyvinkin  tehdä  virheitä  tai  olla  olettamus- 
tensa  vankeja.  Tästä  huolimatta  tiede  on  paras 
olemassa  oleva  järjestelmä  systemaattiseen  tie¬ 
donhankintaan  ja  ongelmanratkaisuun. 

Todistuksen  taakka 

Kirjoittaja  pohtii  uskomusten  ongelmaa,  eli 
sitä,  miten  voimme  oikeutetusti  lähteä  siltä  poh¬ 
jalta  liikkeelle,  että  "ufoja  ei  ole  olemassa”,  kun 
hän  itse  ottaa  lähtökohdakseen,  että  "ufoja  on 
olemassa”.  Kumman  siis  pitäisi  todistaa  jotakin 
toiselle? 

Ensinnäkin,  itse  en  lähde  liikkeelle  niin  yksin¬ 
kertaisesta  ajattelumallista,  että  "ufoja  ei  ole  ole¬ 
massa”.  Pikemminkin  ajattelen  niin,  että  ihmiset 
ovat  vuosien  varrella  nähneet  monia  kummallisia 
ilmiöitä,  joista  osa  on  varmasti  jäänyt  selittämät¬ 
tömäksi.  Ei  kuitenkaan  ole  mitään  pitäviä  todis¬ 
teita  siitä,  että  nämä  tuntemattomat  ilmiöt  olisivat 
avaruudesta  tai  toisista  ulottuvuuksista  tulleita 
olentoja.  En  pidä  mitenkään  mahdottomana  aja¬ 
tusta  siitä,  että  muualla  maailmankaikkeudessa 
olisi  älyllistä  elämää,  en  vain  pidä  kovin  toden¬ 
näköisenä  tai  todistettuna  sitä,  että  nämä  olennot 
olisivat  vierailleet  maapallolla. 

Toinen  asia  on  sitten  se,  kenen  pitää  todistaa 
väitteensä.  Tieteessä  on  ollut  käytössä  periaate, 
jonka  mukaan  väitteen  esittäjän  pitää  todistaa 
väitteensä  oikeaksi  eikä  muiden  tarvitse  todistaa 
sitä  ensin  vääräksi.  Vaikka  tämä  ehkä  kuulostaa 
aluksi  epäoikeudenmukaiselta,  on  sen  taustalla 
järkevä  logiikka.  Jos  tämä  niin  kutsuttu  todis- 

tuksen  taakka  olisi  toisinpäin,  eli  väitteet  pitäisi 
todistaa  ensin  vääriksi,  hukkuisivat  tieteentekijät 
loputtomaan  ja  epäkiitolliseen  työhön.  Erilaisia 
väitteitähän  voi  esittää  loputtoman  paljon  ja 
kaiken  lisäksi  niiden  vääräksi  todistaminen  on 
mahdotonta. 

Karrikoituna  esimerkkinä  voitaisiin  esimerkik¬ 
si  pohtia,  miten  voisin  todistaa  vääräksi  väitteen, 
että  "joulupukki  on  olemassa  ja  asuu  Korvatun¬ 
turilla”?  Mitään  pitävää  tapaa  todistaa  tämä  väite 
vääräksi  ei  loppujen  lopuksi  ole,  vaikka  kävisin 
tutkimusretkellä  Korvatunturilla  etsimässä  puk¬ 
kia.  Useampikin  tieteentekijä  voisi  tehdä  elämän¬ 
työnsä  tämän  väitteen  vääräksi  todistamiseksi 
siinä  kuitenkaan  lopullisesti  onnistumatta. 

Koska  erilaisia  fantastisia  väitteitä  on  hyvin 
helppo  esittää,  ovat  tällaisen  lähestymistavan 
ongelmat  ilmeisiä.  Parempi  siis,  että  ufojenkin 
puolesta  puhuva  henkilö  esittää  todisteita  väit¬ 
teensä  tueksi,  ja  muut  sitten  arvioivat  niiden  pi¬ 
tävyyttä. 

Asettaako  skeptikko 
tunnekokemuksensakin  kyseenalaiseksi? 

Skepsis  ry;n  nimi  johtaa  ihmisiä  usein  hiukan 
harhaan,  sillä  emme  ole  universaaliskeptikko- 
ja,  jotka  kyseenalaistavat  kaiken.  Skepsis  ry:n 
toiminnan  tarkoituksena  on  paranormaalien  il¬ 
miöiden  tutkiminen  ja  kriittinen  arvioiminen,  ei 
kaiken  kyseenalaistaminen.  En  siis  aseta  omia 
tunnekokemuksiani  kyseenalaiseksi  enkä  näe 
mitään  syytä  tehdä  niin. 

Toinen  mielenkiintoinen  kysymys  on  tietenkin 
se,  voiko  tunnetiloja  tieteellisesti  tutkia.  Törmään 
usein  ajatuskulkuun,  jonka  mukaan  tiede  on  loo¬ 
gista  j  a  rationaalista,  mistä  syystä  tunnetilojen  tut¬ 
kiminen  on  mahdotonta.  Näinhän  asia  ei  kuiten¬ 
kaan  ole,  tunnetilojahan  on  tutkittu  hyvin  paljon 
1800-luvulta  saakka.  Esimerkiksi  tietokantahaku 
tieteellisten  artikkelien  PubMed-tietokannassa 
hakusanalla  ”emotion”  tuottaa  78075  artikkelia. 
Tunteet  ovat  siis  olleet  ja  tulevat  olemaan  inten¬ 
siivisen  tieteellisen  tutkimuksen  kohteena.  Hyvä 
esimerkki  modernin  aivotutkijan  käsityksestä 
tietoisuuden  ja  tunteiden  suhteesta  on  Antonio 
Damasion  kirja  "Tapahtumisen  tunne”. 

Jukka  Häkkinen 
Skepsis  ry:n  puheenjohtaja 


KOKOUSKUTSU 

Skepsiksen  sääntömääräinen  kevätkokous 
pidetään  keskiviikkona  5.  maaliskuuta 
2003  klo  19.30  (luentotilaisuuden  jälkeen) 
Tieteiden  talolla.  Kirkkokatu  6. 

Kokouksen  esityslista: 

1 .  Kokouksen  avaus 

2.  Valitaan  kokouksen  puheenjohtaja,  sih¬ 
teeri,  kaksi  pöytäkirjantarkastajaa  ja  kaksi 
ääntenlaskijaa 

3.  Todetaan  kokouksen  laillisuus  ja  päätös¬ 
valtaisuus 

4.  Hyväksytään  kokouksen  työjärjestys 

5.  Esitetään  vuoden  2001  tilinpäätös,  vuosi¬ 
kertomus  ja  tilintarkastajien  lausunto 

6.  Päätetään  tilinpäätöksen  vahvistamisesta 
ja  vastuuvapauden  myöntämisestä  hallituk¬ 
selle  ja  muille  vastuuvelvollisille 

7.  Tiedotus-  ja  muut  esille  tulevat  asiat 

8.  Kokouksen  päättäminen 

Skepsis  ry:n  hallitus 


Kevään  luentojen  (Tieteiden  talo.  Kirkko¬ 
katu  6,  klo  18-20)  päivämäärät  ovat: 

5.2.  Historian  tutkija  Jari  Eilola  kertoo 
mm.  noidista 

5.3.  Aihe  ilmoitetaan  myöhemmin 

9.4.  Aihe  ilmoitetaan  myöhemmin 

9. 1 .  Skepsis  osallistuu  Tieteen  päivien  yh¬ 
teydessä  järjestettävään  "Aaveiden  ja  haa¬ 
veiden  yöhön”  Tieteiden  talossa  klo  17.20- 
23.00.  Skepsiksellä  on  ohjelmaa  "Tieteen 
lastenkamarissa”  alkaen  klo  17.30,  3.  krs. 
Ilpo  Salmi  osallistuu  paneelikeskusteluun 
"Tieteenkö  varassa  tulevaisuuteen”  alkaen 
klo  21.30,  juhlasali  l.krs. 

Oulussa  jatkuvat  vapaamuotoiset  keskuste¬ 
lutilaisuudet  ravintola  Tervahovissa  (Hal¬ 
lituskatu  13-17)  alkaen  klo  19  joka  kuun 
kolmas  tiistai  (21.1.;  18.2.;  18.3.  jne.)  Kes¬ 
kustelutilaisuudet  ovat  vapaamuotoisia,  ja 
kaikki  olomuotoon  ja  esiintymistiheyteen 
katsomatta  ovat  tervetulleita. 

Juoppohullun  astrologia 


"Juoppohullun  päiväkirja”  on  hämmentävä 
teos.  Kirjan  ensimmäinen  painos  ilmestyi 
vuonna  1998,  jolloin  "eräs  kirjapaino  ei  kir¬ 
jan  sisältöön  tutustuttuaan  suostunut  sitä 
painamaan”.  Kyseisen,  kirjan  takakannen 
esittämän  väitteen,  voi  ymmärtää,  sillä  kirja 
kertoo  ronskilla  kielellä  ryyppäämisestä, 
naimisesta  ja  -  ryyppäämisestä.  Mutta  mikä 
on  kirjan  "pointti"?  Ehkä  kaikki  on  härskiä 
parodiaa,  ainakin  kirjan  rajatietoon  liittyvis¬ 
tä  osuuksista  voisi  niin  päätellä. 

-  Risto  k.  järvinen  - 

Kustannusyhtiö  Like  ”teki  kulttuuri- 
teon”  ja  julkaisi  tänä  vuonna  Juha 
Vuorisen  Juoppohullun  päiväkirjan 
lyhentämättömänä  laitoksena  ja  lisäksi  sarjaku- 
vataiteilija  "Pastori  Kärmeen”  rumilla  kuvilla 
varustettuna.  Nimensä  mukaan  kirja  kertoo  al¬ 
koholistin  rajusta  elämästä,  mutta  viinanjuonnin 
ohessa  tapahtuu  muutakin.  Päiväkirjan  kirjoittaja 
mm.  suostuu  eräältä  naiselta  saadakseen  käymään 
astrologi  Tähtisen  pakeilla. 

Kaksisilinäinen  Odysseus 

"Saavuin  Tähtisen  luokse  sovittuna  aikana. 
Tähtinen  oli  kieltämättä  mystisen  näköinen 
hiippari.  Mustat  vaatteet  ja  haukansilmät,  jotka 
tarkkailivat  joka  liikettäni.  Outo  papparainen. 
Istuuduin  ihmeellisen  totuuden  kiikkutuoliin. 
Katselimme  ääneti  toisiamme,  kunnes  herra  ast¬ 
rologi  suvaitsi  aloittaa. 

-  Aurinkomerkkisi  on  Oinas,  kuumerkkisi 
Jousimies  ja  nouseva  merkkisi  on  Skorpioni. 
Olette  kaikelle  vaaralliselle,  tuntemattomalle  ja 
kiihottavalle  avoin,  kovakalloinen  yksilö,  jolla 
on  mielessä  vain  yksi  asia  kerrallaan.  Päätellen 
muista  tekijöistä,  se  asia  on  joko  seksi  tai  viina. 
Olette  nykyaikainen  Odysseus-hahmo,  omiin 
sokkeloihinsa  eksyvä  tosin. 

Kuuntelin  monttu  auki. 

-  Vittu  mä  en  ole  mikään  Odysseus,  mullahan 


on  kaksi  silmääkiin,  meuhkasin  Tähtiselle,  jolla 
oli  selvästi  pokassaan  pitelemistä.” 

Empiiristä  tutkiskelua 

Astrologilla  käynnin  jälkeen  juoppohullu  päät¬ 
tää  aloittaa  perinpohjaisen  astrologian  tutkimi¬ 
sen. 

"Jos  se  Tähtinen  tekee  hilloa  katselemalla  kart¬ 
toja,  niin  kyllä  meikäläinen  nyt  ihan  perushoro- 
skoopin  veivaa  alta  aikayksikön.” 

Päiväkirjan  pitäjä  kaivaa  muistivihkonsa  esiin 
ja  alkaa  etsiä  eri  syntymäpäivien  perusteella  esi¬ 
merkkitapauksia. 

"Soitin  päivän  aikana  varmaan  kahdellekym- 
menelle  tutulle  ja  viidellekymmenelle  tutun  tu¬ 
tulle.  Kirjasin  kiltisti  muistiin  heidän  omat  luon¬ 
nehdintansa  itsestään,  ja  vielä  erikoisbonuksena 
kirjasin  omat  arvioni  heti  perään  huutomerkein 
vahvistettuina.  Illalla  aloitin  vaikean,  mutta  pal¬ 
kitsevan  työni.  Jaoin  ensin  kaikki  laput  kahteen 
pinoon  -  OK;t  ja  kusipäät.  Tämän  jälkeen  aloin 
tehdä  yksityiskohtaisempaa  seulomista  kuten  - 
työhullut  ja  vetelykset  jne.” 

Juoppohullun  "horo-skooppi”  valmistui  seu- 
raavana  päivänä.  Seuraavassa  otteita  eri  horos- 
kooppimerkkien  tyypillisistä  luonteenpiirteistä; 

Horo-skooppi 

Oinas  vammautuu  yleensä  päähän  ja  saa  täten 
vitun  tyylikkäitä  arpia  tauluunsa.  Oinas  on  vi- 
hamiehenä  kiitollinen,  koska  hän  äkkipikaisena 
hulluna  tappaa  uhrinsa  välittömästi  ja  alkaa  vasta 
tämän  jälkeen  kiduttaa  ruumista. 

Härkä  tekee  työtä  kuin  hullu,  vaikka  pohjim¬ 
miltaan  on  vitun  laiska  paska.  Härkiä  on  pal¬ 
jon  mielisairaaloissa  -  potilaina.  Härkä  on  ikävä 
ihminen.  Härkä  alkaa  vanhemmiten  muistuttaa 
kalahtanutta  ran taleina.  Härkä  on  parhaimmillaan 
marinoituna. 

Kaksosista  pitävät  molemmat  sukupuolet,  kos¬ 
ka  he  ovat  lähes  poikkeuksetta  biseksuaaleja. 

Lisäksi  he  ovat  myös  helppoheikkejä  ja  kusipäitä. 
Kaksoset  saattavat  juovuspäissään  flirttailla  jopa 
omalle  peilikuvalleen.  Joskus  he  jopa  onnistuvat 
siinä,  jolloin  he  huomaavat  lähteneensä  jatkoille 
itsensä  kanssa. 

Rapu  itkee  paljon  ja  äänekkäästi,  joka  huvittaa 
suunnattomasti  muita.  Suurin  osa  sosiaaliavusta 
nauttivia  on  Rapuja.  Ravulla  on  tarve  yrittää 
kahlita  kaikki  läheisensä  yhdeksi  vitun  nipuksi, 
jota  hän  yrittää  johtaa  sairaan  mustasukkaisen 
mielensä  avulla.  Tälläkin  hetkellä  miljoonia  ihmi¬ 
siä  ympäri  maailmaa  rukoilee,  ettei  kukaan  Rapu 
rakastuisi  heihin. 

Leijonilla  on  sadistinen  simputtajan  luonne, 
jonka  vuoksi  leijonia  ammutaan  paljon  armei¬ 
jassa.  Suurin  huomio  kohdistuu  Leijonan  päästä 
toisinaan  kuuluvaan  ”ping”-ääneen,  jolloin  karju- 
miseen  käytetty  pinnistys  on  katkaissut  Leijonan 
päästä  verisuonen,  ja  tilan  täyttää  miellyttävä 
hiljaisuus. 

Neitsyt  on  kylmä  ja  tunteeton,  lisäksi  hän  nu- 
kahtelee  rakastellessaan.  Neitsyet  ovat  mahdot¬ 
toman  hyviä  bussikuskeja.  USA;n  vankiloissa  on 
paljon  sarjamurhaajia,  jotka  ovat  tappaneet  vain 
Neitsyitä.  He  ovat  varsin  korkealle  arvostettuja 
vankilan  omassa  hierarkiassa. 

Vaaka-naiset  onnistuvat  parhaiten  prostituuti¬ 
ossa  hyvän  vaaka-asentonsa  vuoksi.  Jos  olet  mies, 
sinulla  on  hyvin  voimakkaita  homoseksuaalisia 
taipumuksia.  Vaa’ at  kuolevat  äkillisiin  sukupuo¬ 
litauteihin. 

Skorpioneille  on  kehittynyt  varsin  voimakas 
intuitio,  joten  ne  saattavat  yhdellä  vilkaisulla 
havaita,  keneltä  ne  saavat  mahdollisimman  pri¬ 
mitiivistä  seksiä  lähimmän  vartin  aikana.  109 
%  Skorpioneista  käyttää  sikana  hyväkseen  tätä 
lahjaa. 

Jousimiehistä  suurin  osa  on  alkoholisteja  tai 
päihteiden  väärinkäyttäjiä.  Kännissä  Jousimiehet 
kuvittelevat  olevansa  henkisiä  opettajia.  Kaikki 
pitävät  Jousimiehiä  naurettavina.  Jousimiehen 
kasvonpiirteet  muistuttavat  usein  hämmästyt¬ 
tävästi  hevosen  piirteitä.  Yleensä  Jousimiehet 
ovatkin  hevosten  reinkarnaatioita. 


Kauris  on  vanhoillinen  känisevä  kranttu,  joka 
pelkää  riskejä.  Yksikään  Kauris-ihminen  ei  ole 
koskaan  tehnyt  mitään  merkittävää  tässä  eikä 
muissa  maailmoissa.  Kauriilla  on  äärimmäisen 
ikävä  tapa  elää  aivan  helvetin  vanhoiksi. 

Vesimies  valehtelee  paljon.  Kaikki  ihmiset  ja 
jopa  eläimet  pitävät  häntä  harvinaisen  tyhmänä. 
Hän  on  valmis  vaikka  sahaamaan  oman  päänsä 
irti,  jotta  saisi  "ystävänsä”  sanomaan  ”sä  olet  mun 
paras  ystävä”. 

Kaloilla  on  vilkas  mielikuvitus  ja  he  kuvitte¬ 
levat  usein,  että  salaiset  agentit  vakoilevat  heitä. 
He  keräilevät  erilaisia  aseita  ja  kiikareita.  Koska 
Kalat  vain  haaveilevat  kaikesta,  he  ovat  vaarat¬ 
tomia  tomppeleita  ja  kelpaavat  taustakävelijöiksi 
T V-uutisten  katunäkymä-fllminpätkiin . 

Feng  Shuita,  humanoideja,  joogaa 

Kirja  käsittelee  vastaavalla  tyylillä  myös  muita 
rajatiedon  ilmiöitä,  kuten  Feng  Shuita  (”Kun  sain 
pahimman  oloni  taittumaan,  niin  aloin  pohtia 
oman  luukkuni  Feng  Shuita.  Eihän  sitä  tiedä 
millainen  loppasuu  tässäkin  on  ennen  mua  asunut. 
Täytyy  vain  löytää  oikeatkoordinaatit,  missäkoh- 
dassa  se  on  kurlannut.  Tulee  halpoja  jurrej a,  kun 
naulaa  vain  yhden  keppanan  ja  sitten  saa  örveltää 
koko  illan  pitkin  seiniä  helikopterikännissä.”), 
humanoideja  ("Parvella  koitin  miettiä  kaikkea 
mahdollista  Paavo  Väyrysestä  heinäseipääseen, 
mutta  aina  kun  ummistin  silmäni,  niin  huma- 
noidinnäköinen  vihreä  kumipää  jollotti  samaa 
viisautta  'pöly  pirtissä  pöllysi,  pierut  perseistä 
pärisi...’  Päätin  suosiolla  valvoa  -  ainakin  yhden 
yön.”)  ja  joogaa  ("Mä  aloin  harjoitella  joogaa- 
mista  ja  mä  yritin  mennä  tähän  lootus-asentoon, 
kun  yhtäkkiä  mun  varvas  luiskahti  perseeseen. 
Mä  pelkään  että  se  on  murtunut,  kun  mä  koko 
painolla  rojahdin  sen  päälle.”) 

Toki  myös  tieteellistä  tutkimusta  harjoitetaan. 
("Päätin  kokeilla,  että  hidastaako  pitkä  tukka  vii¬ 
nan  imeytymistä  päähän,  joten  kipaisin  handeliin 
hakemaan  temppulientä.”) 

Kirjaa  voi  suositella  luettavaksi  vain  kuriosi- 
teettinä;  näin  rumasti  rajatiedon  asioista  ei  on¬ 
neksi  kirjoita  edes  paatunein  skeptikko. 

Juha  Vuorinen;  Juoppohullun  päiväkirja,  Like 
2002.  352  s. 

-  RISTO  Selin  - 

Isabel  ihmemaassa 


Olin  taas  kerran  kuluttamassa  aikaa  ja 
koluamassa  kirjakauppojen  hyllyjä. 
Rajatieto-osastolla  törmäsin  teokseen 
”Isabelin  (pitkä)  tie  valaistumiseen”,  jonka  oma- 
elämänkerrallisuus  ja  humoristinen  ote  herättivät 
kiinnostukseni  välittömästi.  Enkä  voi  sanoa  ole- 
vani  pettynyt  luettuani  kirjan. 

Isabel  käsittelee  Isabel  Loradan,  englantilai¬ 
sen  näyttelijän  ja  televisiotyöläisen  edesottamuk¬ 
sia  ihmeellisyyksien  maailmassa.  Se  kertoo  miten 
masentuneesta  kyynikosta  tulee  henkilökohtaisen 
kehityksen  konkari. 

Isabel  aloittaa  S  arasvuo-tyyppisestä  elämänhal¬ 
linnan  kurssista  ja  päätyy  taijin,  nunnaluostarin, 
tantraseksin  ja  suolihuuhtelun  kautta  enkelikurs- 
sille.  Välissä  hän  käy  löytämässä  oman  sisäisen 
jumalattarensa,  irrottautumassa  läheisriippuvuu¬ 
desta,  syntymässä  uudelleen,  edellisessä  elämäs¬ 
sään,  eksoottisissa  hieronnoissa,  vihanpurkuvii- 
konlopussa  ja  NLP-kurssilla. 

Raa’an  skeptisestä  näkökulmasta  voisi  sanoa, 
että  Isabel  edustaa  "vastapuolen”  näkemystä  ra¬ 
jatiedosta.  Mutta  hienovaraisemmin  katsottuna 
kirj  a  palj  astaa  sisäpiiriläisen  -  joskin  ehkä  hieman 
poikkeuksellisen  sisäpiiriläisen  -  suhteen  outoi¬ 
hin  oppeihin.  Ja  se  suhde  ei  ole  sinisilmäisen 
selkeä. 

Isabel  on  ihmisenä  hyväntahtoinen,  mutta  hän 
omaa  myös  äärettömän  kriittisen,  jopa  tuomitse¬ 
van  mielen.  Hänen  teräväkielensäruoskii  ihmisiä 
ja  oppeja,  ainakin  sisäisessä  puheessa. 

"Äkkiä  kajahti  fanfaari.  Takarivin  avustajat 
taputtivat  kuin  hurmiossa,  ja  esiin  astui  musta- 
kyntinen  egoisti.  Hän  näytti  demoniselta  joukko- 
murhaajalta,  joka  millä  hetkellä  hyvänsä  vetäisi 
esiin  konekiväärin  ja  ampuisi  meidät  seulaksi. 
Hän  tuntui  leij ailevan  jollain  toisella  tietoisuuden 
tasolla.  Oliko  hän  hullu  vai  humalassa  vai  mo¬ 
lempia  yhtä  aikaa?”  (s.  238).  Näin  Isabel  kuvaa 
Richard  Bandleria,  yhtä  NLPm  kehittäjistä. 

Rebirthing-terapeutilta  miesongelmainen  Isa¬ 
bel  saa  "vahvistuslauseen",  joka  naurattaa  häntä; 
"Olen  valmis  elämään  sellaisen  miehen  kans¬ 
sa,  jonka  haluan  -  ja  joka  haluaa  minut.  Onko 


hullumpaa  kuultu?  Siis  että  tunne  olisi  molem¬ 
minpuolinen?  Ehkä  se  onnistuu  jollain  vieraalla 
planeetalla,  mutta  lapsikin  tietää  ettei  se  onnistu 
ihmisten  välisissä  suhteissa.  Peter  tykkää  Janesta. 
Jane  tykkää  Tomista,  ja  Tom  on  homo.  Eikö  niin?” 
(s.  154-155). 

Isabelin  sisäinen  näkökulma  tuo  hyvin  sen 
esille,  mistä  oudoissa  opeista  on  inhimillisesti 
kyse.  Niiden  janossa  ei  ole  kyse  väitteiden  paik¬ 
kansapitävyydestä,  niiden  yleispätevästä  totuu¬ 
dellisuudesta,  vaan  niiden  merkityksestä  yksilön 
henkilökohtaisestakehityksessä.  Oudoilla  opeilla 
ei  metsästetä  totuutta  (tai  sitä  ei  niillä  ainakaan 
saavuteta),  mutta  niillä  saadaan  saaliiksi  merki¬ 
tyksellisempi  elämä. 

Oudot  opit  tarjoavat  siis  ohjeita  parempaan 
elämään.  Jos  tämä  kuulostaa  naurettavalta  hai¬ 
hattelulta,  kannattaa  muistaa,  että  myös  skeptisis¬ 
min  historiallinen  syntytausta  liittyy  paremman 
elämän  elämiseen.  Sitä  ei  vain  huomaa,  eikä  sitä 
välttämättä  edes  kohtaa  modernissa  skeptisis¬ 
missä. 

Isabel  ei  sorru  kauno-  ja  elämänkertakirjalli- 
suuden  standardiin,  tylsyyteen.  Se  on  hauska, 
vauhdikas  ja  monipuolinen.  Kirjan  ronskius  ei 
jää  pinnalliseksi,  vaan  törmäilevä  tyyli  tarjoaa 
aina  oppitunnin. 

Vaikkei  Isabel  saanutkaan  minua  vakuuttu¬ 
neeksi  astrologiasta  tai  uskomaan  edellisiin  elä¬ 
miin,  se  tarjosi  mielenkiintoisen  maisemakuvan 
yhden  new  age  -shoppailijan  kautta.  Kirjan  kepe¬ 
än  ironinen  ote  rajatietouden  maailmaan  ei  peitä 
siihen  sisältyvää  myönteistä  suhtautumista.  Aina 
voi  kuitenkin  siis  kysyä  kannattaako  elämäänsä 
perustaa  perusteettomille  opeille. 

Isabel  on  mukava  välipala  niin  outojen  oppien 
viehtymyksen  syiden  pohtijalle  kuin  henkisestä 
kehityksestään  kiinnostuneille  ei-tosikoille. 


Isabel  Losada;  Isabelin  (pitkä)  tie  valaistumiseen. 
WSOY  2002.  300  s. 

Eräs  selitys 
"ufokuvioillle" 


Ruohokentille  joskus  ilmestyville  kummal¬ 
lisille  ympyröille  löytyy  myös  luonnollinen 
selitys. 

A  ikä  ajoin  -  muun  muassa  viime  kesänä 

/  \  Amerikan  maalta  -  on  kuultu  raportteja, 
X  joiden  mukaan  heinäpelloille  ja  ruoho- 
kentille  on  ilmestynyt  kuin  tyhjästä  jopa  useita 
kymmeniä  täydellisen  pyöreitä  ympyröitä.  Suu¬ 
rimmat  ympyröistä  ovat  olleet  halkaisijaltaan 
jopa  kaksitoista  metriä. 

Kyseiset  ympyrät  eivät  ole  muodostuneet  kaa¬ 
tuneesta  viljasta  kuten  paremmin  tunnetut  vilja- 
kuviot,  vaan  siitä,  että  maassa  kaikki  kasvillisuus 
ympyröiden  kehillä  on  kuollut.  Lisäksi  ympy¬ 
röiden  tienoilla  on  joskus  havaittu  kummallista 
hajua. 

Ihmeelliset  kuviot  maassa  ovat  innokkaimpien 
tulkitsijoiden  mukaan  merkkejä  pallollemme  las¬ 
keutuneesta  avaruusalusten  armadasta.  Totuus  on 
kuitenkin  tylsempi.  Ympyräkuviot  aiheuttaa  eräs 
harvinainen  maan  allakasvavajättimäinen  tuhke- 
losieni.  Kun  sieni  kukkii,  se  tuottaa  myrkkyä,  joka 
tappaa  kaiken  kasvillisuuden  sienen  reunoilta. 
Näin  maahan  muodostuu  eräänlaisia  renkaita, 
”keijun  sormuksia”  (fairy  rings). 

Sienet  voivat  elää  vuosikymmeniä  hiljaiseloa, 
sillä  ne  kukkivat  vain  määrätyissä  olosuhteissa, 
kuten  erittäin  kuivina  kausina.  Sienten  runsas 
esiintyminen  samalla  alueella  on  harvinaista, 
mutta  suhteellisen  vaaratonta.  Kukkimisaika  on 
lyhyt,  ja  sen  jälkeenkuollutruoho  kasvaa  nopeasti 
takaisin. 

Jokainen  maahan  ilmestyvä  ympyrä  on  yhden 
sienen  tuottama.  Mitä  isompi  ympyrä  on  sen 
isompi  ja  vanhempi  myös  sieni  on;  kyseiset  sienet 
kasvavat  kuin  puun  vuosirenkaat.  Pienimpien 
sienten  on  todettu  tuottavan  maan  pinnalle  asti 
yltävää  hajua.  Siitä  huolimatta  kyseistä  sientä 
pidetään  joillakin  paikkakunnilla  suurena  herk¬ 
kuna. 

Risto  K.  Järvinen 


Vedenpaisumus 

Mustallamerellö? 


Columbian  yliopiston  tutkijat  Bill  Ryan 
ja  Walter  Pitman  ovat  tutkimuksissaan 
paikallistaneet  raamatullinen  vedenpaisu¬ 
muksen  Mustallemerelle.  He  ovat  löytäneet  to¬ 
disteita,  jotka  osoittavat,  että  1 8000  vuotta  sitten 
jääkauden  aikana  merien  pinta  laski  niin  paljon, 
että  Mustameri  muuttui  makeanveden  altaaksi. 
Kun  ilmasto  jälleen  lämpeni,  sulamisvesien  nos¬ 
tama  vedenpinta  syöksyi  Bosporinsalmen  lävitse 
täyttäen  Mustanmeren. 

Geologit  perustivat  väitteensä  suolavedessä 
elävien  simpukoiden  äkilliseen  ilmestymiseen 
kyseisen  ajanjakson  kerrostumissa.  Koska  muu¬ 
tos  oli  hyvin  nopea,  he  ovat  olettaneet  löytäneensä 
Raamatun  vedenpaisumuskertomuksen  historial¬ 
lisen  vastineen. 

Uudet  tutkimukset  ovat  kuitenkin  kyseenalais¬ 
taneet  tulvateorian.  Tiedelehti  Science  raportoi, 
että  kanadalaistutkijat  ovat  äskettäin  löytäneet 
vanhan  suiston  jäänteet,  joissa  näkyy  selvästi, 
että  vesi  on  virrannut  Bosporinsalmen  lävitse 
jatkuvasti  (Science  296,  s.233 1).  Noin  9000  vuot¬ 
ta  sitten  joen  suunta  kääntyi  ja  suolavettä  alkoi 
virrata  Mustaanmereen,  mistä  seurasi  muun  mu¬ 
assa  suolavedessä  elävien  simpukoiden  määrän 
muuttuminen.  Muutos  oli  kuitenkin  vähittäinen 
eikä  äkillinen  tulva,  mikä  tietenkin  kyseenalaistaa 
viittauksen  Raamatun  tarinaan. 

Jukka  Häkkinen 

Äiti  Teresan  ihme 
epäiiyksen  alla 

Äiti  Teresan  julistaminen  pyhimykseksi  on  koh¬ 
dannut  ongelmia.  Intialainen  lääkäri  Manzur 
Murshed  kertoo  katolisen  kirkon  painostaneen 
häntä  todistamaan,  että  hänen  potilaansa  Monica 
Besra  parantui  vatsakasvaimesta  Äiti  Teresan 
aikaansaaman  ihmeen  ansiosta.  Lääkäri  Murshed 
kuitenkin  sanoo,  että  parantuminen  johtui  poti¬ 
laan  sairaalassa  saamasta  hoidosta. 

Risto  K.  Järvinen 

English  Summary 


Viewpoints  on  circumcision 

by  Esko  Länsimies 

If  the  advocates  of  ritual  operations  justify 
them  with  rational  health  causes,  they  need 
to  be  ready  for  a  blinded,  randomized,  epide- 
mologically  sufficiently  large  and  prolonged 
prospective  study  on  the  benefits  and  disad- 
vantages  of  circumcision  of  boys.  In  addition 
the  backing  communities  -  on  both  sides  -  need 
to  commit  to  act  on  the  conclusions  of  this 
research  unambiguously  and  completely.  If 
circumcision  does  not  give  rational  benefits,  it 
will  have  to  be  abandoned.  Totally,  completely 
and  immediately.  If  there  is  no  vvillingness  for 
this  commitment,  and  circumcision  is  advo- 
cated  irrationally,  this  irrationality  should  not 
be  expounded  with  rational  grounds.  In  this 
case,  we  will  have  to  acknovvledge  that  matters 
that  cannot  be  shown  to  be  true  or  false  can  be 
used  to  work  against  ethical  norms  otherwise 
conformed  to  in  Society. 

Humbug-prize  to  doctors 
using  belief-based  medicine 

by  Risto  K.  Järvinen 

In  public  health  care  only  scientifically  veri- 
fied  treatments  are  used,  which  concentrates 
resources  on  those  methods  of  diagnostics  and 
treatment  for  which  there  is  evidence  of  effi- 
caciousness:  research  data  obtained  through 
sufficiently  large  patient  trials.  According  to 
the  Skepsis  prize  grounds  in  recent  times  there 
have  been  cases  where  medical  professionals 


have  been  using  unscientific  methods  and 
equipment.  One  example  is  the  use  of  electro- 
acupuncture  devices,  which  can  according 
to  claims  be  used  to  diagnose  illnesses,  test 
the  suitability  of  medication  for  the  patient 
and  discover  food  allergies  and  nutrient  de- 
ficiencies. 

Electroacupuncture  - 
new  diagnostic  method? 

by  Veijo  Saano 

Dental  professionals  have  been  receiving  ad- 
vertising  for  a  new  method,  electroacupunctu¬ 
re,  which  can  be  used  to  determine  disease  and 
allergies  even  before  the  onset  of  symptoms. 
The  method  makes  clinical  assessment  of 
patients  nearly  unnecessary,  similarly  to  Che¬ 
mical  analyses  from  blood  or  urine  samples. 
Neither  X-ray  nor  other  imaging  methods  are 
no  longer  needed.  This  method  can  also  be 
used  to  select  appropriate  medication  for  the 
patient.  Does  this  sound  too  good  to  be  true? 


Käännös:  Otto  J.  Mäkelä 

LIITY  SKEPSIKSEN  JÄSENEKSI! 


Jos  haluat  liittyä  Skepsiksen  jäseneksi,  lähetä  oheinen  lomake  tai  sen  kopio  täytettynä 
Skepsiksen  jäsenasioista  vastaavalle  osoitteella: 


r 

V. 


Anna-Liisa  Räihä 
Borgströminkuja  1  B  19 
00840  Helsinki 
membership  @skepsis.fl 


J 


Yhdistyksen  jäsenmaksu  vuodelle  2003  (sisältää  Skeptikko-lehden  tilauksen)  on  21  euroa 
tai  alle  20-vuotiailta  10,50  euroa  (jos  olet  alle  20-vuotias,  ilmoita  syntymäaikasi). 

Voit  myös  tilata  Skeptikko-lehden  liittymättä  jäseneksi.  Tilausmaksu  on  24  euroa/vuosi. 
Lehtitilausta  tehdessä  tiedoksi  riittävät  nimi  ja  osoite. 
Jäsenhakemus/tilauskaavake  löytyy  myös  Internetistä  Skepsiksen  kotisivuilta:  www.skepsis.fi 


JÄSENHAKEMUS 

Haluan  liittyä  jäseneksi  □  vain  lehtitilaajaksi  □ 


Nimi: 


Ammatti  ja  koulutus: 


Lähiosoite: 


Postinumero  ja  -toimipaikka: 


Puhelin  ja  mahdollinen  sähköpostiosoite 


Haluan  Skepsiksen  sähköpostituslistalle  □ 

Kokemus  Skepsiksen  toimialaan  liittyvistä  asioista,  mahdollisesti  aihetta  sivuavat  julkaisut,  jäse¬ 
nyys  muissa  tieteellisissä  yhdistyksissä,  erityiset  mielenkiinnon  kohteet  ym. 

(käytä  tarvittaessa  erillistä  paperia): 


Korostamme  kuitenkin,  että  kuka  tahansa  kiinnostunut  voi  hakea  jäsenyyttä 
yhdistyksen  hallitukselta  koulutustaustasta  ja  elämänkokemuksesta  riippumatta. 

Hyväksyn  Skepsis-yhdistyksen  säännöissä  määritellyn  tarkoituksen  ja  toimintaperiaatteet 
ja  haluan  liittyä  yhdistyksen  jäseneksi. 

Päiväys  ja  allekirjoitus 


SKEPSIS 

Skepsis  ry  on  vuonna  1987  perustettu  suomalaisten  skeptikko¬ 
jen  yhdistys. 

Skepsiksen  sääntöjen  mukaan  yhdistyksen  tarkoitus  on: 

-  Edistää  paranormaaleja  ilmiöitä  koskevien  väitteiden  objek¬ 
tiivista  ja  puolueetonta  tieteellistä  tutkimusta  ottamatta  näiden 
väitteiden  paikkansapitävyyteen  kantaa  apriorisin,  tutkimusta 
edeltävin  perustein. 

-  Ylläpitää  tällaisesta  tutkimuksesta  kiinnostuneiden  ihmisten 
verkostoa  sekä  pitää  yhteyttä  vastaavanlaisiin  yhteisöihin  ko¬ 
timaassa  ja  ulkomailla. 

-  Julkaista  paranormaaleja  ilmiöitä  koskevia  väitteitä  tutkivia 
artikkeleja  ja  kirjoja  sekä  laatia  tällaisia  väitteitä  sisältävien 
julkaisujen  bibliografioita. 

-  Järjestää  alaan  liittyviä  kokouksia  ja  konferensseja  sekä  har¬ 
joittaa  valistus-  ja  tiedotustoimintaa. 

Yhdistys  on  poliittisesti,  aatteellisesti  ja  uskonnollisesti  sitou¬ 
tumaton. 

Yhdistyksen  hallitus  voi  hyväksyä  hakemuksesta  yhdistyksen 
jäseneksi  yksityishenkilöitä  ja  oikeuskelpoisia  yhteisöjä,  jotka 
hyväksyvät  edellä  mainitut  yhdistyksen  periaatteet. 

Yhdistys  julkaisee  neljä  kertaa  vuodessa  ilmestyvää  Skeptik- 
ko-lehteä. 

Mallia  yhdistykselle  haettiin  Yhdysvalloissa  1976  perustetus¬ 
ta  CSICOPista  (Committee  for  the  Scientific  Investigation  of 
Claims  of  the  Paranormal),  mikä  ilmenee  mm.  yhdistysten  sa¬ 
mankaltaisina  toimintaperiaatteina. 

Skepsis  ry  toimii  kuitenkin  itsenäisesti,  vaikkakin  yhteistyössä 
CSICOPin  ja  muiden  vastaavien  järjestöjen  kanssa.  Yhdistys 
on  ECSOn  (European  Council  of  Skeptical  Organisations)  ja 
Tieteellisten  seurain  valtuuskunnan  jäsenjärjestö. 


Seuraava  Skeptikko  ilmestyy  maaliskuussa. 

Lehteen  tarkoitettu  aineisto  tulisi  olla  toimituksessa  huhtikuun  loppuun  mennessä. 


Skepsis  ry: n  yhteystiedot 

Puhelinpalvelu;  0208  -  355  455 
Postiosoite;  PL 483, 00101  HELSINKI 
Internet;  http;//www.skepsis.fi 
Pankkiyhteys;  SAMPO  800011  -  465  302 

Jäsenasioista  ja  lehtitilauksista  pyydetään  neu¬ 
vottelemaan  yhdistyksen  jäsenasioista  vastaavan 
kanssa.  Hänelle  toimitetaan  myös  osoitteenmuu¬ 
tokset; 

Anna-Liisa  Räihä 

Borgströminkuja  1  B  19 
00840  Helsinki 
puh.  (09)  698  1976 
membership  @  skepsis,  fi 

Rahastonhoitaja 
Veikko  Joutsenlahti 

Roihuvuorentie  30  A  96 
00510  Helsinki 
puh;  040-7587286 

Skepsis  ry: n  hallitus  vuonna  2003 

Puheenjohtaja  Jukka  Häkkinen 

Varapuheenjohtaja  Otto  J.  Mäkelä 

Mikko  Hyvärinen 

Vesa  Kolhinen 

Pertti  Laine 

Veikko  Näntö 

Anna-Liisa  Räihä 


Alueyhteyshenkilöt 

Joensuu;  Vesa  Tenhunen 

puh.  (013)  123  254;  vesat@online.tietokone.fi 

Jyväskylä;  Matias  Annola 

puh.  050  -  3524  890 

Oulu;  Sami  Tetri 

puh.  040  -  586  3099;  stetri@mail.student.oulu.fi 


Turku;  Veikko  Näntö 

puh.  (02)  2440324,  040-5031016 

vnanto@netti.fi 

Yhdistys  toivoo,  että  alueilla  asuvat  ilmoittaisivat 
yhdyshenkilöille  yhteystietonsa,  jotta  he  voisivat 
tiedottaa  omalla  alueellaan  tapahtuvasta  toimin¬ 
nasta.  Yhteyshenkilöille  voi  myös  ilmoittaa  ha¬ 
lukkuutensa  osallistua  yhdistyksen  toimintaan 
omalla  alueellaan. 


Skepsis  ry: n  tieteellinen 
neuvottelukunta 

professori  Kari  Enqvist  (puheenjohtaja) 

professori  Nils  Edelman 

professori  Pertti  Hemänus 

assistentti  Virpi  Kalakoski 

dosentti  Raimo  Keskinen 

dosentti  S.Alhert  Kivinen 

professori  Raimo  Lehti 

professori  Anto  Leikola 

professori  Marjaana  Lindeman 

professori  Ilmari  Lindgren 

professori  Nils  Mustelin 

professori  Ilkka  Niiniluoto 

dosentti  Heikki  Oja 

professori  Jeja  Pekka  Roos 

VTM  Jan  Rydman 

professori  Heikki  Räisänen 

dosentti  Veijo  Saano 

professori  Lauri  Saxen 

professori  Anssi  Saura 

professori  Raija  Sollamo 

yliassistentti  Lauri  Tarkkanen 

akatemiaprofessori  Raimo  Tuomela 

FL  Tytti  Varmavuo 

professori  Johan  von  Wright 

professori  Risto  Vuorinen 


Skepsiksen  haaste 

10  000  euroa  puhtaana  käteen  sille,  joka  tuottaa  valvotuissa  olosuhteissa  paranormaalin  ilmi¬ 
ön. 

Tähtitieteen  tohtori  Hannu  Karttunen  ja  taikuri  Iiro  Seppänen  ovat  lupautuneet  maksamaan 
kumpikin  2500  euroa  edellä  mainitusta  kokonaissummasta.  Haastesumma  voidaan  maksaa  myös 
humanoidistipendinä  -  10  000  euroa  puhtaana  ulottimeen  sille  humanoidille,  joka  itse  noutaa  sti¬ 
pendin  ja  antaa  samalla  DNA-  (tai  vastaavan)  näytteen.  Poikkeustapauksessa  summa  voidaan  myös 
maksaa  (mikäli  esimerkiksi  henkilötunnuksen  tai  pankkikortin  saanti  on  osoittautunut  humanoidille 
vaikeaksi)  mukana  seuraavalle  ihmiskontaktiseuralaiselle. 


U  4  8  5  * 


Paholaisen  asianajajan  paluu 
-teos  edelleen  saatavilla 


Risto  Selin,  Marketta  Ollikainen  ja  Ilpo  V.  Salmi  (toim.) 

Paholaisen  asianajajan  paluu 
Opaskirja  skeptikoille 
Ursa  iggj,  Sid.  208  s,  25  euroa 

Skepsiksen  julkaisema  ja  Ursan  kustantama  Paholaisen  asianajajan 
paluu  -teos  on  saatavilla  kaikista  hyvin  varustetuista  kirjakaupoista. 
Teosta  myydään  myös  muun  muassa  Skepsiksen  yleisötilaisuuksissa, 
joissa  Skepsiksen  ja  Ursan  jäsenet  voivat  hankkia  kirjan  jäsenhintaan 
20  euroa. 

Vuonna  1989  julkaistu  ensimmäinen  Paholaisen  asianajaja  oh 
vuoden  tiedekirja.  Siinä  kuten  Paholaisen  asianajan  paluu  -teokses¬ 
sakin  suomalaiset  tiedemiehet  käyvät  taikauskon  ja  humpuukioppien 
kimppuun  sanojaan  säästämättä. 

Kirjan  vironkielistä  laitosta  Teine  Maailm  on  saatavissa  Helsingissä 
toimivasta  Viro-Instituutista  puhelin  09  -  669  805  hintaan  16  euroa. 


Paitatilaukset  voi  toimittaa  Anna-hiisa  Räihälle 


osoite  Borgströminkuja  1  B  19,  00840  Helsinki 
puhelin  (09)  698  1976 
sähköposti  alraiha@csc.fi 


USKALLA  AJATELLA! 


Hanki  Skepsiksen 
oma  t-paita! 

Skepsis  on  valmistuttanut  oman  t-paidan,  jota 
myydään  yhdistyksen  järjestämien  tilaisuuksien 
yhteydessä.  Paidan  hinta  on  10  euroa,  ja  sitä  on 
saatavina  S,  M,  L  ja  XL  -kokoina. 

Paidan  voi  myös  tilata  postitse,  jolloin  hin¬ 
taan  lisätään  12  euroa  postikuluja. 


